ועדת הפנים והגנת הסביבה, כנסת 25, פרוטוקול מספר 143, 2023-11-21 00:00

יעקב אשר: אני פותח בזאת את ישיבת ועדת הפנים והגנת הסביבה

יעקב אשר:  על סדר היום הצעת צו התכנון והבנייה (תיקון מספר 101) (דחיית יום התחילה הנדחה של החוק), התשפ"ד-2023

יעקב אשר:  הנושא שלו הוא מכוני בקרה

יעקב אשר:  תיכף נסביר את זה

יעקב אשר:       הנושא השני, שאני רואה בו קשר, זה נושא שאנחנו דיברנו עליו בכמה וכמה ישיבות ואני מנסה להגיע לכל מיני שינויי תהליכים כאלה ואחרים, זה ייעול הליכי הרישוי מול גורמים מאשרים

יעקב אשר:  המטרה שלנו לחסוך בירוקרטיה, לחסוך זמן, מבלי לוותר לא על איכות הבנייה, לא על בטיחות התושבים ולא שום דבר כזה, אבל אני חושב שזו הזדמנות מבחינתנו

יעקב אשר:       אני מודה לכולם שהגיעו, אני מודה למנכ"ל חברת החשמל, מר שפיגלר, שנמצא איתנו בימים טרופים אלה ומחזק אותו על עבודת הקודש שהוא עושה בימים אלה

מאיר פעיל: עובדי החברה, תודה רבה

יעקב אשר: עובדי החברה כמובן, וגם משתתף בצער החברה על מותו של אחד מעובדי החברה

מאיר פעיל: ארבעה

מאיר פעיל:  שלושה נהרגו בדרום בעת עבודתם והרביעי היה לפני כשבוע ומחצה בצפון

יעקב אשר: הציבור הישראלי לא יודע את זה, ידוע על אחד בצפון, לא ידוע על השלושה

מאיר פעיל: לא, ארבעה

יעקב אשר: אז אנחנו נשלב את זה, יש לנו חלק אחד שהוא סטטוטורי, שנצטרך לקבל החלטה עליו לגבי הדחייה, כמה זמן וכו', יש את החלק השני שכרגע הוא לא סטטוטורי, אלא יותר הכנה לקראת שינויים סטטוטוריים שאנחנו רוצים לעשות

יעקב אשר:  אז יהיה קצת מזה וקצת מזה

יעקב אשר:  היועץ המשפטי, אתה רוצה לומר משהו כהקדמה?      

תומר רוזנר: אני רק אומר ששני הנושאים קשורים מאוד זה לזה, כי אחת משתי המטרות העיקריות של מכוני הבקרה הייתה לייעל את הליך הרישוי במובן הזה שייווצר מקום אחד שבו יתקבלו האישורים העיקריים שנדרשים מגורמים מאשרים, לא כולם, אבל רבים מהם, דבר שלצערנו לא כל כך קורה, לפחות בחלק מהמקרים

תומר רוזנר:  הדחייה הנוספת שמתבקשת כאן קשורה גם לעניין הזה שאנחנו דוחים עוד יותר את המטרה שהציב המחוקק למעשה לפני כעשר שנים, בעצם ליצור את הנקודה האחת שבה מתקבלים האישורים העיקריים שדרושים לצורך הבנייה, הן בשלב ההכנה של היתר הבנייה והן בשלב הביצוע שלו

יעקב אשר: והן בשלב אישור האכלוס

תומר רוזנר: לצורך תעודת גמר, כן

יעקב אשר: אנחנו התעוררנו גם לעניין הזה

יעקב אשר:  מי שעוקב אחרי ישיבות הוועדה, ויש כמה פריקים כאלה, יודע שמבחינתנו היום אני חושב שאחד הדברים שמוטלים על שכמנו כולנו ויגרום לכך שכל מה שקשור לשוק הדיור יעבוד יותר מהר ויותר יעיל כי אנחנו נמצאים ומתמודדים עם משבר שהיה עוד לפני הלחימה, משבר הריבית וכל הדברים הנלווים אליו, התחלות בנייה פחות וכו' וכו', ואנחנו חייבים למלא את המחסניות, נקרא לזה ככה, ודבר שני כמובן המשבר של עכשיו שרק בישיבה הקודמת, ולכן אני צרוד, צרחתי ככרוכיה בנושא הזה של עובדים זרים לענף הזה ואני מקווה שיהיה שינוי

יעקב אשר:  אני עקשן וזה יהיה בסוף, אבל זו החובה שלנו

יעקב אשר:       כמו שאמר היועץ המשפטי, הרעיון היה באמת וון סטופ סנטר, שמאגד בתוכו את כל הדברים

יעקב אשר:  אנחנו רוצים להגיע לתהליך עצמו ולראות איך אנחנו מקצרים אותו, איך אנחנו נותנים סמכויות

יעקב אשר:  האם לגעת במשהו שהוא כמו רישוי עצמי במידה מסוימת בנושאים שקשורים לחברת חשמל למשל, יש התקדמות ענקית שהייתה בכיבוי אש בחלק מסוים של הפרוצדורה, יש עוד את החלק הסופי בבדיקות הסופיות

תומר רוזנר: ביקורת מה שנקרא

יעקב אשר: ביקורת, וחוזרים על איזה שלט קטן עוד פעם ועוד פעם

יעקב אשר:  הממוצע, לפחות ממה שאני יודע, זה הרבה, אבל בהחלט מגיע הרבה שאפו לרשות הכיבוי הארצית שעשתה מעשה והלכה עם זה קדימה, יש את פיקוד העורף, אלה שלושת הלקוחות המעכבים העיקריים, כל אחד מסיבות טובות שלו

יעקב אשר:  בפיקוד העורף אנחנו יודעים היום כמה זה גם חשוב, אני לא רוצה לוותר על האיכות ולא לוותר על הבטיחות, אבל לנסות לשפר את הבירוקרטיה בצורה כזאת שהיא תהיה הכי מהירה, הכי זריזה, כדי שנוכל לשחרר גם היתרי בנייה, גם טופסי 4 ותעודות גמר

יעקב אשר:       אני בכלל חשבתי שצריך אולי לתת הגדרה אחרת, כי המילה תעודת גמר היא בעייתית כי בעצם כאילו גמרת הכול ויכול להיות שיש עוד משהו בפיתוח, איזה כמה עציצים וכמה דשא שלא שתלת

יעקב אשר:  גם על זה דיברנו, אבל הדבר הזה הוא נורא נורא נורא חשוב מבחינתנו, מקצר את התהליכים הללו וכמה שפחות דברים שנלווים אליהם

יעקב אשר:  זו מטרת הדיון

יעקב אשר: נתחיל בצו, מי יסביר אותו? בני, מינהל התכנון

בני ארביב: בהמשך לתיקון 101 ולא מעט תיקונים שעברנו מאז, כפי שוודאי מוכר לכם, הוועדה הזאת אישרה לא מעט תיקוני חקיקה שהאריכו את המועד

בני ארביב:  כרגע, נכון להיום המועד שנקבע בחוק, אני אדייק, בנוגע לבקשה להיתר להקמת בניין מגורים חדש החובה כבר קיימת, יש לזה הגדרה בחוק, בנייה רוויה, עד תשע קומות, יש הגדרה בחוק שכולם מכירים, אבל הפלח הנוסף מעבר להגדרה הזו, החוק קובע שהחובה לבקשות להיתר שאין עניינן הקמת בניין מגורים חדש תיכנס לתוקף ב-1 בינואר 24'

יעקב אשר: שהן למשל מה?      

בני ארביב: כל השאר

יעקב אשר: מה זה כל השאר? מבני ציבור?      

בני ארביב: הכול הכול, כל הייעודים האחרים

נתן אלנתן: תעסוקה, מסחר, תעשייה, מגורים עם חזית מסחרית

בני ארביב: עירוב שימושים גם

יעקב אשר: זאת אומרת רק בניין דירות ללא אפילו חנות אחת, זה כבר עירוב שימושים

תומר רוזנר: נכון

בני ארביב: כרגע זה המצב

בני ארביב:  שוב, עשינו תיקונים, חלק ברישוי עצמי

יעקב אשר: אולי אפשר לתקן גם? על ההתחלה כבר אני מאתגר אתכם, כי הדחייה, אנחנו לא אוהבים את זה, גם אתם לא אוהבים את זה, ועוד לא שמענו את מכוני הבקרה, שנמצאים בזום, גם הם בטח יאהבו את זה פחות, חלק גם כאן נמצאים

יעקב אשר:  חבל שלא נרשמתם, מי שרוצה לדבר תירשמו

יעקב אשר:  אז מי שרוצה לדבר שיירשם אצל המנהלת, ויפה שעה אחת קודם

יעקב אשר:       מה שכן, יכול להיות שצריך לחשוב, סתם אני זורק בהתחלה כדי שאני לא אשכח, כי אני כבר בגיל מתקדם, אני גם שוכח, יכול להיות שאם זה רק חזית מסחרית, עד 10%

תומר רוזנר: זה מה שהם רצו

יעקב אשר: כן? זה מופיע?      

רעות בינג: עכשיו זה פעימה נוספת

תומר רוזנר: בני, תציג את הקושי

יעקב אשר: תזכרו רק מה שאמרתי

יעקב אשר:  הלאה, דבר

בני ארביב: אני אציג ויאשי כמובן יכול להשלים

בני ארביב:  המצב המשפטי, כמו שהתחלתי לומר, זה שב-1 בינואר כל הבקשות האחרות, זו ברירת המחדל שבחוק, טעונות בקרת תכן ובקרת ביצוע בהתאם לתקנות תוך שניתנה לשר הפנים סמכות לדחות את המועד הזה של ה-1 בינואר 24' בתקופה או בתקופות שלא יעלו על שנתיים באישור ועדת הפנים, לכן אנחנו פה

בני ארביב:       הכוונה, כמו שאנחנו מבינים וכמו שלמדנו גם מהעבר, הסיפור של מכוני הבקרה, שזה כמובן יוזמה מבורכת שגם הוכיחה את עצמה, לוקח זמן, למען האמת החוק עבר ב-2014 והחובה נכנסה רק לפני שנה בעקבות דיונים שהיו פה בוועדה ותיקונים לחוק

בני ארביב:  הדבר הזה נעשה באופן מדורג כי הוא טעון תיאום של לא מעט גורמים, גם הכשרה של מכוני הבקרה, גם של משרדי ממשלה, של הגורמים המאשרים וכו', ולכן, כפי שנקבע גם בחוק וכפי שנקבע בהסדר הוולונטרי, החובה התחילה, כמו שאמרתי, גם לגבי הפלח המצומצם רק לפני כשנה, אפילו פחות

בני ארביב:       הכוונה של מינהל התכנון ומטה התכנון שהפלח הבא, בדיוק כמו שאדוני אמר, סוג של עירוב שימושים, יש אפילו דיונים, יאשי יוכל לפרט, עירוב שימושים של מגורים ושימושים של - - -     

יעקב אשר: אפשר לחלץ משהו כזה?      

בני ארביב: כרגע ממש לא

יעקב אשר: שורה של ארבע חנויות, עד 10% מתוך המבנה

בני ארביב: לא, כי כשזה נוגע למסחר אז זה נוגע לגורמים נוספים, זה נוגע למשרדים נוספים

נתן אלנתן: אפילו מטר אחד אתה כבר נכנס ל - - -     

יעקב אשר: איכות הסביבה, משרד הבריאות

בני ארביב: וזה טעון תיקון תקנות מכוני בקרה וגם אגרות ייתכן וכו' ולכן יש לזה השלכות

בני ארביב:  לכן באופן מיידי אנחנו לא מסוגלים

בני ארביב:  הייתה כוונה שלנו, ויאשי יוכל להרחיב, את הפלח שאדוני מדבר, ואפילו יותר מאותה חזית מסחרית, עירוב שימושים כזה או אחר, אני לא יודע, כי התקנות - - -      

יעקב אשר: לא, עירוב שימושים עד נגיד אחוז מסוים מסחרי

בני ארביב: עירוב שימושים רחב מאוד, כן

יעקב אשר: לא, קניון זה משהו אחר

בני ארביב: לא, עירוב שימושים של מספר שימושים שאנחנו מציעים בתקנות, הרבה מעבר לחזית מסחרית, שזה יהיה הפלח הנוסף

בני ארביב:  אם הנסיבות לא היו כפי שהן היום והמצב המלחמתי לא היה פורץ אז היינו מדברים על דחייה מאוד קצרה, חודשיים עד ארבעה חודשים

בני ארביב:  חשבנו להשלים את זה

תומר רוזנר: למה? הנושא הזה כבר נמצא עשר שנים על השולחן

תומר רוזנר:  למה צריך עוד דחייה? בלי קשר למלחמה עכשיו

בני ארביב: כמו שאתה ודאי יודע, כמו שאמרתי, שוב, הוועדה הזו התכנסה ודנה, החובה למכוני בקרה התחילה רק - - -      

יעקב אשר: מה שאומר היועץ המשפטי, אנחנו מבינים שאנחנו במצב מלחמה, אבל אנחנו יכולים לדמיין לעצמנו שגם אם לא הייתה מלחמה הייתם באים לבקש דחייה

תומר רוזנר: זה מה שהוא אמר

יעקב אשר: אמרת את זה? מודה ועוזב ירוחם

בני ארביב: אמרתי את זה

יעקב אשר: אבל השאלה נשארת, למה

בני ארביב: השאלה נשאלת, וכמו שאמרתי, ויאשי יפרט יותר, הסיפור של מכוני בקרה טעון, זה לא סוד, משרדי ממשלה וגורמים מאשרים ומכוני בקרה והדבר הזה נחקק לפני כעשור כמעט ורק לפני כשנה, ללא שום קשר לאירוע שלנו, התחלנו עם החובה בפלח מאוד מצומצם

בני ארביב:  ההיסטוריה רשומה בדפי הפרוטוקול של הוועדה הזאת וזה עקב בצד אגודל ואנחנו מקווים מאוד שזה יורחב בשנים הקרובות, אבל זה ייקח עוד כמה שנים עד שנגיע לכל הפלחים, זה אנחנו אומרים כבר עכשיו למען ההגינות, הפלח הנוסף יהיה לבקשתנו בעוד שישה חודשים ויהיו עוד פלחים נוספים בהתאם ל - - -      

יעקב אשר: ואם תהיו מוכנים קודם תבואו לבקש מאיתנו קיצור?      

בני ארביב: בהחלט

יעקב אשר: טוב, אז אני מודיע לכם שכשתבקשו קיצור פז"מ אנחנו נעשה את זה

נתן אלנתן: אפילו בלי דיון

יעקב אשר: דיון קצר רק

יעקב אשר:  יאשי, תשלים לנו

יאשי סער: אני רוצה בפתח הדברים לומר שמכוני הבקרה קיימים, עובדים, פועלים ומספקים את הסחורה כפי שציפינו מהם

יאשי סער:  גם אם הם עדיין לא עובדים בצורה המושלמת - - -      

יעקב אשר: אפילו הרשויות המקומיות כבר לא מתלוננות, נכון?      

יאשי סער: נכון

יאשי סער:  היום כל המקטרגים כבר תומכים ואני אסביר בקצרה

יאשי סער:  אני אתן רקע קצר, היום פועלים שישה מכוני בקרה, כפי שאמר בני, הם מוסמכים לערוך בקרת תכן ובקרת ביצוע רק למבנה מגורים חדש מעל שתי קומות ועד 29 מטר, זאת אומרת עד תשע קומות

יאשי סער:      ב-1 בינואר הקרוב היה אמור להתרחב פלח המבנים שיעברו למכוני הבקרה

יאשי סער:  מכוני הבקרה עבדו על פי החוק בתקופת היערכות, בסלנג קראנו לזה התקופה הוולונטרית כי יזם רשאי היה להודיע שהוא לא עובר למכון בקרה, מ-2018 ועד אמצע 2021 ומזה שנתיים וארבעה חודשים הם פועלים באופן מחייב על מבני מגורים

יאשי סער:       אנחנו מלווים בתוקף תפקידנו את מכוני הבקרה

יאשי סער:  מכון בקרה מקבל רישיון גם מהרשות להסמכת מעבדות ולאחר מכן ממינהל התכנון בשם השר

יאשי סער:  אנחנו, כמי שנותנים את הרישיון ומלווים את מכוני הבקרה ומפקחים עליהם, ערכנו עד תחילת תקופת החובה ליווי מלא של כל הבקשות להיתר שעברו במכון הבקרה וביצענו סקר מלא מול היזמים שעבדו עם מכוני הבקרה והממצאים היו מצוינים

יאשי סער:  אני יכול לומר שמתוך 300 בקשות להיתר שעברו למכוני בקרה בתקופת ההיערכות

יאשי סער:  מאז תקופת ההיערכות, מאז שתקופת החובה החלה ועד היום נוספו עוד 600

תומר רוזנר: 300 באיזה תקופה?      

יאשי סער: בתקופת ההיערכות היו 300 בקשות להיתר במכוני הבקרה כשזה לא היה חובה

יאשי סער:  בתקופת החובה נוספו עוד 600, סך הכול עד היום אושרו במכוני הבקרה 20,000 יחידות דיור

תומר רוזנר: כמה בקשות להיתרים?      

יאשי סער: 904 בקשות להיתרים

תומר רוזנר: במשך שנתיים?      

יאשי סער: כן

יאשי סער:  בסך הכול

יאשי סער:  בקשה להיתר זו בקשה זו בקשה שיכולים להיות בה יותר ממבנה אחד

תומר רוזנר: נכון, עדיין

יאשי סער: בסך הכול כ-20,000, קצת יותר מ-20,000 יחידות דיור

יעקב אשר: זה מה יש, אלא אם כן יש טפטופים ממקום אחר

תומר רוזנר: אז מה קורה עם כל השאר? עם כל הבנייה למגורים האחרת, מה קורה?      

יאשי סער: תיכף גיל ישלים, אני בינתיים נותן את הנתונים כפי שאנחנו מכירים אותם

גילה פינקלשטיין: אני יכול להסביר ממה נובע הפער, אכן באמת צריכים להסביר את זה, כי יש הרבה יותר בקשות ולכאורה - - -     

יעקב אשר: תיכף נחזור אליך יאשי

גילה פינקלשטיין: חשוב להבין שהחובה שהוחלה ביולי 21' נוגעת לבקשות חדשות שהופקדו החל מתאריך זה והלאה ולכן יש דיליי, לא של כמה חודשים, של שנתיים וחצי

יעקב אשר: הבנתי

בני ארביב: אני רק אדייק

בני ארביב:  החובה נכנסה, כמו שנאמר פה, ביוני או ביולי 21', אבל החוק קובע שההסדר החדש חל רק על בקשה שנקלטה החל מ – זאת אומרת בקשות שהיו בקנה לפני זה הן תחת ההסדר הזה

בני ארביב:  מרגע שבקשה נקלטת עד שהיא מגיעה למכוני בקרה חולפים כמה חודשים טובים וזה עניין שיהיה - - -     

תומר רוזנר: כמה חודשים?      

גילה פינקלשטיין: שנתיים וחצי

תומר רוזנר: זה הדיון הבא שלנו

תומר רוזנר:  שנתיים וחצי הוא אומר

בני ארביב: לא

גילה פינקלשטיין: יש פה את התאחדות הקבלנים שהם יכולים לדייק את הנתון הזה

יעקב אשר: תיכף נגיע לזה

יעקב אשר:  יאשי, תשלים

יעקב אשר:  אתה שמעת את זה, שפיגלר? בין ארבעה חודשים לשנתיים עד שזה מגיע למכון בקרה

מאיר פעיל: אתה רוצה לשמוע את דעתי? זה נורא

יאשי סער: בסקר שערכנו מול היזמים וליווינו את הבקשות במכוני הבקרה, והסקר מפורט וגם מפורסם באתר מינהל התכנון, עולה שביעות רצון גבוהה עד גבוהה מאוד של 80% מהלקוחות של מכוני הבקרה, שאלה יזמים ומתכננים

יאשי סער:  היום גם נציגי התאחדות הקבלנים שיושבים כאן וגם נציגי איגוד המהנדסים לבנייה ותשתיות לא מסתירים את דעתם התומכת במכוני הבקרה וכולם היום רואים במכוני הבקרה שותף חשוב ורלוונטי

יאשי סער:  בסקר שערכנו גם ליווינו את סוגי הליקויים שמכוני הבקרה מגלים והתרומה שלהם לעבודה היא חשובה

יעקב אשר: כמה מכוני בקרה יש היום?      

יאשי סער: היום יש שישה מכוני בקרה

יעקב אשר: כמה הקפסיטי שלהם שהם יכולים, אם נגיד היה מה שנקרא זרימה מלאה? כרגע זה לא זרימה מלאה בגלל הדיליי וכו'

יאשי סער: נכון להיום מכוני הבקרה יכולים להשתלט על כל הבקשות הרלוונטיות לפלח הנוכחי וגם לפלח הבא, שתיכף אני אתאר אותו, שלגביו אנחנו מבקשים את הדחייה

יאשי סער:  במקביל אנחנו כבר נמצאים היום - - -     

יעקב אשר: כי הייתה עוד מדרגה של תוספת

יאשי סער: נכון

יאשי סער:  בינואר הייתה אמורה להיכנס הפעימה הבאה שעל פי ההבנה שלנו ועל פי נוסח התקנות שאנחנו הכנו בשיתוף פעולה עם הגורמים המאשרים, שאלה רשות הכבאות ופיקוד העורף, שהיום מיוצגים במכוני הבקרה והמשרד להגנת הסביבה ומשרד הבריאות שאמורים להכשיר בקרים מורשים לפלח הבא, על מנת ש - - -     

יעקב אשר: הפלח הבא זה אומר עוד מכונים?      

יאשי סער: לא, זה עוד סוגי מבנים

יעקב אשר: הבנתי, אבל אני שאלתי שאלה, האם יש עוד מדרגה במכונים או שישה יספיקו למדינת ישראל לתמיד?      

יאשי סער: השאלה היא פחות כמה מכונים, אלא כמה בקרים רשומים בפנקס

יאשי סער:  מכון בקרה יכול לגדול ולגדול בהתאם לקפסיטי שהוא יראה לנכון

יאשי סער:  יש היום, עד כמה שאנחנו יודעים, עוד מכון בקרה שביעי שנמצא במגעים עם הרשות להסמכת מעבדות, עדיין לא הגיע אלינו

יאשי סער:  היום עובדים 99 בקרים במכוני הבקרה מתוך כ-500 בקרים רשומים בישראל

יאשי סער:  היום אנחנו כבר נמצאים לקראת פתיחת מסלול הכשרה חדש לבקרים נוספים מתוך ראיית העתיד על מנת שניתן יהיה לתת מענה גם לצרכים המתרחבים

יאשי סער:       אנחנו בינואר הקרוב התכוונו להוסיף למכוני הבקרה גם מסחר, משרדים ומבני ציבור, עד גודל מסוים, 5,000 מטר מרובע מסחר, 1,000 מטר מרובע ציבורי, עד גובה 13 מטר, זאת אומרת עד ארבע קומות, זאת מתוך הבנה יחד עם השותפים שלנו, שזה הגורמים המאשרים שיושבים במכוני הבקרה, שלא נכון להטיל את כל המבנים בבת אחת וצריך לייצר הדרגתיות

יאשי סער:       קיבלנו את זה, בחנו את זה

יאשי סער:  בערב ראש השנה קיימנו דיון בוועדת המשנה לתקנות על נוסח התקנות, הוועדה קיבלה החלטה שנדרשות כמה סגירות עם משרד הבריאות, פיקוד העורף והגנת הסביבה, והיה אמור להתקיים דיון ב-19 באוקטובר, דיון פנימי בוועדת המשנה לתקנות

יעקב אשר: שלא התקיים

יאשי סער: שלא התקיים, ולאחר מכן בתחילת נובמבר אישור המועצה הארצית, ועד סוף השנה להשלים את הטיפול בהרחבת סמכויות מכוני הבקרה והמלחמה שיבשה את לוח הזמנים ומכאן הגענו לבקשה ולצו שבו אנחנו מבקשים את הדחייה, על מנת לאפשר לכל הגורמים להיערך, גם לגורמים המאשרים, גם לגורמי ההכשרה וגם למשק

יאשי סער:  עד כאן

יעקב אשר: השאלה שלי, הניתוח שלכם, זה בא יותר מסיבות שלכם או יותר מהסיבות של הגורמים המאשרים? נקרא לזה ככה

יאשי סער: הגורמים המאשרים תורמים תרומה משמעותית גם לעבודת מכוני הבקרה וגם להגדרת סוגי המבנים שצריכים

יאשי סער:  הגורמים המאשרים הם שותפים שלנו, אם כי אנחנו - - -     

יעקב אשר: שאלתי כמה התרומה שלהם לדחייה

יאשי סער: אנחנו במינהל התכנון סברנו שאפשר להרחיב את סמכויות מכוני הבקרה מעבר למה שתיארתי כאן, אבל אנחנו צריכים לעבוד באופן זהיר ומושכל

יאשי סער:  גם לגורמים המאשרים, למשרדי הממשלה, יש חלק, אנחנו לא יכולים להטיל עליהם חובה ואחריות כשהם אומרים שהם לא יכולים

יעקב אשר: כשאתה אומר משרדים מאשרים, יכול להיות שיש חלק מהם שאומרים שהם כן יכולים להרים את זה וחלק לא ולכן אתה קורא לכולם בכותרת הגורמים המאשרים? האם הבעיה מתמקדת בסוג מסוים של גורמים מאשרים? אם כן, מי הם? לא יפה שאלה כזאת

יאשי סער: נציגי כל ארבעת הגורמים המאשרים נמצאים פה בחדר ואני חושב שנכון יהיה לתת להם את האפשרות להשיב לדברים

יעקב אשר: לא, אבל אין לי כוח לעשות סקר

תומר רוזנר: רק לפני שהם משיבים אני רק אתקן אותך בטעות, אמרת שאנחנו לא יכולים להטיל עליהם חובה כזאת או אחרת, אבל המחוקק כבר קבע שחלה עליהם חובה

יאשי סער: כשאמרתי 'אנחנו' אני מתכוון - - -     

בני ארביב: למען האמת הוא קבע את זה ב-101

בני ארביב:  לא נחזור פה על הוראות החוק

יעקב אשר: למה שישה חודשים? למה לא ארבעה? גימטרייה של מה?      

בני ארביב: אנחנו צופים, שוב, יש לנו עבודת מטה שטרם הסתיימה, שכנראה יידרשו תיקוני חקיקה נוספים בהקשר הזה

בני ארביב:  אולי חלק מהגורמים המאשרים יעלו את זה מיוזמתם

בני ארביב:  אני אגיד את זה, זה נבחן, הוועדה צריכה לדעת מזה, ייתכן שגורם מאשר מטעם המשרד להגנת הסביבה ייצא ממכון הבקרה וייכנס לתקנות במסגרת בקרת תכן הבנייה, בקר מורשה יבדוק את ההיבטים של המשרד להגנת הסביבה, הם יוכלו לפרט

יעקב אשר: אגב זה מה שאני אשמח לעשות גם עם משרדים אחרים וחברות אחרות, שיהיה בקר, שתהיה רשימה

יעקב אשר:  הנה קח לדוגמה את חברת החשמל, ואל תענה לי עכשיו כי תיכף אנחנו נפתח את העניין, שתהיה רשימה של אנשים מוסמכים שהם יכולים לעשות חלק מהדברים

יעקב אשר:  יש דברים שצריכים להיעשות על ידי ה – אני מבקש לכתוב בפרוטוקול שמנכ"ל חברת החשמל מהנהן בראשו לחיוב

מאיר פעיל: נכון

מאיר פעיל:  אני אגיד את זה בקול רם

יעקב אשר: ואני מכיר אותו ואני יודע שהוא איש פרקטי ולכן אני גם בטוח שזה ככה צריך להיות

יעקב אשר:  זו השאלה

יעקב אשר:  אתה זרקת משהו עכשיו, עשית משהו חכם, עדכנת אותנו כאילו על משהו שעומד להגיע אלינו, אבל אליה וקוץ בה, לא, לא קוץ, הפוך, אולי גזר, ואתה יודע מה הרצון שלי, הרצון שלי באמת לקחת ולהפוך, כמו שאמר מקודם ותיק המשתתפים בוועדות הפנים כאן, שזה תומר, שהרעיון היה באמת שכל הריכוז הזה יהיה במקום אחד שבו ירכזו בצורה מהירה יותר, בלי להיות תלוי באלף פקידים שונים במשרדי ממשלה, ולרוץ עם זה קדימה

יעקב אשר:  ואתה בא ואומר, הנה, אנחנו מביאים דוגמה, אמרת איכות הסביבה, אולי - - -      

תומר רוזנר: הוא אמר הפוך

תומר רוזנר:  הוא אמר שהם רוצים לצאת

בני ארביב: לא, לצאת ולהכניס אותם - - -     

יעקב אשר: הפוך, להכניס אותם כבקר, כמישהו ממכון הבקרה, מישהו שיוסמך על ידם, זה בסדר

ארז מלול: נציג שלהם

יעקב אשר: הפוך, זה בדיוק מה שאני מתכוון

ארז מלול: ואז זה יקצר הליכים

בני ארביב: אני לא רוצה לדבר בשמם

יעקב אשר: הבנתי

יעקב אשר:  ארבעה חודשים לא יספיקו

בני ארביב: לא

נתן אלנתן: אז אולי בעקבות מה שנאמר פה, אני יודע מה אתה רוצה לומר ואני אולי כבר אגיד את הדברים

נתן אלנתן:  באותה הזדמנות של העבודה אנחנו גם נשמח לבדוק ולבחון עם שאר הגורמים אם הם יכולים להסמיך בקרים שהם יעשו את העבודה שהיום הם עושים בעצמם

נתן אלנתן:  באותה מסגרת של עבודה אנחנו נשב איתם, אני סתם זורק לדוגמה פיקוד העורף, אנחנו יושבים עם פיקוד העורף ונראה אולי יהיו דברים שאפשר יהיה להעביר מפיקוד העורף למכוני הבקרה, בקר מטעמם

נתן אלנתן:  הם יסמיכו בקרים לדברים מסוימים ואז נוכל לקצר את ההליכים

יעקב אשר: נכון

יעקב אשר:  לכן אמרתי, וטוב שהזכרת לי, כי לא אמרתי את הסיומת, התחלתי רק עם הפתיחה שהוא לא סתם אמר את זה

יעקב אשר:  אם ככה, אני אסכים לשקול את שישה החודשים ולהסכים עליהם אם אני יודע שאתם תגידו כאן לפרוטוקול, לא תגידו, אלא תתחילו לעבוד על זה, באמת לבוא עם סקירות עם נותני השירותים הללו בעניין הזה, קרי פיקוד העורף, קרי כיבוי אש וקרי חברת חשמל וקרי המשרד להגנת הסביבה ואולי אחרים עוד, אבל אלה הפיבוטים

נתן אלנתן: אנחנו נתחיל את העבודה איתם

תומר רוזנר: יש בעיה קשה

יעקב אשר: יש בעיה?      

קריאה: אנחנו כבר הכשרנו

יעקב אשר: תיכף נשמע אתכם

תומר רוזנר: לא, מה שהיושב ראש הציע זו בקשה שעלתה חזור ועלה בכל אחד מהמקרים הקודמים שבהם נעשו דחיות ומשרדי הממשלה ממרים את פי המחוקק, לא מסמכים בקרים מורשים, שהחוק מחייב אותם לעשות, וזה מה שיקרה גם בהמשך

יעקב אשר: טוב, ובנימה אופטימית זאת –      

תומר רוזנר: לא, צריך לתת לזה פתרון

יעקב אשר: אתה צודק

יעקב אשר:  אז אני קודם כל אומר דבר אחד, אני לא יודע על מי אני מאיים פה, אם אני מאיים על משרדי הממשלה, אני לא בטוח שזה מ איים, אין בכוונתי, אני עוד לא יודע מה אנחנו נעשה עכשיו, תיכף נשמע את כולם ואז נחליט, כי יש פה גם היבטים נוספים, מכוני בקרה גם השקיעו באנשים, בכוח אדם, דברים כאלה, צריך לשמוע מה ההשלכות שלהם, אבל אני רוצה להודיע שלא תהיה הארכה נוספת

בני ארביב: לפלח הזה? זאת אומרת ללא הרחבה נוספת

תומר רוזנר: משמעותית

יעקב אשר: ללא הרחבה נוספת, וכשאני מדבר על הפלח הזה אני מדבר גם כולל הדברים שדיברתם עליהם, שצריך יכול להיות חקיקה בשבילם, יכול להיות תוספות כאלה ואחרות, אני רוצה לקחת את כל זה ביחד ואני מודיע לכם, אני אעקוב אחרי זה, תשאלו את אלה שהיו פה מהישיבה הקודמת, אני עושה מעקבים על הדברים האלה ואני רוצה שזה יקרה

יעקב אשר:  אני חושב שזה יהיה דבר חשוב שיהיה על שמנו במדינת ישראל כי זה יקצר הליכי תכנון, בינוי, רישוי, שזה הדבר הקריטי

נתן אלנתן: אנחנו נעשה את זה, בלי נדר

יעקב אשר: אז אני אאשר בלי נדר שישה חודשים

ארז מלול: לא כדאי לך שתהיה ישיבה בלי נדר פה

נתן אלנתן: אני נהנה להגיע לפה

יעקב אשר: מישהו שרוצה להתחיל? נתחיל מאסא זוהר, מנהל מכון בקרה, בזום

יעקב אשר:  אתה רוצה להגיד, יושב ראש האיגוד, או שאתה תומך בעניין

גילה פינקלשטיין: כן, בהחלט, ביקשתי לדבר ואני אשמח להתייחס

יעקב אשר: אז אחריו

יעקב אשר:  אסא, בבקשה

יעקב אשר:  (לא שומעים)

יעקב אשר:  טוב, אז נשמע קודם את גיל ואחר כך נעבור אליך

גילה פינקלשטיין: באתי לכאן מסיבה מאוד פשוטה, חשוב לי לשתף אתכם בתסכול שלנו

גילה פינקלשטיין:  התסכול שלנו נובע מהפער שמצד אחד כל מי שפה נמצא מסביב לשולחן מודה בתרומה המאוד חשובה של מכוני הבקרה ותומך ואומר כמה זה חשוב ונכון, אבל מאידך אנחנו באים לפה לעשות דחייה חמישית, ולא להסתכל רק על חצי השנה, שאמרת אולי ארבעה חודשים, אלא זו פעם חמישית והדחייה המצטברת היא כבר ארבע וחצי שנים

גילה פינקלשטיין:  זה היה צריך להיות בינואר 2020, נדחה לינואר 2022, לינואר 2024, ועכשיו אנחנו מדברים על יוני או יולי 24'

גילה פינקלשטיין:  בין שני הפערים האלה, שמצד אחד מאוד חשוב ומצד שני דוחים ודוחים ודוחים, מפה נובע התסכול

גילה פינקלשטיין:     עכשיו אני רוצה לפרט את שלוש הנקודות העיקריות שעליהן חשוב לדבר

גילה פינקלשטיין:  אחת, חשוב להבין שדווקא הפלח הבא הוא הפלח החשוב והמהותי כי עיקר העשייה הוא בפלח הבא ואם מסתכלים על ייעוד מכוני הבקרה, שזה שיפור איכות הבנייה ותרומה לביטחון המשתמש, אז דווקא במבני ציבור ובמבני משרדים וחינוך, איפה שיש את מרבית המשתמשים בכל רגע נתון, שם חשוב שנהיה

גילה פינקלשטיין:  חשוב גם להבין, אין מישהו שמחליף את מכוני הבקרה, זאת אומרת אין היום גוף במדינת ישראל שעושה בקרת תכן ובקרת ביצוע מלבד מכוני הבקרה, אם אנחנו לא שם זה לא נעשה

גילה פינקלשטיין:  דווקא הפלח הבא שנדחה כבר ארבע וחצי שנים חשוב שייכנס לפעילות מחייבת

גילה פינקלשטיין:  זו הנקודה הראשונה

גילה פינקלשטיין:       הנקודה השנייה, חשוב להבין, והשאלה ששאלתם מקודם נוגעת בדיוק לנקודה הזאת, הדחייה כרגע שאתם באים לאשר, להעביר את החלת החובה מינואר ליוני 24' משמעותה שמכוני הבקרה יתחילו לעסוק במבנים הללו בינואר 27'

גילה פינקלשטיין:  חברים, יש פה את המסמך הזה - - -     

קריאה: הוא מדבר על הדיליי

יעקב אשר: אולי תפתור את הדיליי עכשיו?      

גילה פינקלשטיין: אז יש לי גם הצעה איך לפתור את הדיליי

יעקב אשר: רגע, יש לו הצעה, תציע את ההצעה

יעקב אשר:  התכניות שהופקדו כש - - -     

בני ארביב: מקליטת בקשה להיתר עד שזה מגיע למכון הבקרה

תומר רוזנר: שנתיים וחצי?      

בני ארביב: לא, חלילה

תומר רוזנר: זה מה שהוא אומר

בני ארביב: אם זה היתר תואם תכנית ודאי שזה לא המועד, אם זה עם הקלה אז זה סדר גודל של שנה פלוס

יעקב אשר: אנחנו נטפל בזה בחקיקה

תומר רוזנר: מה הנתון אצלכם, מה הזמן הממוצע?      

בני ארביב: אין לי נתונים מעודכנים, יש את הנתונים שהצגנו בחוק ההסדרים

יעקב אשר: אבל הוא אומר שהם רוצים לטפל בזה במסגרת החקיקה הבאה עלינו לטובה

בני ארביב: בחוק ההסדרים האחרון, תומר, הצגנו את הנתונים

תומר רוזנר: שאומרים מה?      

גילה פינקלשטיין: אפשר לעשות משהו מאוד פשוט, אם החובה לא תוחל רק על בקשות חדשות אלא על בקשות שבתהליך, שעדיין לא ניתן בגינן היתר, הרצף והשטף של בקשות יגיע למכוני הבקרה מיידית עם החלת החובה

יעקב אשר: להתחיל מהאמצע, זו בעיה

גילה פינקלשטיין: חברים, אנחנו, מכוני הבקרה, נכנסים רק בסיום התהליך

גילה פינקלשטיין:  סיום התהליך, כמו שאמרתי, מדובר פה בשנים ואני אבקש גם שהתאחדות הקבלנים יוכלו להתערב

יעקב אשר: אני מודיע, אנחנו נטפל בעניין הזה ואני רוצה שתירשם הודעת מטה התכנון, על היושב ראש ועל הסגן, שהדבר הזה, כדי לצמצם את הפער הזה, כדי שבאמת זה גם יהיה יותר נכון, אנחנו נטפל בזה במסגרת החקיקה שנמצאת על שולחן הוועדה בצורה כזו או אחרת

נתן אלנתן: אנחנו מטפלים בזה כל הזמן

יעקב אשר: לא, לא, עוד פעם תגיד לי בלי נדר

נתן אלנתן: לא, לא בלי נדר, כבר בימים הקרובים ייחתם על ידי השר תקנות חישוב השטחים החדש שמאחד את השטח העיקרי עם שטח השירות, שזה הולך לקצר בחודשים את התהליך של הוצאת היתרי בנייה, שזה תהליך מאוד גדול שעשינו

יעקב אשר: לא, אבל בטיפול בדיליי הזה אולי - - -      

נתן אלנתן: אז אני אומר, זה הרבה מאוד טיפולים שאנחנו מטפלים בהם כל הזמן, זו המטרה העיקרית מבחינתי, זה התפקיד הכי חשוב שלי, לקצר את התהליכים האלה

נתן אלנתן:  אלמלא המלחמה היינו באים עם עוד דברים

יעקב אשר: טוב, אנחנו רק נזכור, אדוני היועץ המשפטי, שאנחנו צריכים לקבוע את הדבר הזה

גילה פינקלשטיין: אבל בכל מקרה, גם אם תהליך ההיתר יתקצר ובעזרת ה' הוא יתקצר בעקבות כל הפעילות המבורכת, אנחנו בסיום התהליך, אז אם במקום שנתיים וחצי יהיה שנתיים, אז בסדר, אז אנחנו נתחיל להתעסק בזה רק ב-2026 ולא ב-2027

גילה פינקלשטיין:     עכשיו ברשותכם הנקודה השלישית והחשובה, אם לא החשובה ביותר

גילה פינקלשטיין:  אנחנו מתריעים מזה שנתיים שמכוני הבקרה עלולים להיסגר, ממש כך, אנחנו על זמן שאול ואני אומר גם למה

גילה פינקלשטיין:  ביציאה לדרך ב-2016 נקבע תעריף שהוא תעריף גאוני לפעילות מכוני הבקרה

גילה פינקלשטיין:  מכוני הבקרה עובדים מזה חמש שנים בהתנדבות, וזה בגלל שתעריפי האגרות שנקבעו על ידי המדינה, חשוב להגיד, התעריף נקבע על ידי המדינה, כולנו עובדים באותו תעריף, לא מתחרים בינינו על מחיר, אלא אך ורק על איכות ומקצועיות, הם תעריפים גירעוניים

גילה פינקלשטיין:       אגב מינהל התכנון עשה עבודה באמצעות חברה חיצונית אובייקטיבית, ואני חושב שהם גם הגיעו להבנה שהתעריפים הם תעריפים לא נכונים, ולראיה התעריפים של הפעימה השנייה אכן מסודרים, הם הגיעו לאיזה שהיא עבודה מאוד מסודרת, מאוד מאורגנת ותעריפי הפעימה השנייה לא דומים לתעריפי הפעימה הראשונה, אבל מה? עיקר הפעילות של מכוני הבקרה הולכת להיות בבנייה רוויה למגורים, גם ב-2026, 2027, כשנעבוד בפול קפסיטי עיקר הפרויקטים שבהם נעסוק אלה פרויקטים לבנייה רוויה ויש כרגע איזה שהיא התנגדות, שאני לא יודע להסביר מהי, לא לטפל בתעריפים הללו

גילה פינקלשטיין:  המשמעות של לא לטפל בתעריפים הללו ולהמשיך לעבוד בתעריפים הנכונים זה שמכוני הבקרה עומדים להיסגר

גילה פינקלשטיין:  חד וחלק, חברים

יעקב אשר: אני שואל שאלה

יעקב אשר:  יש פה שני נושאים, יש פה נושא אחד שהתעריפים, לא מספיק, כן מספיק, אתה אומר את דעתך, אחרים יגידו את דעתם, זה לא קשור כרגע לדחייה

יעקב אשר:  זאת אומרת גם אם לא הייתה דחייה, נכון?      

גילה פינקלשטיין: אכן כן, אבל אני בדיוק מסיים, ברשותך, אני לא אכביר במילים

יעקב אשר: לא, אני רוצה שתדבר איתי כרגע על המשמעות של הדחייה

גילה פינקלשטיין: בדיוק על זה

יעקב אשר: אל תעשה לי בזמן שפושקין מת אתה מביא לי עכשיו את כל הצרות שיש לך קודם

גילה פינקלשטיין: לא, אני מחבר את זה בדיוק להחלטה שאותה אני מבקש מכבודו להחליט

גילה פינקלשטיין:  אמנם יש איזה שהיא החלטה, אבל אני חושב שהיא צריכה לקבל - - -     

יעקב אשר: לא רק מכבודו, מחברי הוועדה כולם

גילה פינקלשטיין: כמובן

גילה פינקלשטיין:  איזה שהוא עדכון שצריך להיעשות

גילה פינקלשטיין:  ואם אני רוצה לתמצת, שלושה דברים אני חושב שצריכים לקרות, אחד מהם כבר אמרת, הדחייה הנוכחית חשוב שהיא תהיה הדחייה האחרונה בהחלט ולא לאפשר דחייה מעבר, זאת אומרת יוני-יולי 24' היא הדחייה האחרונה

יעקב אשר: אני לא יכול להתחייב

יעקב אשר:  אני לא מתחייב, אני יכול לחייב את משרדי הממשלה

יעקב אשר:  מה הם יעשו?     

גילה פינקלשטיין: הדבר השני, הזכרתי אותו תוך כדי דבריי, אני חושב שנכון להחיל את החובה לא רק על בקשות חדשות אלא גם על בקשות שבתהליך וצריך למצוא את המנגנון איך לעשות את זה

גילה פינקלשטיין:  אם נעשה את זה אז לא נעסוק בזה רק עוד שנתיים-שנתיים וחצי, אלא כבר מהיום הראשון נוכל להתחיל לעסוק בבקשות כאלה, שכולם הסבירו כמה זה חשוב

גילה פינקלשטיין:       והדבר השלישי, חשוב לא פחות

גילה פינקלשטיין:  אני מבקש שתינתן פה אמירה שיחד עם עדכון התקנות, כי כל הזמן הסבירו שאין זמן לעסוק בעדכון התעריפים כי זה בינואר 24' ולא הספקנו, אז אם יש דחייה אז בוא נספיק ובוא נחיל גם את עדכון התעריפים כמו שכולם מסכימים שצריך להיעשות

יעקב אשר: מי זה כולם? יש הסכמה עם האוצר?      

גילה פינקלשטיין: אני חושב שזו שאלה שצריך לשאול את מינהל התכנון

יעקב אשר: יאשי?      

יאשי סער: אנחנו הכנו את התעריפים המעודכנים לפעימה השנייה, לא נגענו בתעריפים של הפעימה הראשונה, עדיין

יעקב אשר: הוא גם מדבר על השנייה

תומר רוזנר: לא

גילה פינקלשטיין: לא, השנייה טופלה כראוי

גילה פינקלשטיין:  איתה אין בעיה

יאשי סער: מה שאומר גיל זה שבהתאם למה שקבענו בפעימה השנייה יש לעדכן גם את התעריפים של הפעימה הראשונה

יעקב אשר: אתם מסכימים לזה?      

יאשי סער: אנחנו לא טיפלנו בפעימה הראשונה

נתן אלנתן: צריך לעדכן, אבל צריך לבדוק כמה ואיך

נתן אלנתן:  נעשה עבודה ונבדוק את זה, אני לא יכול להתחייב על הזמנים

יעקב אשר: אבל ההחלטה היא בסוף של האוצר, לא שלכם, לא?      

נתן אלנתן: לא

יעקב אשר: התעריפים זה?      

בני ארביב: תקנות של שר הפנים באישור הוועדה הזאת

בני ארביב:  זאת אומרת זה צריך להגיע אליכם

תומר רוזנר: אבל זה יצטרך לעבור את ועדת האגרות

בני ארביב: כן

יעקב אשר: אז הגענו לאוצר

יעקב אשר:  טוב, האוצר, מי נמצא איתנו על הקווים? דניאל

יעקב אשר:  אנחנו מדברים כרגע על דחייה שביקשה הממשלה באמצעות שר הפנים, מינהל התכנון, לגבי הפעימה הבאה של מכוני הבקרה

יעקב אשר:  שמענו פה סקירה על ההצלחה של הדברים וכו' וכו', אבל הפעימה הבאה שהייתה צריכה להיכנס בינואר, מבקשים משרד הפנים לדחות את זה בשישה חודשים, ל-1 ביולי

יעקב אשר:  זו דחייה חמישית כבר, דיבר נציג חברות הבקרה, תגיד בשתי מילים על מה שדיברת ואני רוצה לקבל את התשובה שלכם לעניין

גילה פינקלשטיין: הטענה שלי היא כזו, תעריפי הפעימה הראשונה היא נמוכה - - -     

תומר רוזנר: זה אגרות, לא תעריפים, שיבין נציג משרד האוצר על מה מדובר

תומר רוזנר:  אלה אגרות שמשלמים למכוני הבקרה

גילה פינקלשטיין: אגרות פעימה ראשונה שמטפלות בבנייה רוויה למגורים לא טופלו במסגרת עדכון התקנות כרגע ומה שאנחנו מבקשים זה להחיל את התיקון גם על התעריפים הללו, פשוט כדי שנוכל להמשיך להתקיים כי מרבית עיסוקנו היא בנייה רוויה למגורים ושם התעריפים הם תעריפים גירעוניים עד כדי למעלה מ-20%

גילה פינקלשטיין:  אגב, לראיה שהם לא מטפלים ולא נותנים לנו מענה טוב אלה התעריפים של הפעימה השנייה שנעשו בצורה אחראית ובצורה מקצועית יחד עם כל הגורמים, גם עם מינהל התכנון, גם עם איגוד הקבלנים, גם התאחדות הקבלנים, גם עם איגוד המהנדסים, ושם נקבעו תעריפים שהם תעריפים שמאפשרים לנו לבצע את עבודתנו נאמנה, אבל ביניהם לבין התעריפים של הפעימה הראשונה יש פערים גדולים שאותם צריך לסגור מיידית

תומר רוזנר: אני רוצה להבין עניין עובדתי

תומר רוזנר:  אמרתי בדבריך שהנושא נבדק על ידי חברה חיצונית שנלקחה על ידי מינהל התכנון ומאשרת את הטענה שלך, אם הבנתי נכון?      

יאשי סער: אנחנו בחנו בחון היטב את נושא האגרות והתעריפים ובפעימה השנייה קבענו תעריפים עדכניים, ריאליים לתשומות המושקעות על ידי מכוני הבקרה

יעקב אשר: לא על הראשון

גילה פינקלשטיין: על הראשון

יאשי סער: לא, לשני

תומר רוזנר: אני שאלתי אותו אם מדובר בבדיקה שמאשרת את הטענה שלו, הטענה שלו היא על הראשון

יאשי סער: הטענה מאוששת בכך שהתעריפים החדשים גבוהים יותר באופן יחסי ומשביעים את רצון מכוני הבקרה

יאשי סער:  לא נגענו באגרות הבקרה של הפעימה הראשונה

יאשי סער:  ככל שנקבל הנחיה לעשות את זה נבחן זאת

גילה פינקלשטיין: אני רק אעשה סדר

גילה פינקלשטיין:  זה מאוד ברור, תעריפים נקבעים בהתאם לתשומות, יש תשומות כפול עלות שעת עבודה אפקטיבית, זו עבודה שנעשתה כרגע לגבי הפעימה השנייה

גילה פינקלשטיין:  הובנו יחד עם מינהל התכנון וכל הגורמים מה התשומות ויש הבנה מה העלות השעתית האפקטיבית

גילה פינקלשטיין:  אין שוני בין התשומות הנדרשות לפעימה השנייה לבין התשומות הנדרשות לפעימה הראשונה, רק שיש פער במחירים

גילה פינקלשטיין:  זה מה שיאשי כל הזמן חוזר ואומר, הבדיקה הייתה אמנם על מבנים בייעודים של פעימה שנייה, מסחר, תעשייה וכדומה, אבל היא משליכה באופן ישיר על התעריפים ועל האגרות של הפעימה הראשונה

תומר רוזנר: ובכן השאלה הנשאלת כאן לנציגי הממשלה, כיוון שאת הפעימה השנייה מן הסתם שאתם מבקשים לא ניתן יהיה להכניס לתוקף בלי שיש אגרות והאגרות האלה צריכות להגיע לאישור הוועדה הזו, מתי בכוונתכם להביא את זה לאישור הוועדה?      

בני ארביב: בחודשים הקרובים

תומר רוזנר: לא, בחודשים הקרובים זו לא תשובה

בני ארביב: לא, יש טיוטה

תומר רוזנר: אבל אומר נציג החברות, שאני לא אומר שהטענה שלו היא נכונה או לא, שגם התעריפים הקיימים לא נכונים, האם בדקתם? האם אתם מתכוונים לבדוק?      

בני ארביב: שוב, כפי שיאשי אמר, אנחנו עסקנו בתעריפים החדשים, לא בתעריפים הקיימים

בני ארביב:  הטענה שלהם לגבי התעריפים הקיימים ידועה לנו, היא בבחינה וכרגע אין לנו טיוטה לתקן את זה, יש לנו טיוטה על התעריפים החדשים שמוכרת למכוני הבקרה

יעקב אשר: נחזור לבחור שהיה לנו בזום, אסא זהר, ותיכף נגיע לאוצר, למרות שנראה לי שיהיה להם קל עם התשובה דווקא

דניאל אוסטר: אני יכול להתייחס עכשיו

יעקב אשר: חכה דקה, נשמע את אסא

אסא זהר: אני מנכ"ל של מכון הבקרה אלפא סייט, אחד מהשישה שפעילים ורציתי להצטרף למה שיושב ראש הוועדה הנכבד אמר, בהיבט של זירוז הליכי ההיתר נכון לעכשיו, בזמן המלחמה, אנחנו עובדים יותר מהר מהוועדות

אסא זהר:  אנחנו מקבלים בקשות מיזמים שהפרויקט שלהם הוא לא בקטגוריה של מכוני הבקרה, אם אנחנו יכולים לעשות משהו ולהכליל אותם במכון הבקרה כי הם עובדים יותר מהר איתנו

אסא זהר:  זה בהיבט של זירוז הליכי הרישוי נכון לעת הקשה הזאת, רק שצריך לדעת את הדברים האלה

אסא זהר:      חשוב להדגיש עוד דבר

אסא זהר:  גיל אמר את עיקר הדברים, אבל אני רוצה להדגיש עוד דבר

אסא זהר:  האיסור המוחלט של עירוב שימושים שקיים היום הוא יוצר אנומליה שצריך לתקן אותה

אסא זהר:  עירוב השימושים יוצר אנומליה כי אם יש לי נגיד - - -     

יעקב אשר: אתה יודע כמה יחידות דיור יש לך שם? יש לך פרויקטים ש-90% יחידות דיור ו-10% מסחר

אסא זהר: נכון

אסא זהר:  יש לך פרויקט של עשרה בניינים, בשניים מהם יש 100 מטר מסחר בקומת הקרקע, השניים האלה הולכים לוועדה, שאר הבניינים הולכים אלינו

אסא זהר:  יש פרויקטים שהם בהיתר אחד, כל השכונה בהיתר אחד, כל הפרויקט לא יגיע למכוני הבקרה והיזמים מתרעמים גם על האנומליה הזאת

אסא זהר:  זה לדעתי דבר שלא הייתה הכוונה של המחוקק

אסא זהר:  את הנושא הזה אפשר לתקן במיידי, כי הנושא הזה של מסחר אפשר לתקן במיידי ולהכניס לפחות 10%, כמו שאמר יושב ראש הוועדה, של מסחר וכן לאשר עכשיו בינואר

יעקב אשר: טוב

יעקב אשר:  משרד האוצר

דניאל אוסטר: אז אני אתייחס התייחסות קצרה בהמשך לדברים שאמרו אנשי המקצוע, מינהל התכנון, מטה התכנון

דניאל אוסטר:  אז באמת ברגע שנקבל פנייה, ברגע שהעבודה המקצועית תסתיים נקבל פנייה, נבחן אותה כמובן ביחד ככל שיש צורך ואז אנחנו ניתן את המענה

דניאל אוסטר:  אבל כרגע אנחנו לא מכירים את הנושא, אנחנו לא מכירים בכמה יש דרישה להעלות, תיעשה בחינה מקצועית וכמובן שנבחן את זה - - -     

יעקב אשר: האוצר מתקצב משהו את העניין הזה או שהכול זה אגרות שמושתות על האדריכלים, על היזמים, על הקבלנים? זאת אומרת הם לא שחקן בעניין

גילה פינקלשטיין: הם לא שחקן

גילה פינקלשטיין:  בתקופה הוולונטרית בלבד המדינה שילמה

גילה פינקלשטיין:  כיום, ברגע שהחובה הוחלה - - -     

יעקב אשר: אוקיי, אז זה צריך לעבור ועדת אגרות

יעקב אשר:  נשאלת השאלה, שואל היועץ המשפטי שלי, איך זה שלא הגיעה אליכם הבקשה הזאת ממינהל התכנון? או שנשאל אתכם, האוצר לא מכיר את הבקשה הזאת של התעריפים השניים

בני ארביב: יאשי, אתה רוצה להתייחס איפה הסטטוס של התעריפים?      

יעקב אשר: מה סטטוס, אני רוצה לדעת גם תאריכים, מתי אתם מביאים את זה אליהם, מתי זה מגיע לפה

יעקב אשר:  עם כל הכבוד, נגמר להיות נחמד, תבואו, תדחו חצי שנה ונלך הלאה, זה לא יהיה

יעקב אשר:  התחלתם להרגיז אותי

בני ארביב: יאשי, השאלה היא האם התעריפים החדשים על הפלח הנוסף היו בפני ועדת המשנה, האם הם התפרסמו, מכוני הבקרה מכירים אותם, משרד האוצר?      

יאשי סער: כן, יש טיוטה של תקנות מעודכנות לפלח הנוסף, כולל טבלת אגרות מלאה

יאשי סער:  הצגנו אותה

יאשי סער:  קודם כל עבדנו עליה ביחד עם נציגי מכוני הבקרה והקבלנים

יעקב אשר: יאשי, עשיתם עבודה נהדרת, מתי זה מתקדם לאוצר?      

יאשי סער: הצגנו אותה בוועדת המשנה לתקנות, היא גלויה ופתוחה לעיון

יעקב אשר: מצוין, שקיפות זה חשוב

יאשי סער: לאחר שוועדת המשנה לתקנות תאשר ותמליץ למועצה הארצית והמועצה הארצית תחליט להמליץ לשר, אפשר יהיה להעביר את זה –      

יעקב אשר: בוועדת תעריפים?      

יאשי סער: נכון

תומר רוזנר: למה אי אפשר במקביל?      

יעקב אשר: אני רוצה לדעת מתי אתם מגיעים לפה לאישור

יעקב אשר:  כשאתם מגיעים לפה לאישור זה יהיה כבר אחרי כל ועדות התעריפים וכו'

יעקב אשר:  תתחילו כבר לחשוב על תאריך, תחפשו תאריך יפה, נחמד, משהו שנזכור, מתי אתם באים לפה לאישור

יעקב אשר:  אני רוצה התחייבות לזה לפרוטוקול לפני שאני אאשר את ההצעה הזאת ולא נראה לי שאני הולך לעשות את זה היום

יעקב אשר:  לא שמעת את הסוף, בני, הסוף חשוב

בני ארביב: מתי אנחנו באים עם התקנות של הפלח הנוסף?      

יעקב אשר: גם את זה וגם את הדבר הקודם שאמרנו, גם לבוא עם רעיונות איך להוסיף פלח נוסף

יעקב אשר:  אולי זה תלוי בחקיקה, אנחנו נעזור לכם

בני ארביב: לא, טיפה סדר, ברשותך אדוני היושב ראש

בני ארביב:  אין לנו, שוב, ברור שתהיה דחייה נוספת, ברור שעוד שישה חודשים לא כל בקשה להיתר מכל סוג שהוא תהיה במכון בקרה

בני ארביב:  זה ברור, אמרנו את זה, גם הם יודעים את זה

בני ארביב:  עוד שישה חודשים יהיה פלח נוסף משמעותי, יש טיוטת תקנות שהם מכירים אותה, והציבור כבר נחשף אליה, כמו שיאשי אמר, זה עירוב שימושים די רחב, זה הרבה יותר מחזית מסחרית, אז זה הפלח הנוסף שייכנס

בני ארביב:       שוב, אנחנו לא מסתירים שום דבר, אנחנו נבוא לוועדה הזאת, כנראה עוד החורף, ונבקש דחייה נוספת

בני ארביב:  רצינו לכתוב את זה כבר בצו הזה שנבקש לצורך העניין שנה בכל מה שהוא לא הפלח הנוסף ובפלח הנוסף חצי שנה

בני ארביב:  לא כתבנו את זה רק בגלל - - -      

יעקב אשר: רק תדגיש שאם הפלח הזה יהיה פלח קטנצ'יק ולא משמעותי, אז לא יהיה לכם את הנוסף

בני ארביב: חד משמעית, כפי שביקשת, זה אינטרס עליון שלנו, מכוני הבקרה הוכיחו את עצמם, הם יעילים ואנחנו רוצים להרחיב את הפלח שמכוני הבקרה עוסקים בו, אבל ברור שבעוד כחצי שנה ייכנס הפלח הנוסף, זה מה שכרגע אנחנו עובדים עליו

בני ארביב:  אנחנו נחזור לפה לפי החוק ונבקש ארכה נוספת ונציג אולי עוד פלח

בני ארביב:  כן, אנחנו עובדים על זה, אבל עוד לא סיימנו את הפלח הזה

יעקב אשר: יכולתם להביא את זה ביחד

תומר רוזנר: אני חושב שגם מן ההגינות, הן כלפי הציבור, הן כלפי הצרכנים של מכוני הבקרה והן כלפי מכוני הבקרה עצמם, תכנית העבודה צריכה להיות גלויה, ברורה וסגורה

תומר רוזנר:  כלומר מה תכנית העבודה, שגם ככה אתם דוחים אותה, כפי ששמענו, בפעם החמישית, אז מה שרציתם לעשות אתם צריכים לעשות, בצו הזה

בני ארביב: לא, אבל אנחנו לא יודעים לדייק את הפלח, זו בעיה

תומר רוזנר: אז תדייקו את זה

תומר רוזנר:  זה בדיוק העניין

תומר רוזנר:  אי אפשר להשאיר את הציבור, את הקבלנים ואת מכוני הבקרה באי ודאות

תומר רוזנר:  ככל שאתם מאריכים ולא יודעים וכן יודעים, זה לא מתקבל על הדעת

בני ארביב: לא, אנחנו מקווים שלא תהיה הארכה נוספת לפלח שהוא שקוף

תומר רוזנר: אבל אתה אומר שאתה לא יודע מה הפלח הנוסף

בני ארביב: לא, אני לא יודע לדייק אותו ברמה של ממש צו סופי וחלוט, אבל אני בוודאי יודע 90% או 99%

בני ארביב:  המכונים יודעים

יעקב אשר: בסדר, הוא לא יכול להגיד עכשיו

תומר רוזנר: אז זה בעיה

יעקב אשר: אז אני רוצה ש - - -     

תומר רוזנר: שזה יהיה חלק מהצו הזה, זה צריך להיות

יעקב אשר: לא, תן להם שיעורי בית ותיתנו לנו תשובות

יעקב אשר:  אני מבין דבר אחד, יש לנו הרבה דברים דחופים לעשות, יש לנו מחר ישיבה על מה שהוחלט בממשלה אתמול וזה דחוף

יעקב אשר:  פה יש לנו חודש וחצי, אני לא רוצה למשוך את זה, אתם ראיתם, כינסתי ישיבה ברגע שאני ידעתי על הצו

יעקב אשר:  אני אשלח אתכם לשיעורי בית ו אם נחזור עם תשובות והבנות ודיוק מקסימלי, תחליט ארבעה קילומטרים, שבעה קילומטרים, תשעה קילומטרים

יעקב אשר:  סתם, השאלתי את זה מפיקוד העורף

בני ארביב: זה אפילו אינטרס שלנו שלא נצטרך לחזור לפה עוד כמה חודשים

תומר רוזנר: כולל השלמת תהליכים בוועדת המשנה, במועצה הארצית

יעקב אשר: יהיה את זה אז בשבוע הבא אנחנו נצביע

יעקב אשר:  מישהו עוד רוצה לדבר בעניין הזה?      

נאור ורסנו: דיברתי בישיבה הקודמת בנושא הבירוקרטיה וביקשתם שאני אדבר על זה כאן

יעקב אשר: לא, אל תעשה לי את זה, אני רוצה הלאה

נאור ורסנו: בקצרה ממש

יעקב אשר: לא, אנחנו תיכף הולכים לדבר על הדברים הלא פחות חשובים

נאור ורסנו: באותו נושא

נאור ורסנו:  הוועדה מנסה לקצר הליכי תכנון ומכוני הבקרה עושים עבודה מעולה מול הרשויות החיצוניות, שזה כיבוי אש, פיקוד העורף, חברת חשמל, הפיל הגדול הוא הרשויות המקומיות

נאור ורסנו:  מאז שהוקמו מכוני הבקרה הליכי התכנון התארכו והליכי הרישוי התארכו, אם היינו מוציאים היתר עד שנה-שנתיים, היום אנחנו בין שנתיים לארבע, ולא בגללם

נאור ורסנו:  הם קיצרו את התהליכים שלהם, אבל הרשויות המקומיות הגדילו את הבירוקרטיה אצלם והרחיבו את הבירוקרטיה, כך שאנחנו מגיעים היום להיתר אחרי ארבע שנים ונמצאים בחוסר ודאות, ואני מקדם עשרות היתרים

נאור ורסנו:       מכון הבקרה הוא סעיף אחד מתוך החלטת ועדה של הרשות המקומית שאנחנו מקבלים וצריכים לעבור בתוך עשרות מחלקות בתוך העירייה שעד שאנחנו יוצאים מהם ומגיעים למכון בקרה בסופו של דבר התהליך הוא מאוד מאוד ארוך והפיל הזה של הרשויות המקומיות לא נמצא כאן בחדר

נאור ורסנו:  מכוני הבקרה עושים עבודה מעולה ושירחיבו אותם לכל התחומים זה יקצר תהליכים

נאור ורסנו:       (היו"ר ארז מלול)         

ארז מלול: מה שהערתי לך בדיון הקודם יישאר גם עכשיו, זה לא הנושא עכשיו

תומר רוזנר: אבל זה נושא חשוב

ארז מלול: זה נושא חשוב, כל הנושאים שהעלית הם חשובים מאוד, אבל טעית ביום

נאור ורסנו: זה מתי שהזמנתם אותי

ארז מלול: טוב, אבל שמחנו לשמוע

ארז מלול:  התאחדות הקבלנים

יפית טווסי: בהקשר לצו לדחיית המועד להרחבת הפלח של מכוני הבקרה

יפית טווסי:  אנחנו מבינים באמת את המצב הביטחוני ואנחנו מבינים שעדיין לא ערוכים לכך, עם זאת חשוב לציין את החשיבות של מכוני הבקרה ואת המשמעות העיקרית של קיצור והליכי רישוי ותכנון

יפית טווסי:       למה אנחנו רוצים להגיד את זה? אנחנו רוצים להגיד את זה בהקשר לדיון הבא שיהיה, שזה קיצור והליכי תכנון ורישוי ביחס למורשה להיתר

יפית טווסי:  הליך מורשה להיתר, בעצם כל מה שמוסמך מכון בקרה לבדוק אלה אותם מבנים שמכון בקרה ומורשה להיתר יהיה מוסמך לבדוק

יפית טווסי:  מורשה להיתר, הנושא הזה של מורשה להיתר, הוא גם נולד על מנת לקצר הליכים של רישוי ותכנון

יפית טווסי:  המשמעות, שככל שדוחים את המועד של מכוני הבקרה אז ככה גם ההליך של מורשה להיתר מתעכב

יפית טווסי:  אז אנחנו בעצם פה מפסידים בנושא של קיצור ורישוי

יפית טווסי:       אני רוצה להתייחס לעוד משהו

יפית טווסי:  עלה פה נושא לגבי סוגי הבקשות, איזה סוגים ייכנסו למכוני הבקרה

יפית טווסי:  חשוב מאוד שזה יהיה מהשלב כפי שמופיע היום בדין, ממש רק בבקשות חדשות ולא בתהליך

יפית טווסי:  זה יכול ליצור אי ודאות, אי סדר ואולי זה בלגן שלא לצורך

ארז מלול: מה? תחזרי

יפית טווסי: היום לוקח להוציא היתר בנייה בערך בממוצע כ-36 חודשים, המשמעות שבאיזה שהוא שלב, לא ממש בתחילת התהליך, מגיעים למכון הבקרה

יפית טווסי:  מגיעים למכון הבקרה במהלך התהליך

יפית טווסי:  עלה פה איזה רעיון שאולי בעל ההיתר יוכל להיכנס למכון הבקרה בשלב מאוחר יותר על מנת שיותר תיקים ייכנסו

יפית טווסי:  אנחנו לא רואים בזה מצב נכון, אנחנו רוצים שזה יהיה רק בשלב ההתחלתי כפי שהיום קבוע בדין כדי שלא תהיה בעיה של אי ודאות וחוסר סדר

תומר רוזנר: אני רוצה לשאול את נציגי מכוני הבקרה, האם העברת הבקשה להיתר לטיפול שלכם, בקשות שכבר בתהליך לצורך העניין, בשלב בקרת הביצוע בלבד, א', האם זה ייתכן, ב', מה עמדתכם לגבי זה?      

גילה פינקלשטיין: לא, זה לא ייתכן

גילה פינקלשטיין:  התהליך הוא תהליך ארוך שמתחיל עם בקרת תכן, עובר לבקרת תכניות ארוכה ולבקר מקצוע

יאשי סער: בנקודה הזאת, גם לדברי יפית מהתאחדות הקבלנים, גם אם החובה תחול רק על בקשות חדשות מבחינת היזם, ככל שיזם ירצה לגשת למכון בקרה, גם עם בקשה שכבר במערכת, נדמה לי שהוא יכול לבקש להחיל את זה

יאשי סער:  צריך לבחון את זה

תומר רוזנר: לא, אולי הוא לא יכול

יאשי סער: הוא לא יכול?      

תומר רוזנר: לפי החוק כרגע לא

יאשי סער: האם אפשר ליצור מצב שלבחירתו זה יהיה?      

תומר רוזנר: הממשלה מוזמנת להציע הצעת חוק

רעות בינג: זה תיקון חקיקה

ארז מלול: בני, זה לטיפולכם

ארז מלול:  בואו נמשיך

ארז מלול:  פיקוד העורף

ארז מלול:  עושים עבודת קודש, אני חייב לציין פה, באמת בכל התקופה, יישר כוח לכם

משה שחל: תודה

משה שחל:  אני רק אגיד ואפתח בקצרה שפיקוד העורף הוא רגולטור מתוקף חוק הג"א וזה אומר שכל מבנה שנועד להכיל אנשים, אם זה מבני מוסדי או דירתי, עובר בפיקוד העורף, מתוקף חוק

משה שחל:  הנקודה היא שמתוקף החוק כל מבנה עובר רגולציה של מיגון

משה שחל:  אנחנו יצאנו למהלך הזה ב-2016 כבר עם מינהל התכנון, באמת יד ביד, במטרה להגיע ולהכשיר בקרי הג"א בתוך מכוני בקרה במטרה באמת ללכת לתהליך של הפרטה חלקית של התהליך במקומות שראינו לפי השלבים שהסכמנו עליהם

תומר רוזנר: אני חוזר ואתקן אותך, החוק מטיל עליך את החובה לעבוד באמצעות בקר מורשה בכל היתרי הבנייה

משה שחל: אני הצבעתי על ההיסטוריה, לא על מה קורה היום, זה מה שהתייחסתי

תומר רוזנר: לא, ההימנעות מלעשות את זה היא הבעייתית

משה שחל: לא אמרתי שאני נמנע

משה שחל:  אנחנו עד היום הכשרנו 46 בקרי הג"א, קיימנו ארבעה מחזורי הכשרה, באמת זה שאב מאיתנו הרבה אמצעים, בסוף אנחנו לא מכלול הדרכה, אנחנו פיקוד העורף, פיקוד מבצעי שגם בין היתר מתחיל רגולציה לנושא המיגון

משה שחל:  התהליך היום, מסגרת התהליך גם של הבקרה והפיקוח שאנחנו מקיימים על בקרי המיגון, שזה מן הסתם ברור מאליו, ברגע שאתה נותן סמכות אתה גם נדרש לפקח עליה מתוקף הרגולציה, המצב לא טוב

משה שחל:  אנחנו מקיימים בקרת איכות מתוקף תקנות כשירות שפרסמנו והוצאנו

משה שחל:       מתוך מבחני הכשירות שאנחנו מחויבים לעשות ועושים לבקרי הג"א מעל 80% לפחות בשנה האחרונה לא עברו את המבחן הראשון במועד א'

משה שחל:  הדבר הזה הדאיג אותנו ואנחנו המשכנו וקיימנו עוד מבחנים ועטפנו וראינו שבאמת אנחנו מודאגים מטיב הכשירות

משה שחל:  אני אגיד לכם אולי ממה זה נובע, כמות התכניות שעוברות, וכל מה שנאמר פה, היא יחסית נמוכה לרמה שבקר יכול להשתפשף וללמוד ולהגיע למצב כזה של שליטה בתקנות

משה שחל:  התקנות, אני מזכיר לכם, מורכבות מרמת ממ"ד ועד רמת ממ"מ בבית חולים, זה הכי מורכב שיש

משה שחל:       בסוף טיפוס מיגון של מרחב מוגן הוא לא מורכב בתכן ההנדסי שלו, מדובר על קופסת בטון, מסגרות מגן, קצת ברזלים, אבל בגדול די פשוט, וכשראינו את רמת הכשירות הנמוכה היחסית באמת אמרנו שאנחנו כרגע לא רוצים להמשיך הלאה

משה שחל:  מה זה לא רוצים? אנחנו ממליצים לא להמשיך הלאה כי בסוף איכות המיגון שנבנית במדינת ישראל באה לידי ביטוי עכשיו במלחמה ואנחנו רואים במלחמה הנוכחית מתחקורים - - -     

תומר רוזנר: מה אתה מציע?      

משה שחל: אני מגיע לשם עוד רגע

משה שחל:  כל נפילה שעכשיו נופלת במלחמה אנחנו מתחקרים אותה במטרה לבדוק קודם כל האם היא עמדה בקריטריון של לשם מה תכננו אותה וגם את איכות הביצוע

משה שחל:  אנחנו לא רוצים להגיע למצב שאיכות התכנון היא לא טובה ושאיכות הביצוע גם לא טובה, אבל את זה שמתי רגע בצד, אני אגיד לכם מה אנחנו ממליצים

משה שחל:       אנחנו רוצים לשפר גם את יכולת הפיקוח והבקרה

משה שחל:  אני לא חשוף לשום פלח, הפלח של 29 מטר לא עובר דרכי בכלל, הוא מגיע ישירות למכוני הבקרה, אני מקבל דיווח בדיעבד על מה אושר כדי שאני אוכל לפקח

משה שחל:  הבדיעבד שאני מקבל הוא לא מסודר, אני לא חשוף לנתונים האמיתיים של מה אושר, אני במקרה הטוב מקבל את זה חצי שנה אחרי, כשכבר אין לי יכולת השפעה

משה שחל:  אם אני עכשיו מזהה ליקוי בדיעבד שבקר אישר דלת לא נכונה שיכולה לסכן את שוהי המרחב המוגן, אין לי מה לעשות עם זה

משה שחל:  חוקית אין לי מה לעשות עם זה, זה נבנה בשטח והתקלה הזאת מצויה בשטח

משה שחל:       אני רוצה בתור עמדת הפיקוד לשפר את יכולת הפיקוח והבקרה, שנתחיל מזה שההיתרים שמגיעים למכוני הבקרה יגיעו בזמן אמת, ברגע שהם נחתמים, לפיקוד העורף גם לטובת הבקרה

משה שחל:  דבר שני, אנחנו לא קיבלנו שום מעטפת ממינהל התכנון או משרד הפנים, או האוצר, אני כבר לא יודע איפה זה היה בזמנו, אבל הנקודה היא שאנחנו צריכים כלים כי הפלח הזה שאנחנו עכשיו מבקשים להעביר זה רק 7% מכלל ההיתרים שאנחנו עדיין מטפלים בהם, מה שלא מאפשר לנו לבצע הסטה מלאה לפיקוח ובקרה

משה שחל:  אנחנו לא יכולים לבצע את זה בלי תקן או תמיכה כלשהי ממינהל התכנון בנושא הזה

משה שחל:       דבר אחרון שאני רוצה להגיד, הפלח הנוסף, לכשהוא יאושר, אנחנו כן תומכים כרגע בלדחות ולנסות לשפר - - -     

תומר רוזנר: סליחה שאני קוטע אותך, אדוני מודע להוראת החוק שמאפשרת לך, מסמיכה אותך, לתת לבקרים המורשים הנחיות והוראות כיצד להפעיל את סמכותם?      

משה שחל: כן

משה שחל:  אבל אנחנו רואים שבשטח זה לא עובד כמו שצריך

משה שחל:  אני אומר שוב, ההדרכה, החניכה, ההכשרה צריכה להיות מלווה מהמדינה בין משרד למשרד בתקנים או במשאבים כלשהם, כי אנחנו לא ערוכים להכשיר ולייצר פס ייצור של בקרי הג"א

ארז מלול: עכשיו אמרת הכול

תומר רוזנר: מר שלמה, אנחנו לא מקיימים עכשיו את הדיון הראשון ב-2014 במכוני בקרה, עם כל הכבוד

משה שחל: כן, אבל אם חובתי להתריע על מצב שאחרי כמה שנים שהדבר הזה עובד שזה לא עובד בצורה טובה, במיוחד בזמן מלחמה עכשיו, חובתי להגיד שהמיגון שנבנה הוא לא בהכרח עומד בסטנדרטים שרצינו שהוא יקרה

משה שחל:  עכשיו איך אני עצור את זה? איך אני מנסה לשפר את זה? אני שם כרגע בחצי שנה, לכשיאושר או לא יאושר, אנחנו נבוא ביחד עם מינהל התכנון וננסה לשפר את זה

תומר רוזנר: איזה הכשרות?      

משה שחל: אני רק אסביר, בפלח החדש לא מדובר במוסדי

תומר רוזנר: בוא נדבר על הקיים, אני רוצה להבין

תומר רוזנר:  אחרי שהכשרתם אותם בפעם הראשונה לפני החוק, הכשרתם את האנשים, נתתם להם הדרכות וכו', עכשיו אתם רואים שזה לא עובד, אז לטענתך, שאני מאמין לה, המטרה שלך היא ליצור מיגון איכותי ונכון ואתה רואה שזה לא נכון ולכן אתה מתריע

תומר רוזנר:  השאלה היא אם אותם 40 אנשים, אמרתם להם: אתם לא פועלים טוב ככה, צריך לעשות ככה? נתתם להם הכשרות נוספות? נתתם להם הנחיות נוספות? איך אתה רוצה שהם יידעו לתקן את הליקויים?      

משה שחל: יותר מזה, רק שתבין את הכוונה הנכונה, אנחנו הצענו שמכוני הבקרה ייקחו את כל תחולת המגורים, הצענו את זה במכתב רשמי, תיקחו את הכול ואנחנו נבצע פיקוח ובקרה, הם לא הסכימו לקבל את זה, מטעמים שונים

משה שחל:  אם אתם רוצים שאנחנו גם נפקח וגם נכשיר - - -     

תומר רוזנר: אתה אומר דברים סותרים

משה שחל: למה?      

ארז מלול: מצד אחד אתה אומר שאתה רוצה להיות שותף מהתחלה, לפני - - -     

משה שחל: לא, אני אסביר למה

משה שחל:  אם אני אתן את הנטל שאני היום אחראי עליו מתוקף חוק לאשר אותו ולבדוק אותו וכו' אני אוכל לפנות את הזמן לפיקוח ובקרה והכשרה של עוד בקרים, כרגע אני לא יכול לג'נגל, סליחה על הביטוי, בין ה-80% בקשות שאני מאשר מתוקף חוק לבין עוד 15%-20% שאני נדרש גם לפקח וגם להכשיר וגם לתמוך

משה שחל:  אני מצטער, זה פשוט לא תוכנן בצורה נכונה

משה שחל:  אז או שהמדינה תיתן מעטפת, כשאני אומר המדינה אני מדבר אולי על משרד הפנים, תיתן מעטפת למשרד הביטחון לטובת העניין הספציפי הזה, כי הפלח הנוסף שיבוא, אני רק אחדד, זה פלח מורכב בהרבה יותר

משה שחל:       (היו"ר יעקב אשר)         

משה שחל: אני יכול להמשיך?      

יעקב אשר: כן

משה שחל: הפלח שמבוקש עכשיו להחיל זה פלח שהוא מורכב פי כמה וכמה מממ"ד פשוט, מדובר בתוחלת נזק של כמות אנשים רבה יותר, מפרטים נוספים שנכנסים ספציפית בעניין המוסדי, כך שרמת ההכשרה והפיקוח תידרש גם מעבר לזה

תומר רוזנר: התמונה שמתגלה היא מדאיגה ביותר

ארז מלול: בדיוק

ארז מלול:  אני כן אשאל, פניתם עכשיו למשאבים ממנהלת תקומה, לביטחון?      

משה שחל: בדיון האחרון שהיה לפני כמה חודשים במינהל התכנון אנחנו הצגנו את העמדה הזאת ולצערנו לפני חודש וחצי נפתחה המלחמה

משה שחל:  אני רק חודשיים בתפקיד, אבל הנקודה היא שבאמת לא הספקנו עדיין לשבת ולדבר על המנגנון

משה שחל:  אני אומר לכם שאנחנו מברכים על המהלך בכלליות, אנחנו רק רוצים שהוא יהיה הרבה יותר אחראי ונכון מבחינת התשתית התומכת, החניכה וההדרכה של עוד בקרים

משה שחל:  אנחנו לא נגד המהלך, אנחנו רוצים שהוא יתבצע בצורה אחראית כדי שהמרחבים המוגנים שנבנים ייבנו הכי טוב שאפשר

יעקב אשר: אבל מי מפריע לעשות את זה עד היום? מה חסר לך? תגיד מה

משה שחל: חסר לי מערך חניכה והדרכה ספציפי לעניין הזה

יעקב אשר: מי אחראי על מערך החניכה וההדרכה, יאשי?      

משה שחל: אנחנו אחראים, אבל אנחנו צריכים - - -      

יאשי סער: פיקוד העורף

תומר רוזנר: האם הצבתם פנייה לשר הביטחון, למי שצריך?      

משה שחל: הצבנו בדיון האחרון שהיה לפני חודש - - -     

תומר רוזנר: לא למינהל התכנון

יעקב אשר: תקשיב, משה, אתה יודע שאני מאוד מעריך אותך, תפתרו את הבעיות שלכם בפנים, משום שכל משרד ממשלתי, מאיכות הסביבה ואפילו המשרד להתיישבות יבואו ויגידו לי שהדברים שלהם הם הכי חשובים

יעקב אשר:  אין ספק שבממ"דים אי אפשר לשחק והכול בסדר גמור, אני לא יודע מה חסר או לא חסר, אני מוכן לסייע

יעקב אשר:  אני מתנדב פה, אני יושב פה בהתנדבות, עושה את העבודה שלי מה שאני צריך, אבל עושה הרבה מאוד דברים בהתנדבות

יעקב אשר:  אם צריך לסגור את העניין הזה, העניין התקציבי או בתוך משרד הביטחון, אז נקיים על זה דיון, אין בעיה

יעקב אשר:       אני אומר דבר אחד, ההליך הזה של מכוני הבקרה והרישוי, גם הוכרע שזה יהיה וגם זה כבר קורה וזה גם חייב לקרות ביתר שאת ועד שאני לא אשכנע שהעסק הזה הולך לרוץ בפעימה הבאה, והפעימה הבאה גם תהיה הפעימה הבאה, חשובה בפני עצמה, בני, עד שאני לא רואה את הדבר הזה אז מבחינתי, אני לא יודע, אולי עליכם אני לא מאיים בזה שאני לא אאשר את הדחייה, אז בואו נפרק את הכול

יעקב אשר:  חייבים למצוא את הדרך איך לעשות את זה, להכשיר את האנשים

יעקב אשר:  הרי לא כל אדם שנכנס לפיקוד העורף, חייל שמתחיל עכשיו הוא כבר יודע את כל התורה כולה, אתם מכשירים אותו, נכון?      

משה שחל: נכון

יעקב אשר: תכשירו אותם

יעקב אשר:  מצדי שזה יהיה חלק ממערך הסדיר שלהם בתוך מכוני הבקרה או מילואים

יעקב אשר:  אין לי בעיה, תקרא לזה איך שתקרא לזה, אזרח עובד צה"ל, קבע, סדיר, אתה המפקד שלו, אתה נותן לו את ההוראות הטכניות, זה מעולה, בסוף הוא חלק ממכוני הבקרה

יעקב אשר:  זהו, זה חייב להיות

יעקב אשר:  ואם לא, אז אבקש שתודיעו לנו את זה בצורה מפורשת, מה שנקרא כל השרשור כלפי מעלה

יעקב אשר:  בסדר? הבנו אחד את השני?      טוב, יש עוד מישהו שצריך בעניין הזה? מירה סלומון, בבקשה

משה סולומון: תודה רבה

משה סולומון:  הייתי איתכם בזום לאורך כל הדיון והגעתי ברגע שיכולתי גם להשתתפות פיזית

משה סולומון:  אנחנו כמובן מאוד מאוד דעתנו לא נוחה מהעובדה שמכוני הבקרה שוב ושוב ושוב מועד ההשלמה של הפעילות שלהם נדחה ולא נכנס לתוקף

משה סולומון:  אנחנו מזכירים שבזמנו לפני כעשור ויותר אנחנו חשבנו ש - - -     

יעקב אשר: בעד או נגד?      

תומר רוזנר: עכשיו הם בעד

יעקב אשר: אבל אתה רואה מהפך, תן לזה לקרות לבד

משה סולומון: זה לא מהפך, אנחנו הצהרנו על העמדה הזאת שוב ושוב ושוב

משה סולומון:  אין פה מהפך בעמדתנו, אבל אני כן אומר, מאז אסון ורסאי וסמוך לאחר מכן, כשרצינו לבדוק מודלים של טיפול בבקרה של תכן אנחנו הצענו שבקרת התכן תבוצע על ידי הרשויות המקומיות בתכלול פנימה

משה סולומון:  המודל שבחרה המדינה זה תכלול על ידי מכוני בקרה

משה סולומון:  כתוצאה מכך אבד ידע שיש לנו ברשויות המקומיות

משה סולומון:  היום מכוני הבקרה מבחינתנו הם היודעים והצריכים לטפל בבקרת תכן

משה סולומון:  אנחנו היום נשענים על חוות דעת ועל תצהירים והצהרות של גורמי מקצוע מטעם היזמים - - -     

יעקב אשר: זאת אומרת מבחינת השלטון המקומי, ככל שנרחיב את סמכויותיהם בהמשך גם לבקרה גם בנושא מסחרי ועירוב שימושים וכו' זה בסדר?      

משה סולומון: כל עוד מדובר בנושאים של בקרת תכן כך ייטב

משה סולומון:  אנחנו נשמח להיות חלק מזה

תומר רוזנר: וביצועה

יעקב אשר: וביצועה

יעקב אשר:  זה ההמשך של הישיבה תיכף

משה סולומון: בקרת תכן וביצועה

משה סולומון:  על ה'ביצועה' אני צריכה לבדוק בבית כי אני לא יודעת למה הכוונה, אבל בקרת תכן כפי שזה נעשה עד כה בוודאי שכן

משה סולומון:  ואנחנו באמת מבקשים, אגרה, צריך לטפל אז שיטפלו, דיוק של דברים צריך לטפל, אבל צריך שהדברים ייעשו

יעקב אשר: מה השלטון המקומי מוכן לשים בשביל האגרה? טוב, בסדר, סתם

משה סולומון: הוא מוכן לקבל כסף ולבצע את זה

יעקב אשר: תודה, גברתי

יעקב אשר:  שאלה לגבי האגרות, הבנתי שיש הבנה על הפעימה השנייה ויש גם כנראה הבנה שמה שחל על הפעימה השנייה יחול על הפעימה הראשונה מבחינת האגרות

יעקב אשר:  תגידו לי את זה עכשיו, לא בתור כלכלן, מה זה מוסיף ליזם, כמה זה מוסיף ליחידת דיור או איך שזה עובד הדבר הזה, התוספת הזו שאתם מדברים

גילה פינקלשטיין: קח מספר אצבע, היום יחידת דיור בממוצע עולה ליזם סדר גודל של 2,000 שקל, זה מה שעולה לו בקרה כולל בקרת תכן, כולל בקרת ביצוע

גילה פינקלשטיין:  זאת אומרת מכון הבקרה מלווה אותו על פני ארבע שנים

יעקב אשר: הבנתי, למה אתם אוהבים לחפור אחורה? כמה החדש? מה ההבדל?      

גילה פינקלשטיין: בין 10% ל-20%

יעקב אשר: זאת אומרת זה יגיע ל-2,200, או 2,500?      

גילה פינקלשטיין: אבל זה מה שצריך על מנת לבצע תהליך בקרה איכותי

יעקב אשר: אני הבנתי

יעקב אשר:  לא, אני אגיד לך למה, כי אני מבין שזה גם חסם, אף אחד לא רוצה להעלות כביכול את זה, אבל מצד שני, זה אני אומר לכל מחשבי החישובים למיניהם במשרד הפנים ושיעבירו את זה גם הלאה, בלשכות הגבוהות, שבסוף זה מוזיל, כי יזמים יודעים שזמן זה כסף והם בוכים פה כל הזמן לא על כסף, אלא על זמן שהוא כסף, ואם הדבר הזה יעבוד כמו שצריך, במיוחד אחרי ששמענו את מירה סלומון ממרכז שלטון מקומי, שזה עובד כמו שצריך, אבל אני חושב שהשיקול – אני פשוט עוזר לכם לעבודת ההכנה לימים הקרובים, שתחזרו אלינו עם תשובות ברורות, שייאמרו פה לפרוטוקול דקה לפני שנצביע

תומר רוזנר: אדוני, במקביל לצו הזה השר בהגינותו הודיע לוועדה, למרות שהוא לא היה חייב לעשות כן, במקביל לדחיית המועד הזה הוא מבקש לדחות, בסמכותו לעשות זאת ללא אישור הוועדה, את האפשרות לתת רישיון למכוני בקרה למרות שלא מועסקים בו בקרים מורשים, בין היתר של משרד הבריאות והמשרד להגנת הסביבה

תומר רוזנר:  גם הנושא הזה נמשך כבר, כפי שאמרתי, עשר שנים ולא מתקבל על הדעת שאין בקרים מורשים כנדרש בחוק

יעקב אשר: והוא מבקש מה?      

תומר רוזנר: הוא מבקש לדחות עוד פעם את המועד שלא יהיו בקרים מורשים כנדרש בחוק

יעקב אשר: ומה החלופה? שצריך לפנות למשרד לקבל תשובה? אז אני מודיע ואומר כאן, ואתם יודעים שאנחנו יודעים לעשות את הדברים האלה גם כן, לא רק לאיים, מבחינתנו, כמו שעשינו את זה ברישוי עסקים, מי שלא יהיה בתוך מכוני הבקרה לא קיים מבחינת הרישוי, נקודה

יעקב אשר:  אם צריך בשביל זה חקיקה או צריך בשביל זה לא יודע מה או שצריך לתת מכות למישהו

יעקב אשר:  אם משרד ממשלתי לא מצטרף לעניין הזה, כל משרד ממשלתי, מבחינתנו כאילו הוא מסכים

תומר רוזנר: נכון, זה מה שנעשה

יעקב אשר: אבל למה אתה מחייך?      

בני ארביב: לא, אני רק רוצה לדייק

בני ארביב:  בהמשך למה שאמר היועץ המשפטי של הוועדה, אני רק אדייק את מה שנאמר, בסעיף 158טו1 זו הוראת שעה שמסמיכה את שר הפנים לתת רישיון למכון בקרה גם אם לא פועלים בשירותו ארבעת הבקרים המורשים כפי שפורטו בסעף 158כא לחוק, מכוח הסעיף הזה אכן ניתנו רישיונות לשישה מכונים כמדומני, שישה מכונים שפועלים בשירותם בקרים מטעם שני גורמים מאשרים, כבאות ופיקוד העורף, ולא פועלים בשירותם נכון להיום בקרים מטעם שני הגורמים המאשרים הנוספים, קרי משרד הבריאות והמשרד להגנת הסביבה

יעקב אשר: מי נמצא כאן מהגנת הסביבה? יש לך מה לענות על העניין הזה?      

בני ארביב: רק להשלמת התמונה, הפלח הנוכחי שהוא חובה במכוני בקרה, הפלח הזה של מגורים בלבד, זה פלח שאין למשרדים שהזכרתי למיטב ידיעתנו, זה נדיר שבנדירים שצריך את אישור הגורמים המאשרים ולכן החוק נכתב כפי שנכתב

יעקב אשר: בגלל שביחידות דיור לא, אבל זה חסם לעירוב שימושים

בני ארביב: נכון, לפלח הנוסף

בני ארביב:  ואנחנו בשיח עם משרדי הממשלה

יעקב אשר: שיח, שיח

תומר רוזנר: זה משליך השלכה ישירה לנושא הדחייה, כי אם אנחנו נמצאים היום במצב של רוצים חצי שנה וכרגע אין בקרים מורשים, למיטב הבנתי, אז גם לא יהיה עוד חצי שנה

תומר רוזנר:  זה בדיוק העניין

יעקב אשר: המשרד להגנת הסביבה, מה בפיך?      

עומר בן נון: שלום

עומר בן נון:  אני אגיד שהמשרד להגנת הסביבה יחד עם מינהל התכנון בשיח, כפי שגם בני תיאר, אנחנו מאוד מאוד מתלבטים, אנחנו עשינו עבודה במשרד אם בכלל נדרש הצורך בבקר מורשה או שכל בקר במכון הבקרה יכול לעשות את העבודה שנדרש

יעקב אשר: גם בעירוב שימושים? גם במסחרי, גם במשרדים, גם בהכול?      

עומר בן נון: נכון

עומר בן נון:  הדבר היחיד - - -     

יעקב אשר: זו מהפכה שלטונית

עומר בן נון: הדבר היחיד שאנחנו עדיין בבדיקה אצלנו במשרד שלנו, בדיקה פנימית ואנחנו נשתף את מינהל התכנון במסגרת השיח שלנו, זה הנושא של שימוש תעשייה, מבני תעשייה, ואנחנו עושים את כל המאמצים יחד עם מינהל התכנון כדי שעד 30 ביוני 24' אנחנו לא נהווה חסם להפעלת מכון בקרה

עומר בן נון:  אם לא נספיק בדרך הזו שעכשיו אני הצעתי אז אנחנו נלך בדרך אלטרנטיבית כדי שכן מכון בקרה יוכל לפעול

יעקב אשר: בכל המנעד? ממגורים עד לתעשייה, כולל תעשייה

תומר רוזנר: אבל זה הביצה והתרנגולת

תומר רוזנר:  זאת אומרת הפלח השני, שכפי ששמעתם הוא גם פלח יחסית קטן, נובע מזה שהגורמים המכשירים את הבקרים המורשים הם המגבילים את ההרחבה הנוספת

תומר רוזנר:  זאת אומרת העובדה שמדובר במסחר עד 5,000 מטר או ארבע קומות וכו', זה נובע מהדרישה שהם מציגים

תומר רוזנר:  זה ביצה ותרנגולת, הם אומרים אנחנו מוכנים שבקר יעשה את זה, אבל עד X, מה Y? מה עם ההמשך? מה עם השאר?      

עומר בן נון: מבחינתנו במשרד להגנת הסביבה אין את ההבחנה הזאת

יעקב אשר: לדעתי זה לא משנה להם, כי ברגע שנכנסת לאירוע כי יש שם דברים שקשורים אליהם אז זה כבר לא משנה המטראז', נכנסת לסיווג תעשייה, נכנסת לסיווג מסחר ודברים מהסוג הזה, אז אתה כבר בפנים, זה לא משנה אם זה 200 מטר או 2,000 מטר

תומר רוזנר: לא

יעקב אשר: אני שואל אותו

עומר בן נון: אתה מבין נכון

עומר בן נון:  מה שאמרת זה מדויק

תומר רוזנר: לא, אבל אם אני מבין נכון, יתקן אותי מטה התכנון, ההגבלות שנקבעו בפלח השני נובעות מדרישותיהם של הגורמים המאשרים, אתם הייתם שמחים שזה יהיה מורחב עוד יותר

עומר בן נון: היינו רוצים שזה יהיה כמה שיותר מהר, זה לא תלוי בנו

תומר רוזנר: יפה

תומר רוזנר:  זה פה הביצה והתרנגולת, מכיוון שהם לא מכשירים את הבקרים המורשים אז הם גם יקבעו את הקצב שבו זה יתקדם

תומר רוזנר:  זה לא מתקבל על הדעת

יעקב אשר: לא, אבל אני מבין ממך שאתם תנצלו - - -     

תומר רוזנר: אולי לא הם, אבל יש ארבעה

יעקב אשר: רגע, תיכף נשמע גם מהאחרים

יעקב אשר:  לא ארבעה, שניים, הם ומשרד הבריאות, מה שנשאר לנו

יעקב אשר:  פיקוד העורף כבר דיברנו על זה, הוא צריך לחזור עם תשובות

יעקב אשר:  תקשיב, אני לא הולך להצביע על הדבר הזה כל עוד שאנחנו לא נקבל תשובות משביעות את רצוננו בעניין הזה, נקודה

תומר רוזנר: לא, אני אנסה להסביר שוב, אולי זה לא הובן

יעקב אשר: אתה עכשיו מדבר לא על הפעימה הבאה, אלא על הפעימה הבאה הבאה

תומר רוזנר: לא, הפעימה הבאה, מוגבלת כפי שהיא מוגבלת - - -     

יעקב אשר: איזה פעימה? שאנחנו דוחים אותה עכשיו בחצי שנה?      

תומר רוזנר: של מה שהם רוצים, עירוב שימושים וכו'

תומר רוזנר:  אני מבין, ותקנו אותי אם אני טועה, שמינהל התכנון היה שמח שהיא תהיה הרבה יותר רחבה, אבל באים הגורמים המאשרים, במקרה הזה אומר הגנת הסביבה שזה לא הוא, ואומרים שהם מוכנים לעשות את הפעימה הזו רק עד X

עומר בן נון: אני לא - - -     

תומר רוזנר: לא, אמרתי, יכול להיות שאצלכם אין את הבעיה, אבל הבעיה היא באחד מארבעת הגורמים המאשרים

תומר רוזנר:  נקרא להם הגורמים המאשרים לצורך העניין

יעקב אשר: אני הבנתי ממנו שהמגבלה שלו היא לא במטראז' אלא ב – ברגע שסוג השימושים כן נכנס בפעימה הזאת, חייב להיכנס, אנחנו מבקשים שהשיח שקיים, אנחנו מברכים על שיח בין משרדי ממשלה, זה לא דבר שיהיה קל בעיניך, שהשיח שקיים בין משרדי ממשלה יהפוך לדבר ברור, חלוט, עם התחייבות של מינהל התכנון שמתכלל את כל העניין הזה ביחד איתכם, מה קורה בפעימה הבאה, איזה דברים נכללים ואיזה דברים לא נכללים עוד לפני שאנחנו נקבל את ההחלטה אם להאריך או לא

תומר רוזנר: ולמה, זה הכי חשוב

יעקב אשר: אני מקווה שלא יהיה להם גם למה, שהם יוכלו להגיד שהרוב כבר מוכלל בפנים

יעקב אשר:  כן, יאשי? אני מדבר שטויות?      

יאשי סער: לא, בהחלט לא, וגם תומר אמר דברים נכונים

יאשי סער:  אנחנו במינהל התכנון סברנו שבפעימה הבאה אפשר יהיה להרחיב מבנים גבוהים מעבר לארבע קומות, לבקשת רשות הכבאות אנחנו הגבלנו את זה בשלב הזה

יאשי סער:  אנחנו סברנו שאפשר לפתוח את זה לסוגי מסחר ושימושים נוספים

יעקב אשר: למה? היום זה עד תשע קומות

יאשי סער: לשימושים הנוספים

יעקב אשר: זה מבחינתי השלב הבא שחייב להיות

יעקב אשר:  תשע קומות, מסחרי, עירוב שימושים, משרדי וכו'

יעקב אשר:  תעשייה, אני לא יודע לזרוק, תעשייה יכול להיות שזה משהו שצריך לטפל בו יותר בעדינות

יעקב אשר:  אלה מבחינתי מאסט, אני רוצה תשובה ממכם, יש לכם חודש וחצי לאשר את הדבר הזה, אני רוצה תשובה מה הגעתם להסכמות ואם יש בעיות

יאשי סער: גם עם משרד הבריאות, אנחנו סברנו שאפשר להרחיב מעבר למה שבסוף - - -     

יעקב אשר: מישהו ממשרד הבריאות כאן?      

יאשי סער: כן, ולבקשת משרד הבריאות זה מוגבל

יאשי סער:  הכוונה היא להגיע בהסכמה עם הכבאות ועם משרד הבריאות בפעימה השלישית להגדלה הנוספת שתהיה משמעותית יותר

יעקב אשר: מה הכנסת את הכבאות עכשיו? הכבאות הסיפור שלהם זה עד תשע קומות, גם בשימושים - - -     

תומר רוזנר: לא, הוא אומר שהוא מוכן רק עד ארבע קומות

יעקב אשר: אז תיכף נשמע אתכם

יעקב אשר:  משרד הבריאות, נתחיל מהקל אל הכבד

אילנה טלר: אנחנו נערכנו לכניסת המבנים הנוספים, הפלח הנוסף, למכון הבקרה ב-1

אילנה טלר: 1

אילנה טלר: 24

אילנה טלר:  היה אמור להתקיים בשיתוף עם מינהל התכנון הכשרה לבקרים המורשים לסוגי המבנים הנוספים שייכנסו

אילנה טלר:  בהתייעצות וקבלת החלטה משותפת החלטנו לדחות את ההכשרה הזאת

יעקב אשר: למתי?      

אילנה טלר: אנחנו כרגע מתכווננים לינואר-פברואר ואנחנו כמובן - - -     

יעקב אשר: זאת אומרת שאתם מבחינתכם ערוכים לפעימה הבאה

יעקב אשר:  מה אומרת הפעימה הבאה, מבחינתכם? יש הגבלות?      

אילנה טלר: מבחינתנו המגבלה היא לא מגבלת גובה ולא מגבלת שטח

יעקב אשר: וגם לא שימושים?      

אילנה טלר: שימושים יש, אבל זה לא משנה בין הפעימה הנוכחית לבין הפעימה הבאה שההבדל ביניהם זה השטח והגובה

אילנה טלר:  יש רשימת חריגים שלא ייכנסו בכלל למכון הבקרה, רשימת מבנים חריגים, שגם כשהכול יהיה במכון הבקרה - - -     

יעקב אשר: איזה מבנים חריגים?      

אילנה טלר: לדוגמה מתקני התפלה, בתי חולים

אילנה טלר:  מבנים שיחסית הבינוי שלהם מועט, רוב מתקני ההתפלה הוקמו וגם בתי חולים, זה סוג של מומחיות והתמקצעות

יעקב אשר: אבל קודם, יאשי, אמרת שיש דברים שלא הסכימו עכשיו במשרד הבריאות, אתה התכוונת לזה?      

יאשי סער: לא, צריך להבחין בין מבנים שייכנסו למכון הבקרה אבל על פי הנחיית הגורם המאשר, הבקר המורשה מטעמו יצטרך לעשות התייעצות עם הגורם המאשר, לבין מבנים שכלל לא ייכנסו למכון בקרה שעליהם עדיין לא הסכמנו ועדיין לא דנו

תומר רוזנר: יאשי, אני רוצה להבין

תומר רוזנר:  בפעימה השנייה יש מבנים שאתם הייתם רוצים שייכנסו ומשרד הבריאות לא רוצה?      

יאשי סער: בפעימה השנייה אנחנו רצינו להכניס את כל השימושים הנוספים, כפי שציינתי, עד גובה 29 מטר

תומר רוזנר: מה זה השימושים הנוספים?      

יאשי סער: מסחר, משרדים - - -     

יעקב אשר: משרד הבריאות אמר שאין לו בעיה, היא אמרה פה

יאשי סער: ורשות הכבאות

יעקב אשר: רגע, נגיע לכבאות

יעקב אשר:  בריאות

תומר רוזנר: הגנת הסביבה אמר שאין לו בעיה

תומר רוזנר:  עכשיו בריאות

אילנה טלר: אני רציתי להשלים

אילנה טלר:  אני ציינתי מבנים חריגים שלא יהיו כלל במכון הבקרה, אבל בין החריגים גם יהיו מבנים שיהיו בהתייעצות עם משרד הבריאות

תומר רוזנר: משרדים, תעסוקה, מסחר, מעל 29 מטר, עירוב שימושים, יש לכם בעיה?      

אילנה טלר: יש לנו לדוגמה במבני הציבור, יכול להיות מבנה ציבור שהוא מקווה וזה משהו שיהיה בהתייעצות איתנו

תומר רוזנר: מה לא?      

אילנה טלר: מה לחלוטין לא אני נתתי דוגמאות

תומר רוזנר: לא, בפעימה השנייה

תומר רוזנר:  אמר נציג מינהל התכנון שהיו דברים שהוא היה רוצה להכניס עכשיו, שיתקן אותי, אם הבעיה איתם או לא

אילנה טלר: אני מתנצלת שאני לא יודעת להשיב על זה

יאשי סער: אני מחדד, משרד הבריאות מבחינת הפעימה הקרובה לא התנגד למבנים, רק אנחנו עדיין צריכים לדייק איתם, אילו סוגי שימושים יצטרכו לעבור להיוועצות בין הבקרה למשרד

יעקב אשר: אז אני רוצה שלפחות תהיה לכם את התמונה הזאת שתגידו, כי אני יכול להבין מתקן התפלה, אני יכול להבין אפילו מקווה

אילנה טלר: זה בהתייעצות

יעקב אשר: הבנתי

יעקב אשר:  אני מבין דברים שהם ממש פרופר דברים שהם בריאות הציבור

יעקב אשר:  כיבוי אש

טיראן שמר: שלום לכולם

יעקב אשר: נתנו לכם מחמאות בישיבה הקודמת, תן לי שאני אוכל להמשיך עם זה

טיראן שמר: אתה תמשיך

טיראן שמר:  בהתייחסות למה שנעשה פה, יש לנו שיתוף פעולה מצוין עם יאשי ועם מכוני הבקרה

טיראן שמר:  קודם כל סקירה כללית, אנחנו לא מתנגדים אפילו לתחולה מיידית, הכשרנו את הבקרים שעובדים כרגע במכוני הבקרה, גם לפלח הקודם שהם עובדים היום וכבר לפלח הבא שהוסכם יחד עם מינהל התכנון, ביצענו גם הכשרות לבקרים שלא עובדים במכוני בקרה

טיראן שמר:  ככל שמכוני הבקרה ירצו להתרחב יש היום בקרים שלא עובדים שם ויכולים להצטרף ובעצם לשאלתך על קפסיטי אין לנו שום בעיה

טיראן שמר:  אנחנו מקיימים פורום מקצועי עם מכוני הבקרה, פתחנו מרכז התייעצות של מכוני הבקרה איתנו הרגולטוריים

טיראן שמר:  אני חושב שבנושא הזה שיתוף הפעולה הוא מצוין

יעקב אשר: אם הכול כל כך טוב אז מה הבעיה בהמשך?      

טיראן שמר: אין בעיה

טיראן שמר:  בלשחרר היום עוד מדרג של מבנים נוספים לפי שימושים שונים, יש לנו סידורי כבאות שנקבעים גם לפי גודל וגם לפי המטראז'

טיראן שמר:  הנתונים שאנחנו נתנו, אני אתן לך סקירה מהירה, המסחר 13 מטר ועד 5,000 מטר, זה לא מטראז' שנקבע יש מאין

טיראן שמר:  על כל מטראז' מסוים במבנה מסחרי יש סידורי כבאות שנקבעים

טיראן שמר:  כרגע לפי המדרג נתנו את נושא המגורים, אפשר לומר היום שהם די התמקצעו בעניין

טיראן שמר:  הפער בין 4,999 ל-5,100 לצורך העניין זה מערכות מצילות חיים שבאות לידי ביטוי ב - - -     

יעקב אשר: רגע, בחוק שעבר פה, בהסכמתכם בסוף, כי עשו את המדרג איתכם, הסכמה תחת מחאה, מה זה משנה? תחשבו שאני לא זוכר את זה, זה אומר שאתם אמורים להיכנס למשחק כמו שהוא ככה, על הכול, על כל השימושים

יעקב אשר:  אז אני הולך לתת לכם מתנה, בהנחה שניתן, של עוד שישה חודשים להיערכות של הדבר הזה

טיראן שמר: לפלח הנוכחי, דרך אגב, אמרתי שאנחנו ערוכים

טיראן שמר:  אם אתה מתכוון לשנות את התנאים של הפלח הנוכחי - - -     

יעקב אשר: מה זה תנאים?      

תומר רוזנר: אנחנו לא מבינים

יעקב אשר: אני שואל, השימושים המעורבים, המסחרי וכל אלה, יהיו באותם תנאים של עד תשע קומות או לא?      

תומר חזות: אני אסביר

תומר חזות:  הפלח הבא מבחינתנו זה כולל את מבני המגורים עד 29 מטר כולל עירוב שימושים מכל סוג, ועד 13 מטר כל השימושים הנוספים, משרדים, תעסוקה, מסחר, מוסדות חינוך

יעקב אשר: מה זה 13 מטר?      

תומר רוזנר: ארבע קומות

תומר חזות: זה הפלח שעליו הסכמנו

תומר רוזנר: לא שואלים את הסכמתכם, החוק מטיל עליכם את החובה ל - - -      

יעקב אשר: החוק מדבר על 1 בינואר לעבור לתשע

תומר רוזנר: לא לתשע, לכל השימושים בארץ

יעקב אשר: אבל תשע גובה

תומר רוזנר: לא, הכול

יעקב אשר: גם 30 קומות?      

תומר רוזנר: גם 30 קומות

יעקב אשר: אז למה נתתי לו תשע?      

תומר רוזנר: זה המצב היום

תומר רוזנר:  אני לא יודע למה נתת לו תשע

תומר חזות: החוק הסמיך את שר הפנים לקבוע בתקנות את זה וזה בדיוק העבודה - - -     

תומר רוזנר: החוק הסמיך אותו לתת חריגים, נכון, אבל זה לא עניין שתלוי בהסכמתכם

תומר חזות: לא, כשאני אומר הסכמה זה הסכמה מול מינהל התכנון

תומר חזות:  הרעיון פה הוא לא לשפוך את התינוק עם המים, לעשות את זה באופן מדורג, אנשים צריכים לצבור ניסיון, לעבור הכשרות

תומר רוזנר: עשר שנים אנחנו בעניין הזה

תומר חזות: הכבאות בתמונה כל הזמן, לא היה עיכוב אחד בגללנו, עשינו את כל ההכשרות במועד ואנחנו עושים הרבה מעל ומעבר לזה, אנחנו מוכנים, אמרנו, לפלח הבא שאליו הכשרנו והסמכנו את הבקרים המורשים

יעקב אשר: כן, אבל למה בפלח הבא אין את האלמנט של קומות נוספות? מה זה כבר משנה?      

טיראן שמר: אני חייב להתייחס שבמדרג שבנינו יחד עם מינהל התכנון, מה שאתה מתכוון אליו היה אמור להיכנס ב-1

טיראן שמר: 1

טיראן שמר: 25

טיראן שמר:  אני לא חושב שנותנים רישיון לנהג באופנוע ישר לנסוע בעל אופנוע של 1,100 סמ"ק, אלא הוא מתחיל ב-50 ויש מדרגיות

טיראן שמר:  הרעיון פה זה שיש פה חבר'ה שמעולם לא התנסו בעולם בטיחות אש

טיראן שמר:  אין גורם בעולם מעבר לכב"ה שמתעסק בסידורי כבאות

תומר רוזנר: אף אדם שנולד לא עוסק בבטיחות אש ואתם מכשירים אותו

טיראן שמר: זה בדיוק מה שאני בא לומר, גם כשאתה מכשיר, לא לוקחים תלמיד בכיתה א' ועושים לו בחינות בגרות, אבל - - -     

יעקב אשר: אל תיקח תלמיד כיתה א', תיקח פנסיונר של כב"ה שייכנס לעבוד במכון בקרה, מה הבעיה? תכשיר אותו

טיראן שמר: אם הוא יעמוד בתנאים אין שום בעיה, אני אומר - - -      

יעקב אשר: אם הוא לא יעמוד בתנאים אז איך הוא היה בכב"ה כל כך הרבה שנים?      

טיראן שמר: היושב ראש, אנחנו לוקחים כרגע אזרחים שאין להם נגיעה בעולם, אנחנו מלמדים אותם את המקצוע

יעקב אשר: אז תחפש כאלה עם נגיעה, מה זה משנה?      

טיראן שמר: יש שתי משמעויות לקטע של לתת את כל היד, מה שנקרא, גם קביעת סידורי כבאות על מערכות מצילות חיים, ודבר נוסף שאף אחד לא שם לב, אנחנו הגוף שאחרי שמאשרים גם את התכן וגם את הביצוע, החבר'ה שלנו הלוחמים נדרשים גם להיכנס לאותם אתרים ולהציל משם את האזרחים

יעקב אשר: זה ברור

טיראן שמר: אז יש פה משמעות האם משחררים את הרסן באופן מלא לכל הגבהים ולכל השימושים

טיראן שמר:  פה אני חושב שההדרגתיות נדרשת דווקא מהבחינה הזאת

תומר רוזנר: הפכו את החריג לכלל

יעקב אשר: לא, אני מבין שמה שהוא אומר בעצם זה משיחות שלהם עם מינהל התכנון להשתמש בסמכות של השר ל –      

תומר רוזנר: להחריג

תומר חזות: אדוני, הרעיון היה ליצור מבנה מדורג

יעקב אשר: איך אישרת את האפשרות הזאת לשר לעשות חריג בלי אישור ועדה?      

תומר רוזנר: א', זה צריך אישור ועדה

יעקב אשר: אה, בסדר, אז אנחנו במצב טוב

תומר רוזנר: זה מנוסח קצת אחרת, אבל באופן עקיף זה צריך אישור ועדה

יעקב אשר: עקיף? הבנתי את הכול, עכשיו תן לי בדרך שלי

תומר חזות: הרעיון היה ליצור מבנה מדורג עד 2026, שעד אז - - -     

יעקב אשר: אבל אני רוצה להסביר לכם

יעקב אשר:  אני לא יודע מה זה ארבע קומות וזה וזה, בסדר, זה לפי גודל מנופים וגודל זה, אני מתאר לעצמי שאלה דברים שלא תלמדו אותי, למרות שהייתי הרבה שנים יושב ראש איגוד ערים כבאות בבני ברק, זה לא היה רק בני ברק, גבעת שמואל, אור יהודה והכול והייתי חרוץ, למדתי את זה, אבל זה חסם מאוד גדול מבחינתי גם לדיור, למה? כי יש פרויקטים שהם הרבה יחידות דיור עם מסחר מסוים, 40%, 30%, 20%, אם יש לך מסחר למטה של שתי קומות או שלוש קומות ואחר כך יש לך ארבע או שש קומות בזה אז זה כבר יוצא לך בניין של תשע קומות, הלך לי כל הפרויקט

יעקב אשר:  זה לעצור את הבנייה במדינת ישראל

תומר חזות: אמרתי, עד 29 מטר שימושים מעורבים זה הפלח הבא, מוכנים לזה עכשיו

טיראן שמר: 29 כולל אותו מסחר שאתה מתכוון קיים בפלח הנוכחי

יעקב אשר: ומשרדים זה לא שימושים מעורבים?      

טיראן שמר: לא

תומר חזות: לא, אם זה משרדים ומגורים אז כן

תומר רוזנר: אז כן מה?      

תומר חזות: אם זה בניין של משרדים עד 13 כרגע

תומר רוזנר: נו מה ההיגיון?      

יעקב אשר: אני רוצה לדעת דבר אחד, בשימושים מעורבים - - -     

טיראן שמר: מגורים עם מסחר כן

טיראן שמר:  ייעוד נפרד, כמו בית מלון, משרדים, עד 13

יעקב אשר: גם אם זה עם מגורים ביחד?      

טיראן שמר: לא

טיראן שמר:  אמרתי

טיראן שמר:  מגורים עם מעורב אין שום בעיה, נכנס בפלח הנוכחי

יעקב אשר: מעורב זה כולל מלון, כולל הכול?      

טיראן שמר: כן

תומר רוזנר: לא, הוא אומר אם זה רק מלון

יעקב אשר: אם זה רק מלון או אם זה רק משרדים אז זה ארבע קומות

תומר רוזנר: אם זה מלון ומגורים, תשע קומות

תומר רוזנר:  זה מה שהוא אומר

יעקב אשר: אני הבנתי

יעקב אשר:  אתם צריכים לעשות חשיבה על העניין הזה כי תהיה לנו בעיה עם זה

טיראן שמר: אני רק חייב לומר עוד נקודה אחת וזה דווקא לחיוב שאמרת בתחילת דבריך

טיראן שמר:  הכבאות, גם כשזה לא מגיע למכוני בקרה, מעולם לא מהווים חסם בתהליך היתר הבנייה או בגמר הביצוע

טיראן שמר:  זה אומר, מה שלא נכנס היום למכוני בקרה זה לא שיש איזה שהוא גורם מעכב בדרך וידענו לעשות את זה במקביל למסירה של מכוני הבקרה

יעקב אשר: אני אגיד לך למה אני קצת יותר רגוע או פחות עצבני מהיועץ המשפטי, בעניין הזה, לא באופן כללי

תומר רוזנר: אני פשוט יש לי היסטוריה של עשר שנים

יעקב אשר: הוא סוחב צלקות בעניין הזה

יעקב אשר:  אני נכנסתי לאירוע הזה, בכלל, גם האירוע שאני רוצה להמשיך בהמשך הדיון, כדי שיהיה בינוי של יחידות דיור במדינת ישראל

יעקב אשר:  זה מה שחשוב לי, זה הקטר שלי מבחינתי

יעקב אשר:  משרדים וכל זה, הם יסתדרו, חברות יודעות ללחוץ ויודעות לעשות וזה, אבל כשאתה תוקע לי בגלל איזה כך וכך מטרים, זה הפריע לי

יעקב אשר:  אתה אומר לי שזה לא תוקע, זאת אומרת זה תשע קומות שלפי החוק שעבר זה עד תשע בפעימה הזאת?     

רעות בינג: עד תשע למגורים, זו הפעימה שהייתה

יעקב אשר: כן, אבל עכשיו עם עירוב השימושים, אם הוא אומר שהוא הולך על תשע גם כן, אז 29 מטר?      

רעות בינג: זה יכול להיכנס בפעימה הנוכחית

יעקב אשר: יפה

יעקב אשר:  מה השלב הבא? יש שלב הבא גם כן?      

רעות בינג: מעל 29

טיראן שמר: ב-2025

טיראן שמר:  אנחנו עולים ל-42, בינואר 25'

יעקב אשר: אוקיי, נדבר עד אז

טיראן שמר: אני גם אציין שאת הסכם שהגענו עם מינהל תכנון כבר ביצענו את ההכשרות

טיראן שמר:  אנחנו מה שנקרא כבר אחרי הבקרים מוכנים לפעימה הנוכחית

יעקב אשר: זאת אומרת כל הדברים הללו עד תשע קומות במעורב יהיה מוכן

טיראן שמר: אם אני מתחבר לפקע"ר ומחר משהו משתנה, שוב עולם ההדרכה, ואנחנו לא קיבלנו לא תקנים ולא תקציב ,עשינו את זה במסגרת הבית, ישפיע

יעקב אשר: יאשי, אני בסוף לא מדבר עם כולם, בסוף אני רוצה ממך בישיבה אצלנו שתבואו לבקש שנעלה את זה לדיון, לא להתחנן, להודיע שאתם מוכנים לדיון, תשובות ברורות על הדברים האלה

יעקב אשר:  אפילו הייתי עושה פרוטוקול שלכם איתם ביחד שיוצג פה בוועדה

יעקב אשר:  חבר'ה, אנחנו חייבים לתפוס את השוורים בקרניהם

יאשי סער: אם אני יכול כבר, אפרופו הכבאות, לומר ששיתוף הפעולה עם רשות הכבאות ומכוני הבקרה הוא מצוין ורשות הכבאות הם דוגמה - - -     

יעקב אשר: אמרת את זה בישיבה הקודמת, המכונים לא אומרים את זה

גילה פינקלשטיין: לחלוטין כן

גילה פינקלשטיין:  שיתוף הפעולה עם כב"ה הוא יוצא דופן

יאשי סער: דרך העבודה של רשות הכבאות עם הבקרים המורשים באופן שהם בודקים אותם וכשהם מוצאים ליקויים בעבודתם הם מכשירים אותם ומשפרים להם את היכולת, זאת הדרך הנכונה לדעתנו ואני קורא לשותפי מפיקוד העורף ללכת איתנו לכיוון הזה

יעקב אשר: פיקוד העורף, תרים את הכפפה

יעקב אשר:  אתה בחור צעיר, נמרץ, תרים את הכפפה

יעקב אשר:  אם צריך עזרה אני אעזור לך למעלה, אם לא יבינו

יהודה כהן: באתי לבקש פה לדבר בדיוק אחרי כיבוי אש ומכוני הבקרה שאמורים לבקר את כל הדבר הזה

יהודה כהן:  לצערנו המציאות עגומה, המציאות היא שקוראת לנו לנוח היום ולשכלל את הכול

יהודה כהן:  במדינת ישראל קיים חוק לרישום קבלנים, חוק רישום קבלנים סיווג 190 זה חוק קבלני רישום מערכות כיבוי אש ואינסטלציה

יהודה כהן:  אין קבלני מערכות כיבוי אש רשומים, אין דרישה לזה, הכול חאפר חאפר חאפר

יהודה כהן:  אתה בונה בניין של 40 קומות עם קבלני שיפוצים חאפר

יהודה כהן:  יש פה את הדוח - - -     

יעקב אשר: אבל זה לא קשור לעניין עכשיו

יהודה כהן: למה לא? כיבוי אש, מכוני בקרה

יהודה כהן:  כשהיא אומרת לי, לא צריך אותם, את כל הקבלנים הרשומים, שיהיה חאפר

יהודה כהן:  יש לנו את הנושא הזה שנשרף איקאה, המזל שזה היה ביום שבת, רק בית הכנסת לא נשרף, הכול נשרף, מערכות הספינקלרים שהם אחראים לא עבדו, לא פעלו בכלל

יהודה כהן:  אז היה לך אסון לא של 1,000 איש, של 4,000 איש

יעקב אשר: אתה מדבר לא על ההליך של ה - - -     

יהודה כהן: כל הדבר הזה קיים ויש חוק

יהודה כהן:  מינהל התכנון בתכנון שלו לא מבקש את זה

יהודה כהן:  לפי תקן, אבל לא קבלן רשום שקיים על פי חוק

יהודה כהן:  דיברתי עם מר טיראן, הוא פה, אני מעדיף בעל מקצוע עם 20 שנה ולא עם קבלן רשום שנה, זאת אומרת אם יש לך נהג שנוסע 20 שנה בלי רישיון, בא שוטר, ולידו בא בן אדם - - -     

יעקב אשר: יהודה, הבנתי

יהודה כהן: איפה אני אגיד לך את הדברים האלה?      

יעקב אשר: תשובה

טיראן שמר: אני רק מבקש להסתייג מהמילים האחרונות של יהודה

טיראן שמר:  כשיהודה דיבר איתי, וזה מה שאני אומר פה, אנחנו בעצם מבקשים שכל התקנה של כל מערכת, בין אם זה אינסטלציה או לא אינסטלציה, יש מעבדה מאושרת, זה גוף בלתי תלוי, בין אם זה מהנדס רשום או קבלן רשום, בסוף מי שנותן את האישור הסופי זה מעבדה מאושרת בכבאות

יעקב אשר: ולכן זה לא משנה לך אם - - -     

טיראן שמר: המעבדה צריכה לוודא מי ביצע את ההתקנה ומה הכשרתו, אבל מבחינתי אני לא מכשיר, לא מהנדס רשום ולא מהנדסים אחרים

תומר חזות: אני רק רוצה לחדד, אדוני, החובה לקבל אישור של מעבדה מאושרת קבועה בסעיף 12 לחוק התקנים ויש שם קבלנים

תומר חזות:  אם יש ייחוד פעולות לקבלנים ויש עבירה פלילית שמישהו מעסיק קבלנים שהם לא מורשים אז רשם הקבלנים צריך לשבת פה ולהתייחס

יהודה כהן: לנושא הזה של המעבדות

יהודה כהן:  דוח מבקר המדינה 67א' בנושא של מכון התקנים, כל הנושא של המעבדות, חבל לכם על הזמן, עבודה בעיניים

יהודה כהן:  אני אומר לכם בוועדה, הנה מקליטים פה, עבודה בעיניים

יהודה כהן:  זה כואב

יהודה כהן:  בניין שרוף, הבניין הזה באנגליה עם 80 הרוגים, אז תעשה ועדת חקירה, אז יתעוררו

יעקב אשר: יושבים פה נציגים של כיבוי אש, יושבים פה נציגים של מכוני הבקרה, כולם אנשי מקצוע, אני לא מאמין שאם יש משהו שצריך לעשות, שהוא קשור כל כך לבטיחות – הרי הפוך, תמיד טוענים עליהם שהם יותר מדי מחמירים, אז למה פה? כנראה שמבחינתם זה בסדר

יעקב אשר:  אין לדבר גבול, אני לא יכול לבדוק אותם

יהודה כהן: אז הנה בבקשה, מכוני הבקרה, התשובה של הגברת שנתנה לי - - -     

יעקב אשר: לא צריך תשובה מהגברת, הוא יענה לך

יהודה כהן: הנה פה כתוב, ישנה חשיבות רבה שיעבדו בכל תחומי הבנייה אנשים שהוכשרו

יהודה כהן:  אין שום הכשרה לדבר הזה

יעקב אשר: תודה

יעקב אשר:  תשובה, מכוני הבקרה

יעקב אשר:  אתם מסכימים למה שהוא אומר?      

גילה פינקלשטיין: אנחנו מקבלים את ההכשרה שלנו מטיראן, מרשות הכבאים, וכמו שהסביר טיראן, בסוף חלק מההליך של הבדיקה שלנו לפני תעודת גמר זה לוודא שאותה מעבדה - - -     

יעקב אשר: אין עדיפות למישהו שהוא רשום?      

גילה פינקלשטיין: אבל אני לא בודק את זה, זה לא דברים שהם במסגרת אחריותי לבדוק

יעקב אשר: אני שואל אותך, אין לזה עדיפות?      

טיראן שמר: אני יכול להגיד שליהודה יש איזה שהוא רצון טוב, אבל לדעתי הפנייה שלו לא נכונה, בטח לא לכבאות ולא למכוני הבקרה, יש משרד העבודה, הוא זה שמבצע את ההכשרות

טיראן שמר:  אני אומר, ככל שזה יהיה אני אברך

יעקב אשר: זאת אומרת אין לך התנגדות לזה

טיראן שמר: ממש לא

יעקב אשר: לא, השאלה אם זה יצמצם את כמות האנשים, האם זה יטייב אותם או יעשה יותר גרוע, או לא יודע

טיראן שמר: אני אתייחס לעולם הכבאות ואומר, ככל שיהיה מי שמתקין מערכות כאשר מעבדה מאושרת באה וחותמת שהמערכת עומדת בתקן זה מספק

יהודה כהן: רק אני אגיד לך דבר נוסף, מדוח הממ"מ, מה שרשות הכבאות אומרת, במפורש כתוב: אנשים חסרי ידע והבנה מתקינים והם מאשרים את זה

יהודה כהן:  חסרי הבנה מהקבלנים בנושא ה - - - מערכת הכיבוי, והם מאשרים את זה אחר כך

יהודה כהן:  כל הדבר הזה, אני זועק לשמים, חיי אדם

יעקב אשר: יהודה, אני הבנתי

יעקב אשר:  אנחנו בדיון שקשור ולא קשור

יהודה כהן: לא, זה קשור

יעקב אשר: אני מבקש ממך דבר אחד, אני מתאר לעצמי שפנית, תפנה למשרד לגבי ההכשרות

יעקב אשר:  אני מבין שזה אחריות של משרד העבודה

יהודה כהן: לא

יעקב אשר: ככה הם אומרים

יהודה כהן: לא

יעקב אשר: אז צריך לברר

יהודה כהן: זה קשור גם לנציבות כיבוי האש, שזה המשרד לביטחון לאומי שעוסק בדברים אחרים, לא רוצים להתעסק, זה קשור למשרד השיכון, אבל אני רוצה שפה מישהו יעלה את זה, כי כל המדינה הולכת לגובה

יעקב אשר: תוציא לי מכתב בעניין הזה ואני אנסה לטפל בזה במקביל ולבדוק את זה

יעקב אשר:  נחמה בוגין, לשכת השמאים

נחמה בוגין: צוהריים טובים

נחמה בוגין:  אני נאלצת להעלות שוב נושא שכבר נדון פה לפני כשבוע או עשרה ימים

נחמה בוגין:  אתרי הוועדות המקומיות עדיין חסומים ועדיין לא אפשרים לעיין בהיתרי בנייה

נחמה בוגין:  זאת שערורייה שאין כדוגמתה ואין אדם אחד שלא דיברתי איתו בנושא הזה ואמר: אני לא מבין מאיפה זה, אף אחד לא נתן הוראה כזאת, אבל אף אחד לא מעז להרים את השלטר בחזרה

נחמה בוגין:  זה בניגוד לדין, זה בניגוד להיגיון, ציבור שלם לא יכול לעבוד, הציבור לא מקבל שירות, והגיע הזמן לשים סוף לדבר הזה

נחמה בוגין:  פשוט הזיה

יעקב אשר: זה היה בישיבה הקודמת

נחמה בוגין: נכון

רוסלאן עותמאן: אם אני זוכר נכון מינהל התכנון אמרו - - -      

יעקב אשר: שיש סיבה ביטחונית ושיבדקו ומה?      

נחמה בוגין: אני אחזור על הפרטים

יעקב אשר: לא, אנחנו זוכרים

נחמה בוגין: כל מי שבדק אמר שאין לזה הסבר, רק אף אחד לא מעז להרים את השלטר בחזרה

גלעד ארדן: רק לחדד שזאת לא הייתה הוראה מאיתנו להוריד את השלטר, זה ועדות מקומיות

נחמה בוגין: זה בדיוק העניין, תנו הוראה להעלות את השלטר

גלעד ארדן: זה ועדות מקומיות, כל אחת בפני עצמה

נחמה בוגין: אתה לא באמת מצפה שאני אפנה עכשיו ל-291 ועדות מקומיות

יעקב אשר: תוציאו מכתב שאסור להם לעשות את זה

גלעד ארדן: ברגע שהם העלו טענה שיש בעיה ביטחונית אנחנו רוצים לקבל את ההתייחסות מהגורם הביטחוני

נחמה בוגין: אתה רוצה שאני אגיש אולי בג"צ נגד 290 רשויות?      

יעקב אשר: אתה בעל הבית שלהם בתחום הזה ואתה צריך להגיד להם שזה מה שהם חייבים לעשות

יעקב אשר:  אם יוציא לך מכתב מישהו, ביטחוני כזה או אחר, אתה מעביר את זה למל"ל או למי שצריך שייתנו לך תשובה

יעקב אשר:  יגידו לך: לא מגבים אותך, תנתק באותו יום את כולם

יעקב אשר:  תשמע לי, אל תשמע לה, אבל אם לא אומרים לך את זה, אתה אומר להם: בדקנו, אין בזה שום בעיה

יעקב אשר:  זו לא החלטה יישובית של ראש עיר, עם כל הכבוד, נקודה

נחמה בוגין: אבל, אדוני, היינו בנקודה הזאת לפני שבועיים, לא קרה שום דבר מאז

נחמה בוגין:  אני מבקשת מאוד לגרום לזה שהיום תצא הנחיה שצריכה לצאת

יאשי סער: אני אעדכן שבשבוע שעבר אנחנו הוצאנו, רותי שוורץ חתומה על מכתב שהודיע לכל הוועדות, למעט כעשר ועדות בעוטף דרום וצפון, שהסתיימה עצירת הזמנים

גלעד ארדן: לא, אנחנו מדברים על משהו שונה, מדברים על ה-GIS

יעקב אשר: אתה יודע מה? אני מוכן ב-GIS, לא שאלתי את נחמה - - -     

תומר רוזנר: זה אפילו לא GIS, ההיתרים עצמם

יעקב אשר: לא התייעצתי עם איגוד השמאים, שיורידו את עשר הרשויות שנמצאות באזורים המסוכנים, אבל כל השאר?      

נחמה בוגין: מדובר פה בחסימה - - -     

יעקב אשר: איזה ערים? יש לך ערים שאת יודעת להגיד לי?      

נחמה בוגין: יש רשימה של 30 כאלה, זה נמצא במינהל התכנון, זה נמצא אצל מירה, זה נמצא אצל כל העולם ואחותו

נחמה בוגין:  יש מכתבים של ארז קמיניץ, גם למירה, שמתריע שיש פה התנהגות בניגוד לדין

משה סולומון: אין בידינו רשימה של רשויות שחסמו GIS, כן ידוע לנו על רשויות - - -     

נחמה בוגין: אני מדברת על היתר בנייה, את מדברת כל הזמן על GIS

משה סולומון: אבל אני לא יכולה ככה

נחמה בוגין: סליחה, אני חייבת להתפרץ, זו כבר הפעם השנייה, אז היית בזום

נחמה בוגין:  אני מדברת על היתרי בנייה ואת מדברת על GIS

משה סולומון: האמת היא שאת לא חייבת להתפרץ, אני לא התפרצתי לדברייך

יעקב אשר: מה זה המתח הזה בין השמאים לבין הזה? תתחילו להעלות שומות

משה סולומון: זה לא מתח ולא כלום, אני פשוט הייתי שמחה מאוד להגיד את הדברים שיש לי לומר

נחמה בוגין: אבל את מדברת על GIS ואני מדברת על היתרי בנייה

משה סולומון: אבל עלו כמה פה כמה דברים ואני מבקשת לדבר

יעקב אשר: היא ניסתה רק לתקן, שזה לא רק GIS, זה ההיתרים

משה סולומון: אין צורך לתקן, אדוני, אני יודעת על מה אני מדברת

יעקב אשר: תשובתך, ולא להפריע עכשיו

משה סולומון: כפי שהתחלתי לומר, אנחנו לא יודעים כמה רשויות הסירו את הגישה ל-GIS, את השכבות אנחנו יודעים שיש, ואנחנו יודעים שיש גם שונות, יש כאלה שסגרו לחלוטין, יש כאלה שסגרו רק חלק מהשכבות

יעקב אשר: הוצאתם הנחיה?      

משה סולומון: אנחנו לא הוצאנו הנחיה, אני מזכירה שאנחנו לא גוף מנחה, אנחנו גוף ממליץ

נחמה בוגין: אדוני, מה עם היתרי בנייה?      

משה סולומון: אני מזכירה שאנחנו לא גוף מנחה, אלא גוף ממליץ, אנחנו כן ניסינו לברר האם יש הצדקה לדברים האלה, ניסינו להבין אם יש אפשרות להחזיר את ה-GIS או שכבות שלו, בינתיים קיבלנו פנייה, כמו שאמר היועץ המשפטי לוועדה - - -     

תומר רוזנר: פיזית, היא רוצה לראות את ההיתר שלה

משה סולומון: בדיוק

משה סולומון:  בינתיים קיבלנו פנייה, כמו אמר היועץ המשפטי לוועדה, שדייק את הבקשה מהפעם הקודמת, שזה באמת הייתה בקשה שהיא מאוד יפה, אבל לא במסגרת החובות של הרשויות המקומיות

משה סולומון:  הרשות המקומית לא מחויבת להעמיד GIS, מה שהיא כן מחויבת להעמיד זה גישה מקוונת להיתרים

משה סולומון:  היא מחויבת לכך גם מכוח החוק וגם מכוח - - -     

נחמה בוגין: ולמה זה לא קרה?      

משה סולומון: בזה מחויבת הרשות המקומית, הן מכוח התקנות והן מכוח פסיקה של העליון שקבעה חובה שכזאת

משה סולומון:  ביקשתי וקיבלתי מהמשנה ליועצת המשפטית לשעבר, עורך הדין ארז קמיניץ, תמצית שאני אוכל להכניס לתוך המסמכים שלנו

משה סולומון:  התמצית נראית יותר כמו כתב אישום מאשר כמו משהו שאנחנו היינו כותבים אותו ולכן אני צריכה לעבד את זה

משה סולומון:  בזמן שאני נמצאת בהרבה מאוד דברים לא הספקתי להגיע לזה מאז שקיבלתי את זה לפני יומיים ולכן הגם שהנה נאמר כאן לפרוטוקול שוועדה מקומית מחויבת להעמיד מידע באופן מקוון על היתרים הדברים לא עלו עדיין בכתובים

משה סולומון:  תודה על הזמן

נחמה בוגין: אפשר להגיב בקצרה?      

יעקב אשר: תיכף את תגיבי, אחרי שאני אנסה לתכלל את האירוע

יעקב אשר:  מה נראה לך, היום? מחר כזה בבוקר?      

משה סולומון: אני מעריכה שעד לסוף השבוע מכתב כזה ייצא

משה סולומון:  אנחנו נמצאים ביום שלישי, סוף השבוע זה לא עוד הרבה זמן

יעקב אשר: מינהל התכנון, אולי מוציאים מכתב משותף שחתום עליו חיים ביבס, יושב ראש השלטון המקומי, ונתן אלנתן, יושב ראש מטה התכנון עם הוראה מפורשת שזה מה שצריך להיות? זה כלי עבודה, זה כלי שגורם לעודף זמן ורגולציה, הם לא יכולים להוציא שומות

גלעד ארדן: בוודאי, גם הם חייבים בזה על פי דין

גלעד ארדן:  אנחנו נעשה עוד פעם פנייה דחופה לגורמים לוודא ש – אנחנו ביקשנו את ההתייחסות של משרד הביטחון וקב"ט המשרד

גלעד ארדן:  אם הם לא ישיבו לנו, או לא יודע, אנחנו נצטרך - - -      

יעקב אשר: פניתם כבר, נכון?      

גלעד ארדן: פנינו ועדיין לא קיבלנו

יעקב אשר: לא קיבלתם

יעקב אשר:  אז בוא נחליט ככה, אני יורד לרזולוציות, שעד מחר בחצות היום, 12 בצהריים – ממשרדים ביטחוניים לא תקבל תשובה, הם עסוקים בדברים הביטחוניים באמת, פה יש רשות מקומית שיש לה בעיה מסוימת, אתה תקבל תשובה אתה יודע איפה? אם הם יבואו ויגידו לך על עיר מסוימת, אז יכול להיות שיגידו לך: תקשיב, שלומי כדאי לחשוב פעמיים כי שם היתרי הבנייה יכולים להיות בעיה, אז זה יבוא רק מהרשויות שייפנו ויבקשו את האישור בכתב

יעקב אשר:  כל עוד הם לא קיבלו אישור מכם בכתב הם חייבים לתת את הדבר הזה, נקודה

יעקב אשר:  שזה יבוא גם ממכם וגם ממרכז השלטון המקומי, שכן מחויב או לא מחויב, זה לא משנה, כי כולנו רוצים את אותו דבר, אל תחכה לשום –      

גלעד ארדן: בסדר גמור

תומר רוזנר: אוסיף ואציין שהדין מאפשר לחסות כל היתר בנייה שיש בו חשש ביטחוני כזה או אחר

יעקב אשר: את עדיין רוצה להוסיף?      

נחמה בוגין: כן, אני רוצה בכל זאת, אדוני ברשותך

יעקב אשר: אני אוסיף עוד דבר, שעד סוף השבוע אני מטיל עלייך לדווח לי אם את יודעת אם קיבלו

נחמה בוגין: אני הייתי שמחה לדווח מחר ולא בסוף השבוע כי סוף השבוע זה עוד שבוע שלם של עבודה

נחמה בוגין:  אני לא יודעת מה אצלכם, אצלי זה עדיין יום שלישי בצהריים

נחמה בוגין:  מירה, זה לא אישי, אבל אני חייבת להגיד שאני מאוד מאוכזבת משום שאת יודעת על הבעיה הזאת כבר הרבה זמן

נחמה בוגין:  היה פה דיון, לא סתם קפצתי כשדיברת על GIS כי בדיון הקודם שהיה לפני שבוע וחצי אני דיברתי על היתר בנייה, את דיברת על GIS

נחמה בוגין:  את יודעת שיש בעיה, אחרי מיליון טלפונים והבטחות של כולכם שתוציאו מכתבים ביקשתי מארז קמיניץ להוציא מכתב ולהאכיל בכפית גם את מה שאתם צריכים - - -      

יעקב אשר: תסגרו את זה על כוס קפה

נחמה בוגין: למה זה עכשיו צריך לקחת עוד שבוע? אני לא מבינה

משה סולומון: אני אהיה מאוד קצרה בתגובה

משה סולומון:  אני מזמינה אותך לבדוק את ההקלטות של הפעם הקודמת ולראות מה נאמר על ידי מי ובאיזה הקשר

נחמה בוגין: אני הייתי פה

יעקב אשר: חברים וחברות יקרים ויקרות, אנחנו מיצינו

נחמה בוגין: אדוני, רק משפט אחד אחרון פרקטי

נחמה בוגין:  זה סיפור שנמצא כבר חודש וחצי, אני לא רוצה למצוא את עצמי בעוד שבועיים בעוד ישיבה ומתווכחת

יעקב אשר: גב' בוגין, בבקשה, אני מבקש ממך, אם יהיה לך מידע, את מכירה גם את הטלפון שלי, אפילו לא דרך הוועדה, מבחינתי את יכולה להתקשר אליי או בחמישי אחר הצהריים או בשישי בבוקר, לא עד שבת כאילו

נחמה בוגין: אני מאוד מאוד מבקשת שהנושא הזה ייפתר

יעקב אשר: אני מצפה ויודע, ושיתוף הפעולה שלנו הוא מצוין, גם עם מינהל התכנון וגם עם מרכז השלטון המקומי, אם מירה אומרת שייצא עד סוף השבוע זה ייצא

יעקב אשר:  ואני סומך גם על גלעד בעניין הזה

יעקב אשר:       אני רוצה לסכם

יעקב אשר:  תומר, אתה רוצה לעזור לי לסכם? משום שכל נושא מכוני הבקרה, תעשה סיכום של כל הדברים שאנחנו אמרנו

תומר רוזנר: אם אני מבין נכון את אדוני, הבקשה שמונחת על השולחן היא לדחייה של חצי שנה בנושא היקף התחולה של מכוני הבקרה

תומר רוזנר:  לגבי זה נאמרה הכוונה שיהיה מה שנקרא פלח נוסף ביוני או ביולי כאשר הוועדה הביעה חוסר שביעות רצון לגבי היקף הדבר הזה וביקשה מכל הגורמים שלא להפוך את החריג לכלל ולהרחיב ככל שניתן את הפלח הזה

תומר רוזנר:  גם אם אין הסכמה מצד גורם זה או אחר הסמכות היא של שר הפנים בכל זאת והוא יכול להחליט שלא לקבל את עמדתו של גורם זה או אחר, וזאת, אם אני מבין נכון, עמדת הוועדה או יושב ראש הוועדה שיש מקום לחשיבה מחודשת בעניין הזה

יעקב אשר: על מה?      

תומר רוזנר: להרחיב את הפלח הנוסף גם מעבר למה שמוסכם עם הגורמים המאשרים

יעקב אשר: לא, בקטע של כיבוי אש אני רוצה שתשאיר את זה לחוד, כי מבחינתי, אמרתי לך - - -     

תומר רוזנר: זה משליך על הכול

רעות בינג: זו המשמעות של ההרחבה

תומר רוזנר: בדיוק

תומר רוזנר:  יש ארבעה גורמים מאשרים, שניים שאמרנו שאין להם בעיה - - -     

יעקב אשר: לא, אבל אם בסוף, כל מה שזה יוצר כרגע זה - - -      

קריאה: היושב ראש, אני רק מזכיר שההרחבה הנוספת היא ב-1

קריאה: 1

קריאה: 25, כלומר מיד חצי שנה אחרי מה שמאשרים

יעקב אשר: בסדר

תומר רוזנר: זה הנושא הראשון

תומר רוזנר:  הנושא השני הוא נושא האגרות, הוועדה ביקשה לקבל לוח זמנים מפורט לגבי תהליך האגרות ולגבי תהליכי ההכשרה של הגורמים המאשרים

יעקב אשר: לא, לוח זמנים, א', מתי זה מגיע ו-ב', שסוגרים את זה כמו שרוח הדברים הייתה עד עכשיו, שקיבלו את הטענה הזאת והפעימה השנייה, אני חושב ש – גם על זה הם צריכים אישור, נכון?     

תומר רוזנר: כן

יעקב אשר: אנחנו מצפים שיבואו, גם על הפעימה השנייה וגם מה שסוכם על הפעימה הראשונה

תומר רוזנר: שבדיון הבא תהיה מפת דרכים מפורטת בעניין הזה, בדיון הבא על אישור הצו

יעקב אשר: שיהיו לנו תשובות לעניין הזה

תומר רוזנר: אותו דבר לגבי ההכשרות של הבקרים המורשים של כל הגורמים הנוגעים בדבר כך שיהיו מוכנים ביוני-יולי 24' לגבי הפלח הנוסף שעליו יוחלט

תומר רוזנר:       נושא ההרחבה של הדברים, גם מעבר לגורמים המאשרים הנוכחיים, עלה כאן כנושא שצריך לחשוב עליו, בין היתר ניתנה דוגמה של גורמים מאשרים שהם לאו דווקא פורמליים, כמו חברת חשמל או גורמים אחרים, שזה דבר שאתם צריכים להתייחס אליו, התבקשה התייחסות

תומר רוזנר:  וזה בדיוק מתקשר להמשך הדיון בוועדה הזו

תומר רוזנר:       והתייחסות לטענת מכוני הבקרה לגבי הפלח הנוכחי, גם שם האגרות לא - - -     

יעקב אשר: כן, זה אמרתי

יעקב אשר:  וגם אני רוצה את ההתייחסות שלנו, שאם בסוף יש גורמים שלא זה, מי שלא נמצא לא קיים

תומר רוזנר: כמו שנעשה בשעתו בחוק רישוי עסקים כאשר המפרטים לא התקדמו כראוי, אמצעי שעבד ופעל את פעולתו באופן קסום ביותר, נקבע בחוק מועד שבו המפרטים אמורים להיות ואם הם לא נמצאים אותם גורמים שצריכים היו לעשות את המפרטים היו אמורים לצאת מכלל התמונה

גלעד ארדן: מה הכוונה, שלא נותנים הסכמה שבשתיקה?      

תומר רוזנר: לא צריכים את האישור שלהם

יעקב אשר: אם הם לא בלופ, אין להם סיי במכוני בקרה, לא ירוצו אחריהם

יעקב אשר:  אין, לא צריך

יעקב אשר:  מי אמר שהם משרד ממשלתי בכלל מבחינתי? זה אם צריך חקיקה אני מבקש - - -     

תומר רוזנר: כן, זה חקיקה, בוודאי

יעקב אשר: אז אני אבקש להכין אותה כדי שנדע מה מצבנו בעניין הזה

יעקב אשר:  שזה חלק מכל ההסכמה

יעקב אשר: בתפנית לא חדה בכלל אנחנו נעבור עכשיו, בוני הארץ, אתם רוצים לספר לנו איפה החסמים?      

תומר צליח: אדוני, פעם היינו מתכננים שנה ובונים שלוש שנים, היום זה הפוך, כבר זמן הבנייה יותר קצר מהליך התכנון

תומר צליח:  אני חשבתי להעלות פה היום בנושא ייעול וקיצור הליכי התכנון שני דברים

יעקב אשר: תכנון והרישוי, בדגש על הרישוי

תומר צליח:  בדגש על הרישוי וקבלת היתרי בנייה - - -      

יעקב אשר: אכלוס וטופס 4

תומר צליח: נכון

תומר צליח:  שני דברים אני חשבתי להעלות שלא מצריכים תיקוני חקיקה אלא יכולים לצאת ממש מהוועדה הזאת וניתנים ליישום מהיר

תומר צליח:  דבר ראשון, אדוני, אישור תחילת עבודות

תומר צליח:  אישור תחילת עבודות הוא למעשה איזה שהוא היתר מספר שתיים אחרי שהיתר בנייה התקבל, אנחנו צריכים להתחיל לעבוד על אישור תחילת עבודות

תומר צליח:  בוועדות מסוימות היום, אדוני, לוקח קרוב לחצי שנה לקבל אישור לתחילת עבודות לאחר שכבר יש היתר בנייה

תומר רוזנר: החוק אומר חמישה ימים

תומר צליח: כן, בפועל לוקח לנו בין שלושה חודשים לשישה חודשים לקבל אישור לתחילת עבודות לאחר שכבר התקבל היתר בנייה לפרויקט

תומר צליח:  אני חושב שבסוף אם אנחנו מסתכלים על הרציונל של ההפרדה של אישור תחילת עבודות מהיתר הבנייה הרציונל היה לקצר את התהליך, בפועל אנחנו עובדים בטור

תומר צליח:  הרשויות מאפשרות לנו היום להתחיל לעבוד על אישור תחילת עבודות רק לאחר שהתקבל כבר היתר בנייה

תומר צליח:  החוק לא דורש את זה, אין אמירה בחוק שאומרת לרשות המקומית, תתחילי לעבוד על אישור תחילת עבודות רק לאחר שיש היתר בנייה

תומר צליח:  זה המצב בפועל

יעקב אשר: רוב הדברים בחסם הזה, מול איזה גופים?      

תומר צליח: הרשות המקומית

יעקב אשר: זה רק הרשות המקומית, נכון?      

תומר צליח: כן, רק הרשות המקומית

תומר רוזנר: אבל באיזה תנאים? אתה יכול לתת לנו דוגמאות לאיזה תנאים אתם נתקלים?      

יעקב אשר: אני לא יודע אם אני רוצה להיכנס לזה עכשיו

יעקב אשר:  אני הולך איתך עכשיו לכל מסלול

יעקב אשר:  לך איתי כל מסלול החסמים, אחר כך נבחר את הנושא הכי נחמד בשביל לדון בו

יעקב אשר:  התחלת לדבר על אישור תחילת עבודות, זאת אומרת יש היתר בנייה

יעקב אשר:  זאת אומרת עד היתר הבנייה הכול טוב?      

תומר צליח: לא הכול טוב, אבל אני מנסה להעלות פה דברים שאפשר לא עם בעיה גדולה לפתור

יעקב אשר: אבל אני שואל שאלה אחרת, אתה יושב פה כיועץ שלי לענייני יזמות, האינטרסים שלך ברורים וזה בסדר גמור, הכול טוב, אני שואל שאלה, איפה, או בחקיקה או לא בחקיקה, אני קודם כל רוצה לעצמנו דף עבודה, בכל הנושא של הוצאת היתרים והכול, עזוב רגע את הרשות המקומית, המהנדס כן רצה, לא רצה, ראש העיר אוהב אותי, לא אוהב אותי, עזוב את זה כי זה סובייקטיבי וזה פעם קורה כאן ופעם זה לא קורה כאן וכו', זו סוגיה בפני עצמה, לא כרגע על השולחן, איזה אישורים או גורמים שמעכבים לרשות המקומית, שהרשות המקומית מאוד רוצה להביא את ההיתר ולאשר אותו ויש מקום לקיצורי רגולציות למיניהן? אם זה כיבוי אש, לדוגמה, או חברת חשמל שאולי לא רלוונטית פה

יעקב אשר:  לא, בהיתר כן, בטח, היא צריכה לקבוע, הפוך, שם היא סופר רלוונטית

יעקב אשר:  תן לי את השרשור הזה

תומר צליח: אדוני, בהגדרה כל דרישה מעכבת, אין מה לעשות, אני לא אומר תורידו - - -     

יעקב אשר: תן לי משהו בולט, לא את הדרישות, אלא דברים שמעכבים, בוא ניקח דוגמה, נכנס מנכ"ל חברת חשמל כרגע, אנחנו מדברים כרגע על שלב ההיתר

יעקב אשר:  כדי לקבל היתר צריך לקבל אישור מול חברת חשמל

מאיר פעיל: אני אתחיל ברשותך, אני אתחיל מהסוף להתחלה

מאיר פעיל:  אני אפילו לא יודע על מה הדיון

יעקב אשר: אני אגיד לך איפה הדיון

מאיר פעיל: על הסיפור שצריך לקבל אישורים גם מחברת חשמל?      

יעקב אשר: על חסמים

מאיר פעיל: אנחנו היינו אלה שבחוק ההסדרים לשנת 2024-2023 נאבקנו להכניס שם תיקון לחוק שאומר את הדבר הבא, תוך 21 יום כל חברות התשתית ללא יוצא מן הכלל, שהראשונה שתהיה בהקשר הזה כדוגמה תהיה חברת חשמל, תוך 21 יום כל אותן חברות תשתיות לא תיתנה תשובה אז זו תהיה הסכמה שבשתיקה, כמו שיש במקומות אחרים, אלא אם כן מדובר במקרים מאוד חריגים

מאיר פעיל:       אנשי אגף התקציבים, כדרכם בקודש, מה שמעניין אותם זה רק מה שעומד לנגד עיניהם מבחינת האינטרסים הפנימיים שלהם, הוציאו את זה

מאיר פעיל:  הם עשו דבר עוד יותר גרוע, בגלל שנאבקנו על הרצון שלהם להוציא את זה אז הם עשו את מה שנהוג במחוזותינו, הם השאירו את זה, רק הפכו את זה לכזה איום ונורא שעדיף היה שזה לא היה בכלל בא לאוויר העולם

מאיר פעיל:       מה עשיתי? לפני כחודש ומחצה כינסתי את החברות של התשתיות הרגילות ואמרנו שאנחנו נגבש אמנת שירות, בלי חקיקה, בלי אגף התקציבים, שהאמנה אומרת בדיוק את מה שאמרתי בתחילת דבריי, 21 יום, אני מדבר על הכלל של אם אין תשובה התשובה היא חיובית

מאיר פעיל:  כי מה שקורה, בעיקר כלפי כל היזמים והקבלנים והציבור, הוא לא יודע מה קורה מאותו רגע שהוא מגיש בקשה ועד שהבקשה הזאת מאושרת, הוא יודע שהוא פנה לחברת החשמל ועכשיו לוקח שנה-שנתיים עד שהוא מקבל תשובה, הוא לא מבין שזה לא בסמכותנו, אנחנו צריכים לקבל את האישורים של כל חברות התשתיות הרלוונטיות כדי לדעת שאנחנו מסוגלים לבצע את העבודה שלנו, ורק אחרי הוויה דולורוזה הזאת אנחנו יכולים לתת לו תשובה

יעקב אשר: אז איך תפתור את זה עם ה-21 יום?      

מאיר פעיל: נורא פשוט, מכיוון שב-21 יום אנחנו, חברת החשמל, מתחייבים, יש פנייה אלינו אנחנו משיבים, אלא אם כן מדובר במקרה חריג שהמציאות מונעת מאיתנו את המציאות לאשר אותו כלאחר יד

מאיר פעיל:  אם אנחנו לא נותנים את האישור מבחינתנו האישור הזה ניתן אוטומטית

יעקב אשר: ומה תעשה עם הקולגות שלך?      

מאיר פעיל: אז אני אומר, ישבנו עם נת"י ועם קצא"א ועם חוצה ישראל ועם מקורות, עם משרד הביטחון לא נפגשנו, אנחנו הולכים להיפגש איתם, אנחנו רוצים לפשט את התהליכים כי בסוף באים אלינו בטענות

מאיר פעיל:  אין חשמל, הכתובת זה חברת החשמל, אף אחד לא יודע שיש את בזק ואת הוט ואת מקורות ואת תאגידי המים

מאיר פעיל:  אנחנו רוצים לעקר ככל שניתן את הבירוקרטיה האיומה ונוראה שהיא חלק בלתי נפרד ממה שמתרחש במחוזותינו

מאיר פעיל:  הבירוקרטיה הורסת כל חלקה טובה, היא פוגעת באינטרס הציבורי של תושבי מדינת ישראל ואנחנו רואים את זה היטב מחברת החשמל

מאיר פעיל:       בהיבט הזה, היות שנתת לי את זכות הדיבור אני רוצה לומר עוד משהו, ברשותך

מאיר פעיל:  אנחנו לא מסכימים בשום פנים ואופן להיות הקלגס של חוק התכנון והבנייה

מאיר פעיל:  לא מסכימים

מאיר פעיל:  מ-1981, היות שהגורמים האמונים על כך לא מסוגלים לבצע את עבודתם נאמנה ויש להם ים ים ים של סמכויות, אם זה בנושא של קנסות מנהליים ואכיפה וצווי הריסה מנהליים ושיפוטיים וסגירה וצווי הריסה וכתבי אישום אישיים, גם של בעלי המקצוע, יש להם סמכויות מכאן עד להודעה חדשה, אני צריך, חברת החשמל צריכה להימנע מחיבור חשמל למבנה שהוא מתאים, שהוא עומד בכל הכללים ובכל הדרישות, אני לא יכול לחבר אותו לחשמל בגלל שאין אכיפה של חוק התכנון והבנייה, מדוע?      אם יש מצב של מבונה כלשהו שעומד בכל הדרישות לחיבור לחשמל אני רוצה לחבר אותו לחשמל

מאיר פעיל:  אני לא אצטרך להמתין ולא אצטרך לבצע את האכיפה של טופס אכלוס וטופס 4

מאיר פעיל:  לא צריך ללכת ולעשות את זה

מאיר פעיל:  בהיבט הזה, היות שאתה רוצה לקצר תהליכים בשלב ראשון אנחנו רוצים כבר עכשיו לקבל את האישור, לבצע הגדלות גם במבנים שאין להם טופס 4 או טופס אכלוס, היות שהיה להם חיבור חשמל, הגדלות אנחנו רוצים לאשר בלי אישורים נוספים כי יש שם חשמל, כך גם לגבי פיצולים

מאיר פעיל:       במקרה הזה זה פוגע בעיקר, ולא סתם התקנות האלה באו לאוויר העולם בזמנו, הם לא פוגעים רק באזורים של ערבים, הם פוגעים גם בהתיישבות של חרדים והם פוגעים גם בהתיישבות החקלאית, זו האמת לאמיתה

מאיר פעיל:       בזמנו, ב-1981, כשהשיתו את זה על חברת החשמל, לכאורה כמוצאי שלל רב לאלץ אכיפה נוספת, אני מציע לך ולכל מי שאתה רק רוצה, בוא איתי, בוא נדבר לגופו של עניין, לכל היישובים הערביים, שאין להם טופס 4 ואין להם טופס אכלוס בבתים, נחפש לא בית, לא חדר, מנורה אחת שלא דולקת

מאיר פעיל:  אני רוצה לראות אותה

מאיר פעיל:  אם אני אראה אותה ממני לא תשמע דבר

מאיר פעיל:  מה כן קורה? חיבורים פיראטיים, דיני נפשות, וזה לא פוגע רק ביישובים הערביים, זה פוגע גם ביישובים היהודיים, מכיוון שהרשת היא לא רשת שמגיעה ספציפית ליישוב מסוים, אלא היא רשת אורכית שמפוצלת ליישובים ואם יש שם עומס של צריכה בגלל חיבורים פיראטיים זה פוגע גם ביישובים היהודיים

מאיר פעיל:  זו פשוט תקנה שצריכה להיעקר מאוויר העולם, היא רק פוגעת, היא לא מסייעת במאומה לשום דבר

מאיר פעיל:  ומי שמשלם את המחיר היקר זה התושבים ובצורה עקיפה חברת החשמל

מאיר פעיל:       אז לשאלתך, ואתה יודע היטב מה המשמעות, אנחנו רוצים להגדיל חיבורים בלי הסיפור של טופס 4 וטופס אכלוס לבניינים ולדירות שיש להם ממילא את החיבור כרגע ומעבר לזה פיצולים, אנחנו רוצים לבצע את הפיצולים על בסיס בקשה כי זו החובה שלנו ואנחנו לא אלה שאמורים לבצע את האכיפה על פיצולים ועל טופס 4 ועל טופס אכלוס

מאיר פעיל:  זה מה שאני רוצה לומר לך כיושב ראש הוועדה

תומר צליח: אני יכול עכשיו להשיב?      

מאיר פעיל:  אתה יכול להשיב

מאיר פעיל:  אגב, עוד דבר אחד, ברשותך

מאיר פעיל:  אנחנו לא מדברים, אנחנו עושים מעשה

מאיר פעיל:  דיברת איתי אז אני רוצה לומר לך, עבודות תשתית אנחנו מעבירים לרשויות המקומיות שיבצעו ושייצאו נשכרות מכך, אין בעיה

מאיר פעיל:  במקום לפתוח את הכביש עשר פעמים בהתאם לתשתיות שאמורים להטמין שם, שיעשו את זה פעם אחת

מאיר פעיל:  אנחנו נותנים להם לעשות את זה ואנחנו נשלם להם בעבור העבודות האלה על בסיס הטבלה שתועבר אליהם והם יידעו בדיוק כמה הם מקבלים עבור כל דבר

מאיר פעיל:       הלאה, בדיקות של החלפת נתיכים

מאיר פעיל:  הוצאנו את זה לגורמי חוץ, לא רק לעובדי חברת החשמל

מאיר פעיל:  אנחנו רוצים שאם יש נתיך שרוף אלה שהוסמכו לכך מחוץ לכותלי חברת החשמל, לא רק בתוך חברת החשמל, שיבצעו את החלפת הנתיכים

יעקב אשר: מי עושה את זה?      

מאיר פעיל: לא רק עובדי חברת החשמל, גם גורמים חיצוניים שהם מוסמכים לכך

יעקב אשר: רשימה שלכם שאתם עשיתם?      

מאיר פעיל: כן

מאיר פעיל:  אנחנו השקנו אפליקציה

יעקב אשר: ואלה יכולים לבוא לעשות את הבדיקות גם ב - - -     

מאיר פעיל: גם הבדיקות

מאיר פעיל:  היום בעת הזאת גם הבדיקות שמבוני דיור, לא רק מתחמים אחרים

מאיר פעיל:  אנחנו רק לאחרונה, וביחד כמובן עם ועד העובדים, אישרנו לגורמים חיצוניים, שמוסמכים לכך כמובן, לאשר את הבדיקות של כ-10,000 יחידות דיור, פנייה שקיבלנו ממשרד השיכון

מאיר פעיל:  אנחנו לא מעכבים, מבינים את גודל השעה

יעקב אשר: זאת אומרת שבהסכמים מול משרד השיכון בפרויקטים של המדינה אתם עושים את מה שאתם רוצים

מאיר פעיל: מה שהיה רק בחיק חברת החשמל הוצאנו גם לגורמים חיצוניים כדי לא לעכב, בוודאי ובוודאי במתחמים שאמורים לשרת את המפונים

יעקב אשר: איך אפשר להרחיב את זה?      

מאיר פעיל: קודם כל בוא נתחיל ככה, שורה תחתונה, חברת החשמל לא תהיה גורם מעכב

מאיר פעיל:  לגבי דברים רוחביים יותר אנחנו בהחלט נשקול את זה, אבל ברור כשמש, קודם כל זה נעשה על ידי עובדי חברת החשמל ואם יש עומס יתר זה ייעשה גם באמצעות גורמים חיצוניים ואנחנו בהקשר הזה מתואמים עם נציגי ועד העובדים

מאיר פעיל:       גם תהליכי אישורים שאנחנו אמורים לקבל בקשה והם עוברים ויה דולורוזה לקבל את האישורים הסטטוטוריים של כל מיני גורמים, אגב גם מהעיריות, אנחנו גם את זה מעבירים מעבר לכוח אדם שיש לנו לגורמים חיצוניים שיסייעו בעניין הזה כדי לקצר את התהליכים ולהביא את האישורים

מאיר פעיל:  ואתה יודע מה? אנחנו גם אנוכיים, מהסיבה הנורא פשוטה, הציבור לא יודע מה קורה בתוך התוואי של המערכת

מאיר פעיל:  הוא יודע שהוא פנה לחברת חשמל והוא תקוע, חודשים או שנים, לי יש אינטרס לתת לו מענה כמה שיותר מהר, כי הוא לא יודע מה חברת חשמל עוברת

מאיר פעיל:  מרגע שפונים אליה זה כבר יוצא משליטתה ואנחנו צריכים בלך ושוב להתחנן, לרדת על ארבע בפני כל מיני גורמים שנמצאים בתווך, חלק נכבד מהם זו המהות של הבירוקרטיה ואם הם לא יתקעו את הדברים אין להם זכות קיום אז הם תוקעים את הדברים

מאיר פעיל:  ככה זה מתנהל ואנחנו רוצים לבער את זה

יעקב אשר: אני רוצה לפרוט את זה

יעקב אשר:  קודם כל אני מוכרח לומר לך דבר אחד, שאם זה יצליח פה כמו שהצלחת לעשות בתקופת כהונתך בביטוח לאומי שהשתנה מאוד - - -      

מאיר פעיל: אבל אתה תעזור לי

יעקב אשר: אני לא רק אעזור לך, אלא אני רוצה וצריך ויכול להיות שצריך לעזור בחקיקה או במה שיצטרכו

יעקב אשר:  אבל אני רוצה לפרוט את זה כי אתה דיברת מאוד בגדול, דיברת גם על הנושא של חיבורי טופס 4 והכול, זו סוגיה נפיצה מאוד במדינת ישראל, אני לא מפחד להרים את הכפפה הזאת, אני לא יודע אם נעשה את זה עכשיו, אבל אני חושב שיש פה הסתכלות אחרת שאני מתאר לעצמי שחברינו דווקא מכיבוי אש יידעו לספר לנו, כמה מהמקומות שפרצו בהם שריפות באו ממקומות שבעצם לא היו מוסדרים בצורה הנכונה

מאיר פעיל: כבוד היושב ראש, לא, אנחנו כן דורשים אישור של הכבאות

מאיר פעיל:  אני לא רוצה טופס 4 ולא רוצה כלום

יעקב אשר: לא, לא הבנת מה שאני אומר

יעקב אשר:  ברור שאתה לא מתכוון לחבר בלי האישורים שלהם, ודאי שלא, אני מתכוון שבאותם מקומות שמאילוצי תכנון ובנייה או יותר נכון חריגות בנייה או בנייה לא חוקית וכו' - - -      

מאיר פעיל: אני אתן לך דוגמה שתסבר את האוזן

מאיר פעיל:  יש בניין, הדברים שאנחנו נתקלים בהם ביום יום, בניין שהוקם כדת וכדין, או בניין שהוקם לפני 1967, אם אני לא טועה, חוק התכנון והבנייה, והם הוסיפו שם איזה משהו, אולי אפילו ממ"ד, אני לא יכול בגלל שייתכן שאין שם את האישור לסדר להם את החשמל

יעקב אשר: אל תביא את הדוגמאות

יעקב אשר:  אתה מדבר על נושא שאני חושב שלא הרבה ירצו לטפל בו, אבל אני לוקח את זה, אבל אני לא מפחד מזה

מאיר פעיל: אבל אני לא ארפה מזה

יעקב אשר: אני לא מפחד מזה ואני חושב שצריך בשום שכל - - -     

תומר רוזנר: גם בעניין הזה יש דברים שהחברה יכולה לעשות ללא צורך בשום תיקון בחקיקה

מאיר פעיל: כמו מה?      

תומר רוזנר: אתחיל מהנושא של חיבורים, אנחנו מדברים על חיבורים זמניים וחיבורים קבועים

תומר רוזנר:  חברת החשמל הטילה על עצמה לפני עשרות שנים מגבלה שהיא לא מתחילה בעבודות לפני שיש היתר, למשל לחיבור זמני, והיא לא מתחילה בעבודות לחיבור קבוע לפני שיש תעודת אכלוס או תעודת גמר לצורך העניין

מאיר פעיל: וזה הסיפור של טופס 4 וטופס אכלוס

תומר רוזנר: חברת החשמל היא זו שהחליטה את ההחלטה הזאת

מאיר פעיל: לא היה ולא נברא

מאיר פעיל:  סלח לי, זה לא נכון

תומר רוזנר: מר שפיגלר, תן לי רגע להציג לך את הדברים, זה עולה ממסמך שאתם כתבתם

מאיר פעיל: לגבי החיבור הזמני אני תיכף אשיב, לגבי חיבור קבוע לא נכון, פשוט לא נכון

תומר רוזנר: אין שום בעיה בחיבור זמני

מאיר פעיל: אין בעיה, תן לי אישור שאני יכול לחבר את זה ללא טופס 4

תומר רוזנר: אני לא צריך לתת לך כי אתה החלטת, לא אתה - - -     

מאיר פעיל: אז אני מודיע לך קבל עם ועדה, אם אני החלתי את זה על עצמי, זה לא היה ולא נברא, זה לא קיים, שזה יהיה בפרוטוקול, אני מיד מחבר בניינים ללא טופס 4 וטופס אכלוס

מאיר פעיל:  אני החלתי את זה על עצמי? נראה לך?      

תומר רוזנר: דקה רגע, אתה לא מקשיב למה שאני אומר

תומר רוזנר:  יש נושא של חיבור זמני ויש נושא של חיבור קבוע

תומר רוזנר:  נתחיל בחיבור זמני

תומר רוזנר:  חברת החשמל החליטה שהיא לא מתחילה בעבודות שנדרשות לצורך חיבור זמני לפני שיש היתר בנייה

תומר רוזנר:  זה היא החליטה בעצמה

מאיר פעיל: זה לא חברת החשמל, זה רשות החשמל

תומר רוזנר: לא, זה לא רשות החשמל

תומר רוזנר:  זה נוהל שאתם קבעתם

מאיר פעיל: מאה אחוז, אם יש נוהל כזה, אני אבטל אותו

יעקב אשר: הנה, התקדמנו

תומר רוזנר: מה זה אומר? שאי אפשר לתת חיבור זמני לחשמל, אי אפשר לשים את המונה ואת הפלומבה הסופית לפני שיש את ההיתר

תומר רוזנר:  זה נכון, אבל אפשר להתחיל בעבודות הרבה לפני

מאיר פעיל: אנחנו עושים את זה

תומר רוזנר: אתם לא עושים את זה, ואותו דבר לגבי חיבור קבוע

תומר רוזנר:  אתם החלטתם, החברה החילה על עצמה נוהל, לפני עשרות שנים, זה מתוך מסמך שאתם כתבתם, אני אעביר לך אותו אם אתה רוצה

יעקב אשר: לא בתקופתך כמובן

תומר רוזנר: לא, זה ברור שלא, לפני עשרות שנים החליטה חברת החשמל שהיא לא מתחילה בעבודות, לא שהיא לא מסיימת את העבודות, היא לא מתחילה בעבודות לפני שיש את תעודת הגמר

תומר רוזנר:  זאת החלטה שאתם קיבלתם

מאיר פעיל: כבוד היושב ראש, אם אלה החלטות והן מעכבות, הנה אני מתחייב קבל עם ועדה לפרוטוקול שהן יטופלו לאלתר

מאיר פעיל:  אנחנו לא נעכב דבר וחצי דבר

מאיר פעיל:  אבל אני חוזר ואומר עוד פעם, בסוף צריך לאכלס את הדירות

מאיר פעיל:  אנשים לא יכולים להיכנס היום ללא חשמל, אין מה לעשות, גם הכנסת לא יכולה לפעול בלי חשמל

יעקב אשר: אתה דיברת קודם על הנושא של הזה, אמרתי לך, לא כולם אוהבים את זה, אני לא בטוח שהוועדה מאוד תשמח לדון בזה, אני מרים את הכפפה הזאת ואנחנו נרים אותה ונעשה אותה, נעשה אותו בשום שכל, אולי עם חלופות כאלה ואחרות שאפשר למצוא

יעקב אשר:  אני חושב שדווקא הדברים שתומר פורט אותם עכשיו יכולים בסוף גם להיות פתרון לעניין הזה

מאיר פעיל: מאה אחוז

מאיר פעיל:  גם הפיצולים, כבוד היושב ראש, אתה מיד יכול להעביר את זה כי זה דיני נפשות

יעקב אשר: כמו שארנונה יודעים לגבות - - -     

מאיר פעיל: הם גובים עבור זה, אבל אני לא יכול לתת להם חשמל

תומר רוזנר: מר שפיגלר צודק מאוד בכל הנושא של הגדלות חיבורים ופיצולים במבנים שכבר מחוברים לחשמל

תומר רוזנר:  מי שקבע את העניין הזה זה רשות החשמל, באמות המידה קבעה את הדבר הזה

מאיר פעיל: מאה אחוז, נתקן את זה

תומר רוזנר: וזה מקשה מאוד על מקומות שנבנו לפני המון שנים שלא מוצאים את ההיתר ואז חברת החשמל נמצאת במצב שידיה כבולות, היא לא יכולה להגדיל את החיבור

יעקב אשר: ואז מה קורה? נשאר חיבור פיראטי ובסוף נדלקת שריפה וקוראים להם ובדרך כלל זה גם מבנים שאין להם אפשרות להיכנס אליהם

מאיר פעיל: וזה יותר מזה

מאיר פעיל:  מה הסיפור כאן? יש כאן עוד נקודה שהיא קצת יותר מקצועית

מאיר פעיל:  החיבורים הפיראטיים, מה שקורה זה הסיפור המפורסם, איך אומרים הילדים? אבות אכלו בוסר, לא חשוב, תשמע את הקטע

מאיר פעיל:  הרי אנחנו מכינים את הרשת להספק שאנחנו יודעים שאנחנו צריכים לתת לאותם תושבים

מאיר פעיל:  ההספק הזה הוא רק מה שמאושר, חיבורים פיראטיים לא נמצאים שם, ואז מה קורה? כשיש חיבור פיראטי היקף ההספק שנדרש הוא לאין ערוך יותר גדול ממה שאנחנו תכננו

מאיר פעיל:  מה שקורה, יש נפילות רשת, יש הפסקות חשמל על ימין ועל שמאל, יש קריסה של המערכת

מאיר פעיל:  לא של אלה שצורכים את החשמל ביתר, אלא של האחרים שהם ניזונים מאותו קו

מאיר פעיל:  זה הסיפור

מאיר פעיל:  היות שבכל זאת אנחנו קרובים גם לעצמנו, ראה מה שקורה בבני ברק, תראה מה שקורה ברוב המקומות שיש בהם חיבורים פיראטיים ואתה יודע את זה היטב

תומר רוזנר: בבני ברק יש חיבורים פיראטיים?      

מאיר פעיל: בוודאי

יעקב אשר: עכשיו אפשר להתקדם לנושא הדיון? אני אומר עוד פעם, מבחינתי מה שאתה אמרת הוא חלק מהעניין, אני רוצה עכשיו למקד בנושאים ואולי לחזור חזרה אליכם

יעקב אשר:  יש תהליך של היתרים, מה נדרש כרגע? שפיגלר, אני רוצה שכשאנחנו נביא, נצטרך גם לבחון את הפתרונות אלה כי יכול להיות שחלקם יצטרכו חקיקה וכשתהיה חקיקה אנחנו כבר נתייחס לכל הדברים, כולל הדברים שאתה דיברת עליהם

יעקב אשר:  אני אומר את זה בדחילו וברחימו כי כולם יקפצו מכל המשרדים, במיוחד משפטים וזה

תומר רוזנר: לא, מה שאמרתי לך למשל לגבי הנושא, שני הדברים שדיברתי עליהם, גם הנושא של ל - - -     

יעקב אשר: בסדר, נתחיל בדברים של שניהם

תומר רוזנר: לא, יש דברים שאצלם ויש דברים ש - - -     

יעקב אשר: שאפשר אבל לא עכשיו

תומר רוזנר: שלא קשורה לעיקרון של חוק החשמל

יעקב אשר: בסדר, אנחנו נאסוף את כל הדברים האלה, אבל אני רוצה שהמטרה של התיקונים הללו יהיו הורדת רגולציה שמביאה במהירות ובזריזות יותר לבנייה של יחידות דיור

יעקב אשר:  חוץ מזה נטפל גם בדברים האלה, שזה שאתה הופך להיות הפקח של מינהל אכיפה

מאיר פעיל: הקלגס

יעקב אשר: ושהמחיר של זה שיש חיבורים פיראטיים מסוכנים שבטח לכיבוי אש יהיה מה לומר על זה וכו' וכו' וכו', שלא לדבר על דברים אחרים

תומר רוזנר: זה גם חיי אדם

מאיר פעיל: נכון, זה דיני נפשות

יעקב אשר: בוא נחזור לתהליך של ההיתר

תומר צליח: בשלב התכנון אנחנו בדרך כלל כבר בבקשת מידע פונים לחברת החשמל, כמעט היום בכל בניין אנחנו מקבלים דרישה לחדר טרפו, כנראה גם לכסות על הפיראטיים שהם מתחברים

מאיר פעיל: לא, חדר טרפו, אני רוצה שהם יבינו, כשאתה מטמין - - -      

יעקב אשר: אני יודע מה זה חדר טרפו

יעקב אשר:  אתה מדבר עם ראש עיר לשעבר, בעיר שהיה לה קשה מאוד לתת שטחים לזה

תומר צליח: רגע, מר שפיגלר

תומר צליח:  אנחנו נותנים חדר טרפו, חברת חשמל צריכה לתכנן את חדר הטרפו

יעקב אשר: זה לוקח זמן

תומר צליח: אנחנו נתקלים הרבה מאוד בעיכובים בהקשר הזה של קבלת התכנון מחברת החשמל

יעקב אשר: זה חסם, זה אחד החסמים

תומר צליח: זה אחד החסמים

תומר צליח:  זה כמובן מעכב אותנו בתכנון, מעכב אותנו בקבלת ההיתר

תומר רוזנר: מה הממוצע שלוקח לך לקבל את התשובה הזאת מחברת החשמל?      

תומר צליח: חודשים

תומר צליח:  זה לא עניין של תשובה, אתה צריך לקבל - - -     

יעקב אשר: תכנון ומיקום

יעקב אשר:  זה קודם כל מתחיל בוויכוח על המיקום

מאיר פעיל: הבונים לא רוצים לתת, כל אחד רוצה חדר טרפו רק לא אצלו, בסוף אנחנו חייבים את זה כדי לספק חשמל

מאיר פעיל:  העיכוב הוא לא בגלל חברת חשמל

מאיר פעיל:  אני אומר לך, התכנון הוא מאוד מאוד מהיר

תומר צליח: מר שפיגלר, אני לא התווכחתי על הדרישה לחדר טרפו, אני רק אומר שכאשר יש לנו חדר טרפו, שאל היושב ראש איפה יש חסמים שמעכבים את הליך התכנון, אמרתי חדר טרפו, כאשר אנחנו צריכים לקבל מכם תכנון ולאחר מכן גם הסכם וכו'

יעקב אשר: מר שפיגלר, אני רוצה שתבין את האירוע, כמה זמן אתה מנכ"ל חברת חשמל?      

מאיר פעיל: שנה

יעקב אשר: עוד לא הגעת לזה, עוד לא הביאו אותך לזה, עשית בינתיים כמה דברים טובים בדרך, אף אחד עכשיו לא בא ל – הפוך, אני לא יודע כמה שנים יש לנו עוד שאתה מנכ"ל חברת חשמל ולכן זה הזמן

יעקב אשר:  ואני אומר את זה כאחד שידע לעשות איתך רפורמות בכל מקום שהיית

יעקב אשר:  לא הרבה עשיתי, אבל הייתי עד לרבה מאוד מהן

יעקב אשר:  אני רוצה שניכנס לתהליך הזה, נבנה לו אחר כך צוות קטן של שולחן עגול שיבואו עם המלצות, מינהל התכנון חייב להיות בפנים כי אם יצטרכו פה חקיקה או דברים תומכים בדרך, כמובן שאנחנו והוועדה והייעוץ המשפטי, אני רוצה לפרק מהרגע שאדם חולם להקים בית עד טופס 4 ותעודת גמר, לראות איפה הצמתים שלך ונעבור אחר כך גם לאחרים

יעקב אשר:       אנחנו לא פוטרים את האחרים, אבל חברת החשמל, חשוב לי, אתה היום פה, הצלחת להגיע היום, אני מודה לך על זה, לפי בקשתי, אז בוא נעשה את זה, תרשום לך את הנקודות

יעקב אשר:  אנחנו לא מסיימים היום, לא מצביעים היום, אין לי מה להצביע, בכל מקרה אין לי על מה להצביע היום

תומר צליח: חברת החשמל היום, בוודאי במחוז תל אביב, אני יכול להעיד, אין קבלת קהל, אנחנו לא יכולים להיכנס לבניין, השירות מתחת לכל ביקורת, מר שפיגלר, והיה לנו שירות טוב עד לפני הקורונה

תומר צליח:  עד לפני הקורונה היה לנו שירות מצוין במחוז תל אביב ויכולנו להיכנס והיה עם מי לדבר, היום הבניין סגור, נעול, אין עם מי לדבר

יעקב אשר: זה בעיה מחוזית או בעיה כללית?      

תומר צליח: בחברת חשמל אין קבלת קהל

מאיר פעיל: אני רוצה להגיד משהו שהוא יופתע, כן, השירות מתחת לכל ביקורת, אני אומר את זה, בגלל הרפורמה, גם את זה אני אומר

מאיר פעיל:  כי לא יעלה על הדעת שכל מה שעמד לנגד עיני הרפורמה זה לקצץ כוח אדם מבלי להתייחס למה שאמור להיות במסגרת הפיתוח של המשק

מאיר פעיל:  אז קודם כל אתה צודק, אבל כבר החלטה שהתקבלה, לא סגרנו אתר אחד

מאיר פעיל:  חלק מהסיפור של תל אביב זה בגלל הסדר הנכסים, לא סגרנו אתר, פתחנו מ-11 ל-30 אתרים בכל רחבי הארץ, בעיקר בפריפריה, לתת שירותים פרונטליים ולא באמצעות עזרים דיגיטליים כדי שאפשר יהיה להגיע ולקבל שירותים

מאיר פעיל:  הסוגיה הזו היא גם של השירות באזור האורבני של תל אביב וסביבותיה, זה נמצא על הפרק, ואני אישית דואג לכך שאפשר יהיה להגיע ולקבל מענה אפילו יותר טוב ממה שהיה לפני שנת 2018

מאיר פעיל:  אתה יודע למה? כי זו החובה שלנו כלפי הציבור

תומר צליח: זו אמירה מאוד מאוד חשובה

תומר צליח:  אני יכול להגיד שכשאתה יושב מול בן אדם אתה פותר איתו את הבעיה

מאיר פעיל: צודק

תומר צליח: כשאתה לא יושב מול אף אחד ואין לך עם מי לדבר זה נורא

מאיר פעיל: טוב, זה מטופל

יעקב אשר: טוב, תמשיך את התהליך, אבל אל תיכנס למחוזות וזה

תומר צליח: אתה שאלת אותי על חברת חשמל

מאיר פעיל: אגב, כבוד היושב ראש, אני רוצה שתדע, בתל אביב למשל, לא שלי, זה קרדיטציה לאלה שקדמו לי, הטמינו את רוב תשתית המתח הגבוה בקרקע

מאיר פעיל:  תל אביב נמצאת במצב שהוא יותר טוב מכל אזור אחר בארץ מבחינת איכות וזמינות החשמל, או במילים אחרות, מספר דקות אי אספקה מאוד מאוד מצומצם, בגלל ההטמנה של קווי מתח גבוה

יעקב אשר: כי יש להם כסף לשלם על זה

מאיר פעיל: לא, חברת החשמל עשתה את זה

יעקב אשר: על חשבונה?      

מאיר פעיל: ההטמנה, מתח גבוה על חשבון חברת החשמל, מתח עליון לא

יעקב אשר: אבל היום במתחים שעוברים לך במקומות מגורים, לא מתח עליון ולא - - -     

מאיר פעיל: לא, מתח גבוה ומתח נמוך

תומר רוזנר: מתח נמוך משלם הקבלן

מאיר פעיל: אבל מתח גבוה אנחנו מממנים, גם התכנון וגם הביצוע

יעקב אשר: כן, אבל גם הקבלן, הוא בונה דירה אחת, הוא לא מטמין לך רחוב שלם, זה בסוף לא עובד

מאיר פעיל: לא, זה אני חייב את כל הרשת

תומר רוזנר: זו בדיוק הבעיה

יעקב אשר: לא ניכנס לזה

יעקב אשר:  חבר'ה, אני רוצה להתמקד

יעקב אשר:  אם נתפוס יותר מדי דברים לא נתפוס כלום

מאיר פעיל: מה עוד הבעיות של חברת החשמל?      

תומר צליח: גם מבחינת ביצוע העבודות של חברת החשמל, אמר מר שפיגלר, בצדק, היום חברת החשמל מוציאה את רוב העבודות כמעט לקבלנים חיצוניים

תומר צליח:  אני לא חושב שנשאר כמעט עבודות שמבוצעות, לפחות עבורנו, על ידי חברת החשמל עצמה

תומר צליח:  אני חושב שאין מספיק וזמן ההמתנה לביצוע הוא - - -     

יעקב אשר: גם אחרי שהם לקחו חברות?      

תומר צליח: וגם אחרי שאנחנו מקבלים מועדים לביצוע

מאיר פעיל: את הדברים המקצועיים אנחנו מבצעים, אבל כל שאר הדברים מיקור חוץ

תומר צליח: אנחנו מקבלים מועדים לביצוע עבודות וחברת החשמל לא קרובה לעמוד במועדים שהיא קובעת בתוך המועדים שאנחנו מקבלים כשאנחנו משלמים

תומר צליח:  יש פערים עצומים

תומר צליח:  לא פערים של חודש-חודשיים, אני מדבר על פערים של חצי שנה עד שנה

מאיר פעיל: הוא צודק

מאיר פעיל:  הקל ביותר זה להאשים אחרים

מאיר פעיל:  אז קודם כל אני אומר שהוא צודק ואנחנו עושים את הכול כדי לשנות את איכות וזמינות השירות בתוך חברת החשמל, ואלה שאנחנו מתקשרים איתם לביצוע העבודות שהועברו למיקור חוץ

מאיר פעיל:       אני רק רוצה לציין בכללי, בלי להאשים, נקודות טעינה לרכבים חשמליים, חוות שרתים, קומפלקסים של שרתים, חיבור PV, שזה יצירת אנרגיה חשמלית באמצעות קרני השמש, נושא של התפתחות אורבנית, רכבת קלה, רכבת מטרו, מישהו צריך לשאת את זה בסוף, בסדר? אמר ולא יסף

יעקב אשר: אתה רוצה שייקחו ממך את זה? לא ייקחו ממך את זה

מאיר פעיל: לא, וזה בלי שאמרתי מילה אחת על הפחתה ניכרת של כוח אדם מהרפורמה

יעקב אשר: כן, אבל מצד שני יבואו ויגידו, בסדר, כי חברת החשמל שמרה לעצמה את כל הרשת, וזה בצדק, בהיגיון, השאלה אם אנחנו יודעים להתגבר על זה כי זה משפיע בסופו של דבר

מאיר פעיל: אתה לא רוצה דוגמאות, אז דוגמאות

מאיר פעיל:  הנה עכשיו המלחמה, אף קבלן לא בא לשטח, אני אומר לך את זה, רק עובדי חברת החשמל היו בשטח

מאיר פעיל:  ארבעה נספו כתוצאה מכך

מאיר פעיל:  אף קבלן לא הגיע לשטח, בשום מקום שלא יהיה

מאיר פעיל:  מאה אחוז, תעבירו את זה לגורם אחר

יעקב אשר: לא, אני שואל מה הפתרון במצב שלך

מאיר פעיל: הפתרון, אנחנו מטפלים בו

מאיר פעיל:  קודם כל אנחנו מודעים לכך שהשירות לא טוב

מאיר פעיל:  אנחנו אומרים את זה, לא צריכים להגיד עלינו, אנחנו לא מתחמקים, אנחנו נעשה את הכול שהשירות יהיה טוב, הרבה יותר טוב אפילו ממה שהיה בעבר הרחוק

יעקב אשר: עוד נושא אחד שעלה לי תוך כדי זה

יעקב אשר:  יש תמיד את הסיפור של מקומות שצריך לעשות תלת פאזי, אז פותחים כבישים

יעקב אשר:  למה מראש היום לא מכינים את המערכת, הרי אין היום כמעט בית שהוא לא תלת פאזי

מאיר פעיל: בבנייה חדשה למיטב ידיעתי זה מה שנעשה, מבחינת תשתית שמכינים אותה לקראת העתיד לבוא, כולל הספק שהוא גבוה יותר מההספק המבוקש בזמן הגשת ההיתרים

יעקב אשר: לא, אבל למה אם אתה מבקש בנייה חדשה אתה מכין תשתית כשאתה פותח ואין לך גם עלויות, ואז אם מישהו נכנס לבית והוא רוצה את החיבור לתלת פאזי הוא צריך לשלם אלפי שקלים, למה?      

מאיר פעיל: משום העובדה שהאגרות שנגבות על ידי חברת החשמל לא נקבעות על ידי חברת החשמל, אלא על ידי גוף שנקרא רשות החשמל, הם קובעים הכול בנושא הזה

יעקב אשר: היום בשכונות חדשות זה מגיע כבר - - -     

מאיר פעיל: הכול מוטמן בקרקע, כל המתח הגבוה ומתח עליון

יעקב אשר: אבל גם התלת פאזי כבר נמצא בפנים?      

מאיר פעיל: כן

יעקב אשר: אחר כך אתה מבקש חיבור לתלת פאזי

תומר רוזנר: זה תלוי בקבלן, האמת היא שזה הקבלנים עושים את הבעיה פה

מאיר פעיל: לא, אגרות זה רשות החשמל

יעקב אשר: אני מדבר על האגרה

יעקב אשר:  לאגרה יש הצדקה מדבר אחד, כי הם צריכים לבוא ולפתוח ולהכין, אבל אם אתה כבר עושה את כל התשתית

מאיר פעיל: קבעו אגרה לחד פאזי, לתלת פאזי, קבעו אגרה, סתם דוגמה, ל-25 אמפר, ל-40 אמפר

יעקב אשר: וזו אותה עבודה פחות או יותר, לא?      

מאיר פעיל: זה אומר רק שככל שצריכת החשמל, האנרגיה גדולה יותר, ההשנאה צריכה להיות מתאימה להספק שנדרש, אז משיתים את העלויות האלה על הדברים שהם לטובת העניין

יעקב אשר: הלאה, חוזרים אליך

תומר צליח: אז אני אפנה לבא בתור, לפיקוד העורף

יעקב אשר: לא, תגמור איתם

תומר צליח: לא, סיימתי איתו

מאיר פעיל: אין לו בעיות עם חברת החשמל

תומר רוזנר: התור לחיבורים שלוקח עוד זמן

תומר צליח: חיבורים לטופס 4

תומר צליח:  אמר תומר, כמובן אנחנו נאלצים להמתין

תומר צליח:  העיריות, דרך אגב, כדי לאפשר לחברת חשמל לחבר העיריות המציאו המצאה שלא קיימת בחוק, של פיצול טופס 4, טופס 4 לחיבור מערכות וטופס 4 ל - - -     

מאיר פעיל: לבדיקת מערכות

תומר רוזנר: בני, תקשיב למציאות

תומר צליח: טופס 4 לחיבור מערכות, זה עוד לא טופס 4 לאכלוס, אבל זה טופס 4 כדי שחברת החשמל - - -     

יעקב אשר: פעמיים שיחתמו לך

תומר צליח: בדיוק

מאיר פעיל: כבוד היושב ראש, אנחנו העלינו את זה, אנחנו רוצים פעם אחת

מאיר פעיל:  הוא צודק במאת האחוזים, פעם אחת לחבר ובזה נגמר הסיפור, כי בדיקת מערכות זה חיבור לכל דבר ועניין ואין שום סיבה שבעולם שהדבר הזה יידרש לשני מחזורים

מאיר פעיל:  פשוט לא צריך את זה

תומר רוזנר: המדינה ביטלה את טופס 4 וזה הוחזר בדלת האחורית באופן לא רשמי

תומר צליח: לחיבור מערכות

תומר רוזנר: כן, יש עכשיו המצאה חדשה של הרשויות המקומיות, שאין לה ביסוס בדין, שאומרת שטופס לחיבור מערכות, מה שהיה טופס 4 פעם, חזר בדלת האחורית

יעקב אשר: וזאת לצורך? רגולציית יתר או הכשרה של דברים?      

תומר רוזנר: יסבירו מי שהמציא את הדבר הזה

יעקב אשר: אני שואל אותך, אתה החוקר שלי

תומר רוזנר: זה נבע מכמה גורמים

תומר צליח: זה פתק שאיתו אני יכול ללכת לחברת חשמל

יעקב אשר: אני מכיר את זה, פנו אליי כמה במשך השנים, היום אני לא בתחום ברוך ה' של העירייה, אבל אמרו לי ואמרתי שאני לא זוכר בזמני שזה היה פעמיים, חיבור מערכות וזה ועוד פעם ועוד פעם

יעקב אשר:  עוד פעם תחכה שמהנדס יחתום עוד פעם וראש העיר יחתום עוד פעם וכו' וכו', מה זה הדבר הזה? אין לזה שום הצדקה

יעקב אשר:  אנחנו מרגילים את היזמים, זורקים להם כל פעם סוכריות, ראשי הערים והמהנדסים, כל פעם לבוא, תעשה טובה, תביא את טופס 4

יעקב אשר:  קודם כל המנכ"ל אומר שמבחינתו הוא רוצה את זה בדיקה אחת, סגירה אחת, התקנה אחת

מאיר פעיל: נכון, כן

תומר צליח: אבל הוא אומר, בצדק, שהוא לא רוצה להיות קלגס של אף אחד

יעקב אשר: זה לא קשור לזה

תומר צליח: לא, אני רוצה חיבור ברגע שאני יכול, הבניין מוכן לחיבור חשמל, אני רוצה להתקשר לחברת חשמל ולהגיד להם - - -     

יעקב אשר: יש לך טופס 4 ביד

תומר צליח: היום כבר זה תעודת גמר

יעקב אשר: אוקיי, לא משנה, תעודת גמר

תומר רוזנר: כמה זמן לוקח לקבל חיבור?      

תומר צליח: לוקח לפחות חודש עד שהם מגיעים לחבר

תומר צליח:  למעשה הם באים פעמיים, פעם אחת הם באים לחיבור מונים ופעם לביקורת

תומר רוזנר: למה

מאיר פעיל: לגבי הסיפור של חיבור מונים, אנחנו מגיעים לשטח ובאותה הזדמנות, ככל שמתאפשר לנו, מבצעים את הבדיקה

תומר רוזנר: לא נכון

מאיר פעיל: אני יודע מה שהיה, אני אומר לך מה שיש עכשיו

תומר צליח: אני לא מכיר בפרויקטים שלי

יעקב אשר: כרגע זה לא קיים

יעקב אשר:  אולי בפרויקטים של המדינה

תומר רוזנר: זה פער של חודש או חודשיים ביניהם

מאיר פעיל: לא, ממש לא

תומר רוזנר: זה המצב

מאיר פעיל: אין בעיה, בוא נעשה דבר כזה

מאיר פעיל:  שמעתי, קודם כל אני יודע מה התשובה, אבל אני אביא אותה בצורה פורמלית לדיון הבא שתערכו בנושא, כי אנחנו מעוניינים בו, ונאמר את הדברים בצורה שהיא מציאותית ומחייבת, כולל מה שאתה אמרת, כי אנחנו אכן מגיעים למקום, יש לנו עכשיו צוותים שמגיעים כבודק ומחבר בעת ובעונה אחת, ותזכור שאני אמרתי את זה עכשיו

יעקב אשר: זה בשורה

יעקב אשר:  יכול להיות שייקח לך זמן להטמיע את זה בכל הארץ, אבל בסדר

יעקב אשר:  ותעשה שיעורי בית ולדיון הבא שנבוא עם דברים יותר מלאים

מאיר פעיל: מאה אחוז

תומר צליח: רק צריך להבין, בנקודת הזמן הזאת הבניין כבר מוכן, ערוך לאכלוס, הסתיימו העבודות בבניין, הוא כבר קיבל תעודת גמר, זאת אומרת אנחנו לחוצים נורא כדי לאכלס את הבניין

תומר צליח:  זה לא שאני עובד במקביל, סיימתי עבודות אז ההמתנה הזאת - - -     

מאיר פעיל: אתה יכול לתת לי דוגמה? אני רוצה לדעת דוגמה אמיתית למקום או שניים, אני רוצה לבדוק

מאיר פעיל:  אחרי הוועדה

יעקב אשר: לא פה, לא בוועדה

תומר צליח: אין שום בעיה, בסדר

יעקב אשר: ההמלצה שלי בסוף, אני רוצה לעשות איזה מפגש מחוץ לוועדה גם בין מינהל התכנון ואתם כדי לסגור את הסיפור של חברת החשמל

תומר רוזנר: אני רוצה להגיד שורה תחתונה לגבי חברת החשמל

תומר רוזנר:  מר שפיגלר, חברת החשמל בבדיקה שעשה ה-OECD נמצאת במקום ה-63 מתוך 100 בכל הנושא של חיבורי חשמל לבנייה חדשה

מאיר פעיל: מה זה אומר? זה על הפנים

תומר רוזנר: נכון

יעקב אשר: אנחנו מאתגרים אותך, שפיגלר

תומר רוזנר: אני לא כל כך הבנתי מהתחלה את דבריך לגבי ה-21 ימים

תומר רוזנר:  פונה אליך יזם שהוא צריך ממך שלושה דברים, מידע, הגבלות ותכנון מפורט שאתה צריך לתת

תומר רוזנר:  לא תמיד אתה צריך לתת את שלושת הדברים, אבל ברוב המקרים זה המצב

תומר רוזנר:  לגבי מה התייחסת כשאמרת 21 יום?      

מאיר פעיל: לא לפן שאתה דיברת, אלא לביצוע

מאיר פעיל:  אני אתן לך דוגמה, למרות שהיושב ראש ביקש בלי דוגמאות

מאיר פעיל:  אתה יודע מה? בלי, אני מכבד את בקשתו

מאיר פעיל:  כדי לבצע אחרי שיש את האישורים, אחרי שנפתחה הזמנה, אני צריך לבצע עבודה מסוימת ואני צריך לקבל אישורים מכל מיני גורמים, מבזק, ממקורות, מתאגיד המים

תומר רוזנר: זה לביצוע עבודה, כי אנחנו עוד הרבה אחורה

מאיר פעיל: אני מדבר על ביצוע העבודה

יעקב אשר: לא, הוא מדבר על משהו אחר

תומר רוזנר: מר שפיגלר, אנחנו מדברים הרבה אחורה, בשלב ההיתר, בשלב המידע להיתר, יש עיכוב עצום בחברת החשמל שלוקח חודשים ולפעמים אפילו יותר משנה

מאיר פעיל: אני לא מכיר את זה

תומר רוזנר: לכן אני מציג את זה בפניך

יעקב אשר: תגידו את השלב, בזמן שהוא מוציא את המידע?      

תומר רוזנר: התהליך הוא כזה, הוא מגיש בקשה להיתר, הבקשה נקלטת ברשות המקומית, במקרה הטוב, אחד הגורמים שצריך לקבל מידע, שכולל שלושה דברים, מרחקי בטיחות, תוואים של תשתיות ולעתים קרובות גם תכנון של חדר טרפו או כל דבר אחר, זה תנאי לקליטת בקשה להיתר

תומר רוזנר:  זה לוקח חודשים

מאיר פעיל: אני רוצה להסביר, זה לא עלינו, גם את זה צריך להגיד בצורה בונה

מאיר פעיל:  בונים יזמים, חדר טרפו זה מבחינתם צרה צרורה

מאיר פעיל:  זה פוגע להם בתכנון, פוגע להם ביכולת למצות את מלוא פוטנציאל השטח שעומד על הפרק וישנם שם עוד מרכיבים

מאיר פעיל:  משך הזמן שאמר תומר, אני אומר לך באחריות מלאה, אף אחד לא רוצה שזה יהיה אצלו

מאיר פעיל:  העלינו רעיונות, אני מקווה מאוד שזה יעבור במסגרת מנהלת רשות החשמל ביחד עם משרד האנרגיה כדי לשנות את זה לטובה, כולל הסיפור עם מינהל מקרקעי ישראל לגבי הבעלות

תומר רוזנר: אני רוצה לאתגר אותך, זה נושא שיש לנו דיון אחר בנושא, יש לנו עכשיו נושא של הוספת ממ"דים למבנים קיימים

תומר רוזנר:  הנושא הזה דורש מידע מכם לגבי מרחקי בטיחות ולגבי התוואי של התשתית

מאיר פעיל: בבקשה, תנסה אותי

תומר רוזנר: זה בדיוק מה שאני רוצה

תומר רוזנר:  מה לוח הזמנים שאתה קובע לעצמך במקרים האלה שאין חדר טרפו? זה לא בנייה חדשה

תומר רוזנר:  רק צריך מידע

מאיר פעיל: הבנתי

מאיר פעיל:  זה יהיה בעדיפות עליונה, לא נדרשתי לזה, אבל זה יהיה

מאיר פעיל:  אני רוצה לספר לך סיפור, היו מקלטים שבמשך עשרות שנים היו מנותקים מחשמל, כך גם חדרי מדרגות

מאיר פעיל:  ניתנה הוראה, כולם ללא יוצא מן הכלל, עם רשויות מקומיות, חוברו מיד

מאיר פעיל:  לא ביקשתי שום דבר, מיד חוברו לרשת החשמל, גם חדרי המדרגות וגם המקלטים, גם במקומות שהיו חובות לחברת החשמל

מאיר פעיל:  ללא שום עיכוב, מיד זה בוצע

תומר רוזנר: האם אתה יכול ליצור אמנת שירות שתאמר במקרה כזה, כשמידע כזה - - -     

מאיר פעיל: אני אבדוק

מאיר פעיל:  תכנס ישיבה, אני אביא לכם תשובות מיידיות

תומר רוזנר: זו נקודה שאנחנו רוצים מאוד מאוד את התשובה

תומר רוזנר:  ואותו סטנדרט שקבעת של 21 יום

מאיר פעיל: אמנה שאנחנו עורכים אותה בין החברות של התשתית

תומר רוזנר: לא, רק לגבי הנושא של לתת מידע לצורך ממ"דים

תומר רוזנר:  זאת אומרת אדם רוצה להקים ממ"ד בבניין קיים

מאיר פעיל: תומר, הבנתי, זה יהיה

יעקב אשר: היתר מקוצר

מאיר פעיל: 21 אני מתחייב, על ה-15 אני אבדוק

מאיר פעיל:  אגב אני כבר אומר לך, לי יש אינטרס מובהק שזה יהיה כמה שיותר קצר

יעקב אשר: אנחנו הולכים עכשיו לסגור את העניין של ממ"דים מחר

מאיר פעיל: אתם תעזרו לנו כדי שאנחנו נוכל לעזור לעם ישראל

מאיר פעיל:  זה מה שאני רוצה, רק את זה, שום דבר אחר

תומר רוזנר: הכוונה שלנו פה, שתדע מה הכוונה שמתגבשת, שבמצבים האלה לא מסרת את המידע ולא זה שתיקתך כהסכמה

מאיר פעיל: אני יודע מה זה המודל של אמנה של 21 יום

יעקב אשר: אגב, בנושא של ממ"דים חברת חשמל זה לא מי יודע מה

יעקב אשר:  יש דבר אחד שכן, קח אותו בחשבון, שלא תיכשל, יבואו ויגידו, אבל צריכים לראות, כי בדרך כלל ממ"ד הוא על הקרקע

מאיר פעיל: ואם אין להם את האישורים? אתה מדבר על זה שאני אתן את זה רק אחרי שיש את האישורים?      

תומר רוזנר: איזה אישורים?      

מאיר פעיל: על הממ"ד

יעקב אשר: לא, יש קיצור

מאיר פעיל: אגב, אתה יודע מה אני רוצה? שאני אחבר נגיד את החשמל, אם יש צורך להגדיל את ה - - -     

תומר רוזנר: זה לא קשור

תומר רוזנר:  ההנחה היא כרגע שלתוספת הממ"ד לא צריך הגדלת חיבור, רק מידע

מאיר פעיל: בסדר גמור

יעקב אשר: מה עוד נשאר לנו עם חברת החשמל?      

מאיר פעיל: לפרגן לה

יעקב אשר: חיבוק הולך?      

מאיר פעיל: כן

תומר צליח: איי רסט מיי קייס

יעקב אשר: הקפנו את כל הנושאים?      

תומר רוזנר: של חברת חשמל? העלינו אותם, אבל אין לנו את הפתרונות

יעקב אשר: שפיגלר, רשמת לך את כל הנקודות האלה?      

מאיר פעיל: אני זוכר היטב

תומר רוזנר: אני אעביר לך

מאיר פעיל: אם אתה רוצה להעביר לי גם עוד יותר טוב

מאיר פעיל:  לווטסאפ

יעקב אשר: חבר'ה, אנחנו נעשה את השינוי הזה

מאיר פעיל: כבוד היושב ראש, הכול, כולל הסיפור של טופס 4 וטופס אכלוס

מאיר פעיל:  זאת צרה צרורה, לא רוצה להגיד מה דעתי עליה מ-1981, היא צריכה לעבור מן העולם

יעקב אשר: נתחיל לפרק את זה

יעקב אשר:  אתה רוצה להשמיד את זה במכה ואני רוצה לפרק את זה

מאיר פעיל: אני רוצה לשרת נאמנה את עם ישראל

יעקב אשר: נכון, אבל יש דרך שאתה עושה את זה בטיל של טון ויש דרך שאתה מפרק את התשתיות קודם

מאיר פעיל: את הפיצולים והגדלות תעשה בשלב ראשון מיידית

תומר צליח: שמענו פה הרבה בשורות מחברת חשמל

יעקב אשר: הבשורות יהיו כשאנחנו נגמור את המעטפת הזאת ואת הדברים האלה

יעקב אשר:  מבחינתי, שפיגלר, אני אשמח שאתה תישאר פה

מאיר פעיל: לא, אני חייב ללכת

יעקב אשר: אם אתה חייב ללכת אז אתה משוחרר מתי שאתה מחליט שאתה רוצה ללכת

מאיר פעיל: בזה הרגע, תודה רבה ליושב ראש הוועדה ולעצם העלאת הנושאים האלה על הפרק, הם חשובים מאין כמותם, לא כל שכן בעת הזאת

מאיר פעיל:  תודה רבה

מיכל בירן: אני הייתי שמחה אם מר מאיר שפיגלר יוכל להקשיב

מאיר פעיל: בסדר

מיכל בירן: השיח הזה הוא סופר חשוב ואנחנו מאוד מאוד שמחים שהוא מתקיים כי כמהנדסי ערים אנחנו משתדלים ומנסים לייצר המון רפורמות פוטנציאליות מול חברת החשמל כיוון שחברת החשמל היא אחת מהמוקדים של העיכובים והחסמים הכי משמעותיים שאנחנו רואים בכל שלבי התהליך, מהוצאת המידע דרך הוצאת ההיתר, לתחילת עבודות ולסיום העבודות ובכל אחד מהחלקים האלה עיכובים אפילו קצרים הופכים להיות עיכובים מאוד מאוד גדולים בסיום הדרך, ואם יורשה לי, העיכובים האלה לא קצרים

מיכל בירן:       עלתה סוגיה לגבי תעודת הגמר, נאמר אפילו משפט שאני חושבת שהוא באמת היה צריך להיות לפנתאון, שמהנדסי הערים המציאו שיטה מיוחדת לטופס 4

מיכל בירן:  אז תנו לי לספר לכם, מהנדסי הערים עושים כל מה שאפשר כדי שהדבר הזה לא יקרה, אבל מה שקורה זה שחברת החשמל לא מוכנה לתת את החשמל הנדרש לבדיקת המערכות, שהיא קריטית לאישור של כיבוי אש, לספרינקלרים, לאישור של המעליות, אי אפשר לחבר את המגדלים בלי החשמל הזה וחברת החשמל לא מוכנה לתת את החיבור בלי אישור של מהנדס העיר

מיכל בירן:  כתוצאה מזה הגענו לסיטואציה הזויה שבה אנחנו נאלצים לתת אישור על מסמך שהוא סמי, הוא לא המסמך הסופי

מיכל בירן:       אני אומר יותר מזה, שכתוצאה מאותו מסמך בעייתי שאנחנו נאלצים להוציא יש לא מעט אכלוסים שקורים אחר כך שהם אכלוסים לא חוקיים

מיכל בירן:  זאת אומרת לא רק שמהנדס העיר נאלץ להגיע לסיטואציה הזאת לאור דרישת חברת החשמל, אחר כך הקושי נשאר אצלנו כמהנדסי ערים שבמידת הצורך צריך לפנות משם תושבים כי הם משתמשים בחשמל

יעקב אשר: גברתי מהנדסת העיר, היטבת לבטא את זה, בואו נשמע את מאיר

יעקב אשר:  אני חושב שהרמת לו את הכפפה

מאיר פעיל: מיכל, זה נאמר לפני כן, את חיזקת את הדברים

מאיר פעיל:  מה שאני לא יודע מטבע הדברים אני לא מתייחס, אני אבדוק

מאיר פעיל:  אנחנו נעשה את הכול שאם זה רק בסמכות ובאחריות חברת החשמל התופעה הזאת תהיה עבר נשכח

מאיר פעיל:  אני אבדוק את זה ואני אגיד לכם, ואני הבטחתי את זה גם ליושב ראש הוועדה

מיכל בירן: מצוין

מיכל בירן:  אם אפשר, ברשותך, אני חושבת שנכון יהיה להקים צוות פעולה יחד עם מינהל תכנון ואיגוד מהנדסי ערים

מיכל בירן:  אני חושבת שהידע של מי שנמצא בשטח הוא לא מועט ונכון שנעבוד ביחד, כי המטרה של כולם היא הסרת החסמים

יעקב אשר: זה מה שאנחנו עושים, בלי כותרות, זה הצוות

יעקב אשר:  הנה, את בצוות כבר

יעקב אשר:  תודה רבה לך

יעקב אשר:  כיבוי אש

תומר צליח: אין לנו תלונות מיוחדות

יעקב אשר: לא, יש חלק בסוף, בביקורות, אלא אם כן אתה אומר שלא

יעקב אשר:  אני יודע שכן, זה גם שאלה של כמה פעמים מגיעה בסוף ביקורת, כל פעם זה משתנה

יעקב אשר:  אני לא יודע אם היום, בעידן צילומים, כשאתה יכול לצלם ולהראות הנה השלטים, הנה זה, הנה זה

יעקב אשר:  אני אומר שתמיד' יש מקום לשפר, אני חושב שזה צומת שעדיין לא שופר

יעקב אשר:  שיפרתם את הצמתים הראשוניים

טיראן שמר: אני מוכן כבר לעדכן

טיראן שמר:  ראשית אני שמח על התגובה, ובאמת אנחנו עושים המון המון דברים כדי לשפר ולדעתי שיפרנו המון בשנים האחרונות

טיראן שמר:  דווקא לאור 'חרבות ברזל', יצאנו כרגע רק לאירוע 'חרבות ברזל' לאפשר ביקורות גם באמצעים דיגיטליים, מה שמאפשר שהיזם יוכל דרך אמצעים כאלה להיות באתר ואותו בקר שלנו לא בהכרח חייב להגיע לאתר

טיראן שמר:  אם זה חובת הוכחה, כמו שאמרת, על ידי תמונות שמוכיחות ביצוע

טיראן שמר:       אבל אני חייב למסגר את כל מה שאני אומר ולומר, כשאנחנו מתחילים בשלב התכן זה בערך שנתיים-שלוש לפני סיום הבנייה

טיראן שמר:  כבר בנקודה הזאת כל תנאי הכבאות הונחו על השולחן, זה אומר כשאנחנו מגיעים לגמר הבנייה למעשה לא אמור להיות שום שטח אפור, יש שחור ולבן

טיראן שמר:  יש גורם אחד שמתווך בין הכבאות לבין היזם, קוראים לו יועץ בטיחות

טיראן שמר:  אני לרגע גם את זה שם בסוגריים ואומר שאין לו הסדרת מקצוע, זה כל אדם לצערי רק עם דופק, אפילו לא תעודת זהות

יהודה כהן: - - - לגבי קבלני מערכות כיבוי אש, כי הם מתעסקים עם אנשים שאין להם שום קשר, אין הכשרה, זה השלמה

טיראן שמר: בעניין הזה ככל שבאמת אותו בחור שנשכר על ידי היזם עושה את עבודתו ומתאים את מה שתוכנן בתכן לגמר, אני מכיר הרבה ביקורות שגם נגמרות בביקורת אחת, לעומת זאת ככל שיש פערים אין ברירה ואין מנוס לבקש ביקורת חוזרת, אבל לא בכל מחיר

טיראן שמר:  אם מדובר על שלט או תאורת חירום, זה לא המקרה שהכבאות תעצור טופס 4

יעקב אשר: לא, גם דברים שהיו מופיעים בהתחלה, שצריך להיות פה איזה שהוא פיר, עכשיו הוא החליט, לא, הפיר צריך לעבור למקום אחר, או חלון, או רפפה או שמרפפה

יעקב אשר:  אני מספר לך דברים, הוצאתי מבקשות שמגיעות אליי

טיראן שמר: יש דברים שנדרשים בתכנית שינויים על ידי הוועדה, יש דברים שלא בהכרח - - -      

יעקב אשר: יש פה משהו מסוכן קצת

יעקב אשר:  מגיע פקח, אומר ורואה עוד דבר ועוד דבר ועוד דבר

יעקב אשר:  השאלה איך סוגרים את הפערים האלה

טיראן שמר: אני יכול לומר בקול רם, בשנתיים וחצי האחרונות זה נעלם מהעולם

יעקב אשר: לא, זה לא נעלם מהעולם

טיראן שמר: אני בכוונה אומר, אלא אם כן, כמו שציינת, אם באמת חל שינוי שלא אושר בתכנון ומשפיע על סידורי כבאות, זה יכול להיות במרחקי הליכה או הפרדות אש, כן נצטרך לעשות תכנית as made שוב, לא הגשה מחודשת כמו שהם רגילים בשלב התכנון, זה כדי להאיץ את התהליך, אבל בהחלט נהיה חייבים תכנית as made לאותו שינוי

טיראן שמר:  ככל שהוא משפיע כמובן על סידורי הכבאות, בטח אם הוא לא נדרש בתכנית שינויים על ידי הוועדה המקומית

תומר רוזנר: לא הבנתי מה אמרת עכשיו

טיראן שמר: אם לצורך העניין תכננת את הבניין בצורה מסוימת לפני שלוש שנים, במהלך הבנייה, כנראה באילוצים כאלה ואחרים הזזת את אותו פיר שכרגע יושב ראש הוועדה התייחס אליו

טיראן שמר:  אם הזזת הפיר משפיעה על סידורי הכבאות שנקבעו לפני שנתיים שינויים כאלה נדרשים בתכנית שינויים על ידי הוועדה המקומית, יש כאלה גם שלא

טיראן שמר:  אם זה נדרש על ידי הוועדה ולא משפיע על סידורי הכבאות לנו ממש לא אכפת

טיראן שמר:  אם התזוזה של אותו אלמנט משפיעה על סידורי הכבאות, הן במרחקי הליכה, הן בעמדות הכיבוי מבחינת המרחק - - -     

יעקב אשר: אני רוצה למנוע דבר שאומר שאותו איש שלכם מגיע לבדיקה או לבקרה האחרונה ואז הוא מוצא כמה, אתה יודע, פה מתפשל איזה שלט, הוא היה כבר, הוא ראה, הוא יודע מה הוא רוצה, הוא יודע מה צריך, השאלה אם מפה והלאה אפשר לסגור את זה בצורה דיגיטלית

יעקב אשר:  לסגור את זה לגמרי, שבסוף יהיה פעם אחת, one shot מה שנקרא, שמגיע איש שלכם ואומר בדיוק מה זה, אל תדבר איתי, לא הראית לי את השלט זז, לא הראית לי את זה זז, אז השארת את הכול עליו ולא אחר כך היזם צריך להתקשר אליך ולבקש שיבואו עוד פעם

טיראן שמר: היושב ראש, אני כבר אומר לך, הנה יושבים פה התאחדות בוני הארץ, אני באופן אישי קיימתי הרצאה לחבר'ה האלה איך מגיעים לאותה נקודה שזה יהיה באמת בפעם אחת

טיראן שמר:  הם גם השכילו להבין שגם הם גרמו לסיטואציה של יותר מביקורת אחת וזה שיתוף הפעולה שאנחנו עושים, יחד עם ניצן פלדמן, כדי לאפשר שזה יהיה בביקורת אחת

תומר רוזנר: למרות שיש טענות גם לגביהם, אבל ברמה הזאת בכל נושא הרישוי רשות הכבאות התקדמה שנות אור קדימה לעומת כל שאר נותני האישור וצריך לציין את זה לשבח

תומר רוזנר:  עדיין יש מקומות לשיפור

תומר רוזנר:  האם אתם שוקלים או יש אפשרות שתשקלו נושא של ויתור על הבקרה הזאת, במבנים פשוטים, כמו שעשיתם ברישוי עסקים, שיש רישוי באמצעות תצהיר, מקרים שבהם אתם תגידו, אוקיי במבנה עד שתי קומות, סתם אני אומר - - -      

יעקב אשר: לא, ברישוי עסקים לפי תצהיר זה בעל העסק עצמו

יעקב אשר:  פה זה יזם שנותן את הדירה למישהו ואחר כך דבר ללמפה

טיראן שמר: אני מזכיר, קודם כל יש את מכוני הבקרה

טיראן שמר:  בואו נודה על האמת שאנחנו מאוד חיבקנו את התהליך, אבל יש את תקנה 18(א) שפוטרת אותם מהכבאות

טיראן שמר:  אנחנו בזמנו, ויאשי פה איתי יד ביד, מנסים להרחיב את הסמכות הזאת של תקנה 18(א) אני חושב שיש המון מתקנים שאפשר להוסיף אותם שפוטרת לגמרי מהכבאות, וזה מעין רישוי עצמי לכאורה

יעקב אשר: איפה זה תקוע? דבר איתנו

יעקב אשר:  אנחנו, אם לא שמת לב, ועדת החסמים

טיראן שמר: אני אתן ליאשי להתייחס, ברשותך

יאשי סער: כמו שאומר טירן, אנחנו מנסים ביחד, מתכוונים ביחד להרחיב את האמור בתקנה 18(א) כך שיותר ויותר מבנים והיקפי בנייה יוכלו להתקדם בלי שצריך לעבור להיוועצות עם רשות הכבאות

יעקב אשר: זה הזמן עכשיו, 'חרבות ברזל' זה הזמן

יאשי סער: נכון, חבל שמירה הלכה כי גם השלטון המקומי שותף

יאשי סער:  ברגע שאנחנו משחררים בתקנה מחובת היוועצות עם רשות הכבאות האחריות נופלת מיידית על מהנדס הוועדה ולכן אנחנו עושים את זה בתיאום

יעקב אשר: והם מסכימים על זה?      

יאשי סער: לא

יאשי סער:  אבל ברור גם להם שזה צריך להיות

יעקב אשר: סדר גודל של זמן

יעקב אשר:  במה כרוך שינוי ההרחבה?      

תומר רוזנר: זה שינוי תקנה

יעקב אשר: זה אתם עושים את זה, זה לא צריך להגיע אלינו

תומר רוזנר: לא, זה לא טעון אישור ועדה

יאשי סער: זה לא תקנות שצריכות להגיע לוועדה

יעקב אשר: אתה יכול לרשום ביומן לעדכן אותי מה קורה עם זה? זה חבל, זה סוג של דבר שאתה פותר – עוד פעם, אני לא יודע כמה זה רחב, לכמה סוגים, אבל –      

יאשי סער: הנושא עלה בינינו לבין הכבאות עוד לפני המלחמה, המלחמה פשוט עצרה אותנו

יעקב אשר: בסדר, כי מגיע לך שלושה שבועות במסגרת חוק דחיית מועדים     

יאשי סער: ניסיתי לקרוא אותו, אם הייתי מבין מה כתוב שם הייתי אומר כן

יהודה כהן: אנחנו, קבלני מערכות כיבוי אש, נדרשים להביא מעבדות וכל שאר הדברים האלה, הוא מסתמך על המעבדה, אישר, הכול בסדר ואז הוא בא ואומר: סליחה, טעות, צריך ככה וצריך ככה וצריך ככה

יהודה כהן:  אז בשביל מה צריך מעבדה?      

יעקב אשר: תשובה

טיראן שמר: אני לא מכיר את האירוע

יהודה כהן: מה לא מכיר את האירוע

יעקב אשר: לא, אתה אומר ככה וככה וככה, הוא לא מכיר

יהודה כהן: הוא אומר שנגמר הכול, הוא בא לבדוק ויש תקלות, אבל כבר המעבדה אישרה את זה

יעקב אשר: אם יש תקלה, אז מה אתה רוצה שהוא יעשה?      

יהודה כהן: כשאני מתקין את המערכת אני מביא מעבדה

יעקב אשר: אישור מעבדה שהמערכת הזאת עברה אישור מעבדה

יהודה כהן: עובדת

יהודה כהן:  ואז הוא בא ואומר שיש תקלות

יעקב אשר: הוא שואל בעצם למה אתה צריך לבוא לבקר את זה

טיראן שמר: כבוד היושב ראש, אני באמת לא מכיר את האירוע

טיראן שמר:  מרגע שיש התקנה על ידי חברה, ברגע שמגיעה מעבדה ומאשרת את המערכת אנחנו בטח לא מבקרים את ההתקנה, אני לא יודע על מה מדובר

טיראן שמר:  ברגע שהמעבדה מגיעה, מאשרת, פה סיימתי את התהליך שלי

יעקב אשר: אתם מכירים דבר כזה, איגוד הקבלנים?      

טיראן שמר: אתם מכירים איזה שהוא אישור מעבדה של מתזים, גלאים, שביקרה בעבורם מעבדה והכבאות אמרה שהיא לא מקבלת?      

גילה פינקלשטיין: למה זה דומה? שתבוא ותגיד שאם לקחו בדיקת חוזק בטון ועכשיו התוצאה תקינה אז נגמר האירוע

גילה פינקלשטיין:  ממש לא, זה בדיוק העניין, בסוף יש עוד בדיקה

תומר רוזנר: לא ענית על השאלה, השאלה אם אתה מכיר את מה שמציג פה נציג חברות כיבוי אש, את התופעה שהוא מציג

תומר צליח: הוא מדבר על בדיקת אינטגרציה

תומר חזות: הוא מתכוון לזה שאנחנו לכאורה מערערים על תוצאות המעבדה וזה לא קורה

תומר צליח: אתה מבצע בדיקת אינטגרציה לאחר שבוצעה בדיקת אינטגרציה

גילה פינקלשטיין: משהו שאולי יכול לייעל, בצניעות מהמקום שאנחנו עושים אולי שונה קצת מטיראן, אנחנו מגיעים גם במהלך השלד כבר עם בקר כיבוי אש ולכן חלק מהדברים אנחנו עולים עליהם כבר בשלב מוקדם, מעירים, על מנת להגיע מוכנים יותר לשלב הסופי

גילה פינקלשטיין:  כיבוי אש, עם העומס שלהם, אני חושב שהם מגיעים בשלב הסופי

גילה פינקלשטיין:  אם היו מגיעים בשלב מוקדם יותר אז אפשר היה חלק מהדברים לעלות עליהם בשלב מוקדם

יעקב אשר: אני מבקש את בדיקתך בעניין הזה, אולי לחדד נהלים

טיראן שמר: אני אשמח לקבל נקודות פרטניות שנוכל באמת לאמת אותן

יעקב אשר: אז דברו, אבל בנחת

יעקב אשר:  דברי חכמים בנחת נשמעים, יהודה

תומר צליח: עניין נוסף לטיראן

תומר צליח:  יש איזה שהיא הנחיה כללית בכיבוי אש שדברים שאין להם תקן ישראלי מופנים לאמריקאי איפה שהוא, אני יודע שגם היועצים מסתבכים עם זה, לאחרונה נתקלנו במספר פרויקטים שאני מכיר, לדוגמה עם רחוב ללא מוצא, מעל 100 פיט או משהו כזה, שפתאום פרויקט שכבר מתוכנן, יצא לדרך, עובדים עליו במשך שנים, יועץ לא דיבר על התקן האמריקאי, 100 פיט, מי מכיר את זה? אני בוודאי שלא הכרתי את זה, לדעתי רוב היועצים במדינת ישראל, ואין עד כדי כך הרבה, לא מכירים את התקן האמריקאי על בוריו ועם זה הולכים לאיבוד עם פרויקטים שכבר נמצאים בתוך תהליך תכנון ולאחר מכן צריך לפענח את נבכי התקן האמריקאי

תומר צליח:  אין לו שום תרגום לעברית ואני חושב שהולכים איתו לאיבוד

טיראן שמר: זו נקודה לחיוב או לשלילה? לא הבנתי

תומר צליח: זו נקודה בעייתית שתוקעת פרויקטים

יעקב אשר: טוב, כוס קפה עליך, תזמין אותו לכוס קפה ותדברו

יעקב אשר:  אני רואה בארגון, לא מדבר על יזמים באופן פרטי, אבל בארגון כארגון, חלק נכון מהשולחן הזה כי בסוף הם – בעצם שיעורי הבית שיש לך לעשות זה חידוד נהלים אולי בעניין הזה, ואולי הדבר הכי חשוב זה לאמץ, מה שהתחלת ב'חרבות ברזל', לעשות את זה בלי חרבות ובלי ברזל, לעשות את זה פשוט בשגרה, זה דיגיטציה, להשתמש יותר בדיגיטציה

יעקב אשר:  צריך לראות שלא יהיו זייפנים כאלה שיביאו לך תמונות - - -      

טיראן שמר: זה הפיילוט שאנחנו עושים ב'חרבות ברזל' לראות עם זה מוכח

יעקב אשר: והדבר הכי חשוב שחסר, ואולי זה פעם צריך יהיה לעבור בחקיקה, חלק גדול מהבעיה שלנו ברגולציה שאנחנו לא יודעים בסוף אחר כך לעשות אכיפה בלתפוס אחד, לא צריך יותר מאחד, ולגרום לו שהרבה שנים לא יוכל לקבל אישורים ממי שצריך ואז זה עושה את האפקט הכי גדול

יעקב אשר:  אני אוהב להשתמש באקדחים כאלה, לשים אקדח והרבה אנשים מבינים אותנו

יעקב אשר:  אבל בסדר, אני לא יודע אם זה אפשרי, כי פה זה קבלן, הוא מחליף שם, מחליף חברה, מחליף זה, יש לו יועץ משפטי מוכשר

יעקב אשר:  בסדר, קיבלתי תשובה

יעקב אשר:       יישר כוח על העבר ויישר כוח כבר על העתיד, הכול נכתב

יעקב אשר:  אני מתנצל בפני הצוות שלי שאני מעביד אותם ככה, אבל הם אוהבים לעבוד, זה בסדר

נאור ורסנו: דיברתם על קבלת קהל, אפשר גם להחזיר את קבלת הקהל של פיקוד העורף?      

יעקב אשר: תן לו להתחיל, הוא עוד לא התחיל

יעקב אשר:  זה בשש אחרי המלחמה יתחיל

יעקב אשר:  פיקוד העורף, ניכנס רגע לימי שגרה

יעקב אשר:  בימי לא שגרה אנחנו יודעים מה אנחנו - - -     

תומר רוזנר: אנחנו צריכים אותם לממ"דים

יעקב אשר: אדוני היועץ המשפטי, אתה רוצה להתחיל?      

תומר רוזנר: לא, אני לא מכיר שום דבר שהוא בעיה עם פיקוד העורף, שהקבלנים יגידו

יעקב אשר: לגבי הנושא של הממ"דים זה אחר כך?      

תומר רוזנר: אחר כך, עכשיו אנחנו מדברים על הקבלנים

יעקב אשר: בבקשה, אדוני החזן, אתה שליח ציבור

תומר צליח: אני לא ידעתי שהיום אני שליח ציבור

יעקב אשר: אז תעשה תהליך

יעקב אשר:  תאמין לי, אין לי כוח, אבל אני עושה את זה עם כל המרץ ומסיים אותו

תומר צליח: אם הרבה מערכות השתפרו לאורך השנים אני חושב שהשירות שאנחנו מקבלים מפיקוד העורף בשנים האחרונות הלך והידרדר

תומר צליח:  הוא היה באופן ברור הרבה יותר טוב, אני לא יודע לשים את האצבע בדיוק על הנקודה

תומר צליח:  הייתה קבלת קהל בפיקוד העורף, היינו לוקחים יועץ מיגון, מתכנן מה שצריך לתכנן, הולך לפיקוד העורף, מקבל כמה הערות, חוזר, מתקן ומאשר

תומר צליח:  מאז עשו מערכת מקוונת והיועצים כבר לא יכולים להגיע, אין קבלת קהל

תומר צליח:  לנו כיזמים או קבלנים אין בכלל גישה לכלום ושום דבר בפיקוד העורף, וגם המתכננים - - -     

יעקב אשר: לא למערכת מקוונת יש גם יתרונות, היא יכולה להיות מהירה

תומר צליח: המתכננים, אדוני, אובדי עצות

תומר צליח:  הם לא מבינים מה רוצים מהם, הם מקבלים ילדים בני 18 שאתמול התגייסו לצבא, נותנים להם תשובות באמת שהם לא מבינים על מה מדובר

תומר צליח:  השירות הידרדר וגם המקצועיות

תומר צליח:  משה דיבר קודם על בעיה של הכשרת הבקרים במכוני הבקרה, אני חושב שיש בעיה בהכשרה גם אצל החבר'ה אצלכם שנותנים את התשובות ובוודאי את השירות שאנחנו לא מצליחים לקבל היום מפיקוד העורף

תומר רוזנר: איזה שירות אתה צריך לקבל?      

יעקב אשר: אז תנסה למקד אותנו בשרשרת השירות, נקרא לזה ככה

יעקב אשר:  בוא תתחיל מהתחלה, איפה אתה אמור להיפגש עם הטוראי הצעיר שדיברת עליו מקודם?      

תומר צליח: אני מעביר תכנית, מקבל תשובה באמת לא הגיונית, מדידה לא נכונה שאותו חייל שבדק את התכנית פשוט לא יודע לעשות מדידה כמו שצריך

תומר צליח:  היועץ, לא אנחנו, אנחנו אין לנו שיג ושיח, היועץ פונה, מסביר באי-מיילים - - -     

יעקב אשר: באיזה שלב זה?      

תומר צליח: בשלב התכנון

יעקב אשר: המידע להיתר

תומר צליח: זה לא מידע להיתר, זה כבר אחרי החלטת ועדה, אנחנו עם התכנון, רוצים לקבל אישור פיקוד העורף לתכנון

יעקב אשר: אתה יודע מה התנאים?      

תומר צליח: בוודאי שאני יודע

יעקב אשר: אין פה דברים חדשים, אז מה יכול להיות פה כל כך מסובך?      

תומר צליח: מלא הערות אתה מקבל, מלא הערות, באמת חלקים גדולים מהם - - -      

תומר רוזנר: כמו שאמרנו, זה קופסת בטון עם כמה ברזלים

תומר צליח: לא חסר ואנחנו מקבלים תשובות שאם יכול היה יועץ להגיע לפיקוד העורף, להסביר, לדבר עם בן אדם כמו שצריך ולקבל תשובות היה טוב

תומר צליח:  אני חושב שמצבנו הלך והידרדר

תומר רוזנר: תשובות על מה?      

תומר צליח: לפעמים כשאתה יושב עם בן אדם אתה יכול להסביר לו למה הוא טעה

תומר צליח:  כאשר אתה לא יכול לדבר איתו אתה לא יכול להסביר לו מדוע הוא טעה

משה שחל: אני ראש ענף הנדסה מזה שלושה חודשים, אבל במערך אני כבר 15 שנה

משה שחל:  אני ישבתי גם כגורם מאשר פיזית ואישרתי תכניות בתקופה שכבודו מדבר עליה, בתקופה שעברנו מניירות, גרמושקות שהיינו מקבלים, למערכת מקוונת, זה קרה ב-2018

משה שחל:  חסכנו למשק, סתם בשביל לדעת, 300 מיליון בשנה על ההדפסות האלה שהסתובבו, אבל זה לא קשור כרגע

יעקב אשר: השאלה כמה זה עלה בזמן

משה שחל: יפה, בדיוק

משה שחל:  היושב ראש, בעקבותיך רגע אני רוצה להגיד משהו חשוב

משה שחל:  אנחנו גורם מאשר, אנחנו לא מתכננים את המבנה בשביל המתכנן

משה שחל:  באותה תקופה, יכול להיות שזו הייתה נורמה שהשתרשה, שהיה רגיל להגיע מתכנן לפיקוד העורף, לפתוח גרמושקה תכנית ולקבל הערות בכתב, לא ללמוד שום תקנות, שום מפרטים, ולצפות שמהנדס הג"א ייתן לו את המענה ויגיד לו בדיוק איפה לתקן ולך תדע גם בסוף אם זה מתוקן ומוטמע בתכנית העבודה

משה שחל:       אנחנו עברנו למערכת ב-18', אנחנו כבר עובדים בה, היא מערכת מאוד יעילה

משה שחל:  אני אגיד משהו, ואני מודה בו, השירות הוא לא הכי טוב שיכול להיות, חד משמעית

משה שחל:  שלב התכן שזה שלב התכנון שמגיע בשלב הבדיקה המרחבית עם החלטת ועדה וכו', אנחנו מבקשים, המתכננים, עוד רגע אני אגיד איך אנחנו עושים את זה, שיכירו את התקנות וילמדו מפרטים שאנחנו מוציאים

משה שחל:       אני חייב להגיד לך שלפני שמונה שנים כמעט שלא היו מפרטי ביצוע

משה שחל:  זאת אומרת היו תקנות, היו נהלים, הנחיות ענף, אבל לא היה מפרט מסודר של איך מתכננים דברים מסוימים ותמיד זה הסתמך על שיחה עם המהנדס

משה שחל:  אנחנו דאגנו לפני חמש-שש שנים להוציא מפרטים, גם הגנה על הדלת, איך מתכננים קיר מגן, איך מתכננים כרגע מרחקי גישה, והדברים האלה נהיו הרבה יותר ברורים למתכנן

משה שחל:  אנחנו גם מקיימים כנסים פעמיים-שלוש בשנה בשיתוף עם איגוד המתכננים וגם הקבלנים, נקבע בסוף החודש כנס דרך אגב, במטרה להעביר את הידע הזה הלאה

משה שחל:       בנוסף לזה, אני מזכיר את הוראת השעה שאני מסתכל עליה כסוג של פיילוט ראשוני, אנחנו הכנו דגמים מוכנים, מעל 40 סוגי דגמים מוכנים כולל קונסטרוקציה, טמפלטים כאלה שישבנו ותכננו אותם והוצאנו אותם

משה שחל:  כרגע רק לממ"ד כתוספת, אבל אני לא רואה מניעה לפתח את זה עכשיו, סוג של לתת לאדריכל את ה - - -     

יעקב אשר: לא, אבל זה יותר מורכב כשאתה מדבר על בניין, כל בניין לא שווה לשני, לכל אדריכל ובנייה חדשה יש לו את השיגעונות שלו

יעקב אשר:  זה נכון בתוספת, אבל לא בבנייה של - - -     

משה שחל: השאלה למה לא עשינו את זה עד עכשיו, כי עובר הגבול בין מתי אני גורם מאשר לבין מתי אני מתכנן עבור אותו אדריכל

משה שחל:  בסוף יש פה גבול ברור שאמור להיות למישהו שאמור לתכנן ולקחת גם אחריות, אני מזכיר לכם שהוא חותם

יעקב אשר: לא, אבל אני שואל שאלה, זה אתה צריך לעשות בדיקה, לא יודע אם עכשיו, אולי בשש אחרי המלחמה כי אתם עסוקים היום גם עם עוד דברים, אבל אתה צריך לראות כמה פעמים אדריכל שולח את החומר הדיגיטלי בצורה מסודרת והכול, כמה דו שיח יש בהמשך, ואז אתה יכול לראות שיכול להיות שהבחור שבודק את זה זו בעצם המצוקה שהוא מדבר עליה, אם הייתי יכול לדבר איתו אפילו בטלפון כזה פתוח - - -     

משה שחל: אני אסביר

משה שחל:  אנחנו פחות טובים בעניין הזה של הפינג פונג הזה

משה שחל:  אני אסביר למה

משה שחל:  ברגע שהמתכנן מ עלה תכנית, בית פרטי זה הכי פשוט כי - - -     

יעקב אשר: אבל בודק את זה בחור צעיר, נכון?      

משה שחל: קודם כל בחור צעיר זה הנדסאי בניין שסיים לימודים ומגויס לתפקיד ועובר גם הכשרה

יעקב אשר: זה חייב להיות הנדסאי?      

משה שחל: חד משמעית

משה שחל:  מה שטוב בחיילים זה שעם הזמן הם נהיים מומחים, זה חלק מהעניין פה

יעקב אשר: המהנדסים הכי טובים ברשויות שאני מכיר זה היו חבר'ה שאני קיבלתי אותם כהנדסאים בהתחלה וצמחו בתוך המערכת והיו מעולים

משה שחל: בדיוק

משה שחל:  הנקודה היא שזמן הכשירות או ההכשרה לוקח בערך חצי שנה

משה שחל:  הם לא חותמים על שום תכנית עד שהם לא מוכשרים

משה שחל:  הם כן יכולים לבדוק ולהעיר הערות והתהליך הזה של האיטרציות, של הפינג פונג הזה בין המתכנן לבין מהנדסי פיקוד העורף הוא לא יעיל

משה שחל:  אני מודה ואני הולך בתוך הבית לקצוב את זה בזמנים

משה שחל:  הנקודה היא שזה חייב להגיע עם מעטפת של שיפור התכנון מצד האדריכל

משה שחל:  אנחנו מנסים לעשות את זה, דיברנו על להנגיש את המידע התכנוני, זה כבר הונגש, כנסים גם לאדריכלים וגם לזה

משה שחל:      קבלות קהל, דרך אגב, זה לא נכון מה שאתה אומר כי יש קבלות קהל, הן פשוט בתיאום מראש, אתה צריך לתאם, כולל יועצי מיגון שמגיעים בתיאום מראש, הבעיה שצריך לקבוע גבול מתי מגיע בן אדם לפגישה של עשר דקות-רבע שעה לתיק ומתי הוא מגיע עם מזוודה עם עשרות תיקים

משה שחל:  בסוף נורמת השירות צריכה להיות נורמה אחידה, מדודה ונכונה

משה שחל:  אותן פגישות פרונטליות נקבעות מראש, אפשר להסתכל גם באתר ולבדוק את זה, יש טלפונים

יעקב אשר: יש פגישות פרונטליות?      

משה שחל: בוודאי שיש, אפשר לקבוע, זה בתיאום מראש

משה שחל:  בקורונה עבדנו גם בתהליך של עבודה מרחוק באישורים, בעיקר באישורי אכלוס, כמו שאמר טיראן, תמונות וכו', גם אנחנו עבדנו ככה

משה שחל:  אותו דבר במלחמה עכשיו, לפני משהו כמו שבוע חזרנו למשרדים שלנו פיזית, החזרנו את החיילים, כי הם ביצעו משימות אחרות פשוט

משה שחל:       בחודש הראשון הסתמכנו על זה שאנחנו באמת ניתן את הטופס 4 ואת כל הדברים בשלט רחוק

משה שחל:  אנחנו לא אוהבים את זה, זה לא טוב לנו כל כך, אנחנו מעדיפים לשלוח משהו פיזית, ואני אסביר רגע למה כי זה מוביל אותי לאכלוס

משה שחל:  האכלוס, קודם כל יש שתי תקלות עיקריות בעולם הזה

משה שחל:  אחת, ואני פונה אליכם איגוד הקבלנים בוני הארץ, הרי תקלות ביצוע בסוף במה הן נמדדות? אני בא לבדוק עם תכנית אם התאימו את הבנייה בשטח ואני אומר שהתקלות העיקריות שקורות בשטח בבקרות אכלוס זה סוגיות שהתקינו מוצרים לא תקינים שמסכנים את השוהים בפנים

משה שחל:       אני אתן לך דוגמה הכי קלאסית, דלת רגילה עם קיר מגן מבטון, במקום זה שמו דלת מוגברת שמייתרת את הקיר, אבל מה בסוף? הגיעו לשטח וראו שהתקינו דלת רגילה בלי קיר

משה שחל:  אני לא יכול לתת את האישור לאכלס את המקום הזה כי הוא לא מוגן

משה שחל:  הנקודה היא שלהחליף את הדלת חזרה לוקח לפעמים חודש

משה שחל:  משך הזמן הזה לתיקון ליקויים, עם כל הכבוד לקבלנים, אתם צריכים לפקח על מה מתבצע בשטח, שאותו מנהל פרויקט מבצע את מה שאושר בתכנית

משה שחל:  כל עיכוב בטופס 4 הוא כנראה כנראה באשמת האתר בשטח

תומר רוזנר: מר שלמה, אני רק רוצה לדעת את העובדות

תומר רוזנר:  כשמופנית אליך בקשה לערוך בקרה, מה הזמן הממוצע שאתם מגיעים לערוך בקרה?      

משה שחל: לשלב התכן?      

תומר רוזנר: לא, לביצוע

משה שחל: לביצוע עד שבעה ימים ביקורת, אבל זה רק אחרי שכל המסמכים הושלמו

משה שחל:  אז מה אני מדבר בעצם? מעבדות מוסמכות נדרשות לבדוק אטימות מרחב מוגן, דוחות של התקנה של מסגרות מגן, של חברות מאושרות

משה שחל:  הרי כל מוצר מרחב מוגן מאושר על פי תקן

משה שחל:  ברגע שאני בודק את כל הסט מסמכים הזה אני שולח את הבקר שלי תוך שבעה ימים, הוא יוצא לשטח, אם יש ריג'קט מסוים הוא מעיר עליו, וכמו שאמר טיראן, זה די דומה

יעקב אשר: מעיר עליו והוא צריך לבוא עוד פעם?      

משה שחל: תלוי מה מהות הליקוי, אם זה ליקוי שהוא מסכן חיים כמו דלת, אנחנו לא נאשר עד שלא יתקנו

משה שחל:  אם עכשיו חסר שם - - -     

יעקב אשר: תיקנו, אבל איך אתה יודע שהוא תיקן?      

משה שחל: אני מגיע עוד פעם או שאני מקבל תמונה

יעקב אשר: אוה, תמונה

משה שחל: ברור, אנחנו כבר אחרי

משה שחל:  א', גם לשלוח את החיילים כל פעם הלוך חזור זה גם אופרציה

משה שחל:  בסוף גם בכנסים של הקבלנים אנחנו כל הזמן מחדדים שישימו לב להתאמה לתכנית, שינויים שאתם עושים, אין בעיה, רק שיעברו דרכנו כדי שאנחנו נמנע לכם את חוסר הנעימות בתקלות ביצוע

משה שחל:  כי אני לא אוותר ולא אאשר המלצה לאכלוס על משהו שמסכן חיים עם כל הכבוד ודלת שהיא לא תקנית עפה פנימה, זה הכול

תומר צליח: אני לא אגן על מישהו שביצע בניגוד לתכנית, זה אין מה לדבר

משה שחל: ואני כן מבטיח, אדוני היושב ראש, אנחנו כבר התחלנו לעבוד על שיפורים, כמו שראית בהוראת שעה, היד עוד נטויה, כולל רובוט לבדיקת ממ"דים

משה שחל:  עולם המגורים זה 83% מהבקשות שלנו להוציא הנתח שעבר למכוני הבקרה

יעקב אשר: מה יעשה הרובוט?      

משה שחל: הרובוט יידע כנראה להצביע על ליקויי תכנון עוד לפני שהגעתם לפיקוד העורף

משה שחל:  זה יהיה משהו שאנחנו נוציא אותו, אלגוריתם חכם שיודע לתרגם את התקנות לבדיקת תכנית

יעקב אשר: על התכנית כאילו

משה שחל: כן

תומר צליח: עכשיו אני רואה איך ייקח לנו הרבה יותר זמן

יעקב אשר: אני התאפקתי לא להגיד את זה

משה שחל: זה וולונטרי, לא חייבים להשתמש בזה

יעקב אשר: לא, בסוף יתברר, הבטרייה של הרובוט לא הייתה טובה, נדפקה לו התוכנה

תומר צליח: אגב שאלה, בכיבוי אש יש להם תקנה 18(א) למבנים קטנים פשוטים, למה לא שגם בפיקוד העורף למבנים קטנים פשוטים היה אפשר גם?      

משה שחל: אני אסביר, כי כמו שאמרתי בתחילת הדיון, חוק הג"א מחייב אותי, כל מבנה שנדרש בהיתר עובר את פיקוד העורף ומחויב במרחב מוגן, אלא אם כן פוטרים אותו

משה שחל:  בשונה מהכבאות בבתים פרטיים אצלי יש ממ"ד, יש ממ"מ בבתי ספר, יש מרחב מוגן מיוחד במוסדות בריאות, אנחנו מחויבים לבדוק את התקן ההנדסי של כל דבר כזה

משה שחל:  זה לא רק קופסת בטון במקומות מסוימים, בבתי חולים זה כבר נהפך להיות מכלולים שלמים

משה שחל:  חדרי ניתוח שהם מוקפים במיגון והשטח עצמו מוכתב לפי הפונקציה

משה שחל:  אנחנו מבחינתנו רגולטור אחראי לדבר הזה כגורם מאשר

משה שחל:  יועצי מיגון זה דבר מבורך, אבל לא מוגדר בחוק

תומר צליח: לא, אבל מקום שרק שמים ממ"ד

יעקב אשר: למה אתה לא יכול להסתפק או ביועץ מיגון, שהוא גם מתחייב, או היזם, מי שאתה מעדיף, שהוא גם נותן לך הצהרה, גם שולח לך תמונות שהוא עשה את הדלת הפנימית הזאת

יעקב אשר:  לשלוח את הבחור, להחזיר את הבחור, זה סיפור

משה שחל: קודם כל בטופס 4 אנחנו עושים את זה, אנחנו מסתמכים על הצהרות גם, במקומות מסוימים שאנחנו לא יכולים להגיע אליהם אנחנו מסתמכים על הצהרות

משה שחל:  בשלב התכנון זה קצת יותר בעייתי כי זה עולם שלם שצריך להתאים אותו, ואנחנו מהשטח רואים שזה לא עומד בסטנדרטים

תומר רוזנר: לא, בביצוע

משה שחל: בביצוע אנחנו עושים את זה, אנחנו מסתפקים בהצהרות

משה שחל:  יועצי מיגון זה לא מקצוע מוסמך על פי חוק, בדומה ליועץ בטיחות, ואנחנו ניסינו בעבר לנסות להגדיר את זה כייחוד פעולות, כאיזה סוג של מקצוע, לא הצלחנו

משה שחל:  מבחינתנו זה מצריך גם הכשרה וגם הסמכה וגם פיקוח, בדומה למכוני הבקרה

משה שחל:  אני אומר לכם שאנחנו לא מעכבים טופס 4 אלא אם כן באמת חייב, שזה אומר ליקויי בטיחות וביטחון במרחב המוגן, כי אף אחד לא בודק את המרחב המוגן חוץ מאיתנו

יעקב אשר: מה הממוצע שמגיע איש שלכם לבית שבבנייה, כמה פעמים הוא מגיע? פעם אחת וזהו?      

משה שחל: השאיפה שהוא יגיע פעם אחת ואנחנו עושים את זה רק משש יחידות דיור ומעלה, זאת אומרת אנחנו לא מגיעים לבתים פרטיים

משה שחל:  במוסדי אנחנו בודקים כל ממ"ד בגלל תוחלת הנזק

תומר רוזנר: מוסדי ברור, אבל במגורים?      

משה שחל: במגורים אנחנו מגיעים לכל מבנה מעל שש יחידות דיור ואנחנו עושים בדיקה מדגמית

תומר רוזנר: מתחת לשש יחידות דיור החיים שלהם מופקרים?      

משה שחל: זה מה שהוחלט בנוהל של משרד הפנים

משה שחל:  אני מזכיר לך שזה המלצה, אני לא נותן אישור, אני נותן המלצה לאכלוס ובסוף זה גם עניין של כוח אדם וגם סיפורים, אני מבחינתי הייתי שמח להכשיר את הרשויות המקומיות לדבר הזה

תומר רוזנר: הוא אומר שזה נוהל שמשרד הפנים קבע

משה שחל: כן, נוהל ישן מאוד

יעקב אשר: משרד הפנים לא בדיוק נמצא כרגע, הם ברחו לנו

משה שחל: כבוד היושב ראש, יש מקומות שאנחנו עושים את זה, שהרשות המקומית מבצעת את הביקורת בהסמכה שלנו, שזה קצת מצחיק כי זה אמור להיות הפוך

משה שחל:  הנקודה היא שאנחנו ניתן את המידע למי שצריך ונסמיך אותו, אין שום בעיה עם זה, מבחינתנו חשוב לנו שמה שנבנה נבנה בהתאם ל –      רק דבר אחרון, פרסמנו היום סרטון במסגרת הוראת השעה לממ"דים, בגלל ששם לא מעורבת רשות מקומית פרסמנו לאזרח, מי שבעצם מזמין את העבודה, שהוא יבין בדיוק מה הוא צריך לקבל, שזה סרטון הדרכה לאזרח

יעקב אשר: זה חשוב

משה שחל: נכון, זה בוצע היום

תומר רוזנר: אני חושב שכדאי שגם תעבירו אותה לכל גורמי המקצוע שעוסקים בנושא, מתכננים, אדריכלים וקבלנים וכו', את אותו סרטון

משה שחל: אני אעביר, אין בעיה

יעקב אשר: יש לנו שתי חובות בזום ובזה אנחנו מסיימים להיום

תומר צליח: אדוני, אם יורשה לי עוד שני נושאים שרציתי להתחיל מהם דווקא, שיכולים לקצר מאוד את התהליך לתחילת ביצוע עבודות

תומר צליח:  התחלתי עם נושא אישור תחילת עבודות

תומר צליח:  אישור תחילת עבודות לוקח לנו היום ברשויות המקומיות - - -     

יעקב אשר: דיברנו על זה בהתחלה

תומר צליח: כן, אבל לא הגענו לשום מסקנה

יעקב אשר: אישור תחילת עבודות, דיברנו על זה

תומר צליח: אישור תחילת עבודות, אדוני, אם הרשויות היו מאפשרות לנו להתחיל לעבוד על אישור תחילת עבודות במקביל להיתר הבנייה, זאת אומרת לאחר החלטת ועדה, אבל במקביל לקבלת היתר הבנייה היינו חוסכים פה עד חצי שנה

תומר רוזנר: הנושא של אישור תחילת עבודות נוסף לחוק ב-2016, מה היה קורה קודם כשזה לא היה קיים בחוק? האם היה דבר כזה של אישור תחילת עבודות? איך זה היה קורה?      

תומר צליח: זה היה חלק מהיתר הבנייה

תומר צליח:  למעשה לקחו ב-2016 איזה חלק שהיה בתוך היתר הבנייה, לקחו חלק מהתנאים ואמרו שמכיוון שזה שייך יותר לבעל אופי קבלני נוציא את זה מתוך היתר הבנייה ונשים את זה ב – לאחר שכבר היזם קיבל היתר בנייה הקבלן יטפל בנושא אישור תחילת עבודות

תומר רוזנר: וזה בעצם סרבל את התהליך? זה מה שאתה אומר?      

יעקב אשר: אבל אמרו לך, אתה צריך אישור אתר, אישור זה

תומר צליח: החוק לא קובע מהו המועד שבו ניתן להתחיל לעבוד

תומר רוזנר: הרעיון היה באישור תחילת עבודה, זה היה חלק מתיקון 101, הרעיון היה לדברים מאוד מאוד ספציפיים ופשוטים שקשורים לתיאומים ספציפיים

יעקב אשר: למה אי אפשר לעשות את זה בתוך ההיתר? שיהיה ביחד

תומר רוזנר: הייתה נקודה שהעלו השלטון המקומי שאמרו שלפעמים יש להם מרתון, הם צריכים לסגור את הכביש, אנחנו רוצים לדעת מתי הוא מתחיל לעבוד, אבל לא הייתה כוונה שזה יהפוך לאיזה שהוא מיני היתר נוסף

תומר צליח: שזו התוצאה, זה הפך למיני היתר נוסף

תומר צליח:  אם ייתנו לנו להתחיל לעבוד על הסיפור הזה במקביל להיתר, אחרי החלטת ועדה אבל במקביל לזה שאנחנו עובדים על היתר הבנייה, אדוני, אנחנו חוסכים - - -      

יעקב אשר: זאת אומרת באותם דברים שאתה מביא את הדברים להיתר אתה כבר מביא את הדברים לתחילת העבודה

תומר צליח: נכון

תומר רוזנר: צריך לבטל את זה ולהגיד שהיתר של תחילת עבודות רק לגבי דברים שהם באמת זמניים לאותו זמן, לאותו רגע שרוצים להתחיל

תומר רוזנר:  זאת אומרת אם יש לרשות המקומית כנס או - - -     

יעקב אשר: להגדיר רק משהו שהוא - - -      

תומר צליח: אז נניח הסדר תנועה

יעקב אשר: וגם זה לא ראש העיר צריך לחתום ולא מהנדס העיר, עם כל הכבוד

תומר רוזנר: רק מהנדס העיר צריך לחתום

תומר צליח: אנחנו גם התייעצנו עם מינהל התכנון בעניין הזה, גם מינהל התכנון בדעה שאין שום מניעה להתחיל לעבוד - - -     

יעקב אשר: אז אני מבקש ממינהל התכנון לראות את השינוי ההכרחי בחוק בעניין הזה, נוסח, לשלוח לנו את זה ואנחנו נדע לשבץ את זה

תומר רוזנר: ובתקנות

יעקב אשר: ובתקנות

יאשי סער: מה שהתחיל תומר לומר זה שמינהל התכנון מסכים איתם, אני גם אמרתי לו את זה קודם בשיחה, שאין מניעה לקדם את הטיפול בתנאים לאישור תחילת עבודות במקביל להשלמת התנאים להיתר

יעקב אשר: אבל בסוף זה צריך להיסגר באירוע אחד ולא להתחתן פעמיים

תומר רוזנר: לא צריכים להיות תנאים להיתר תחילת עבודות, זאת לא הייתה הכוונה של המחוקק

יאשי סער: אבל צריך להבין מה שקורה באמת בתהליך

יאשי סער:  קודם כל אני חושב שאין מניעה לקדם את הטיפול בתנאים לאישור תחילת עבודות עוד לפני מתן ההיתר

תומר רוזנר: למה צריך תנאים לאישור תחילת עבודות, זאת לא הייתה הכוונה

תומר רוזנר:  הכוונה הייתה מאוד פשוטה, זה שכתבתם בתקנות שיש תנאים להיתר תחילת עבודות, זו בכלל לא הייתה הכוונה

תומר רוזנר:  הכוונה הייתה ליידע את הרשות המקומית מתי מתחילים כדי שהיא תדע איפה היא צריכה לסגור את הכביש, איפה היא צריכה זה, לא כל מיני תנאים שהם לא קשורים

תומר רוזנר:  בתקנות הוספתם שאפשר לעשות תנאים להיתר תחילת עבודות

יעקב אשר: יאשי, שיעורי בית

יאשי סער: אבל חשוב להבין שהיום הליך הרישוי על פי תקנות רישוי הבנייה 2016 כולל מספר שלבים שקשורים לשלב שבין היתר הבנייה לבין תחילת העבודה, כמו למשל אישור מכון הבקרה לתכניות העבודה

תומר רוזנר: מה זה קשור לאישור תחילת עבודות?      

יאשי סער: היום בתקנות זה תנאי לאישור תחילת עבודות

תומר רוזנר: למה עשיתם את זה?      

יעקב אשר: אז משנים את זה

יאשי סער: אפשר לבחון אם אפשר לשנות את זה, אבל אני מציע שלא נשפוך את התינוק עם המים

יעקב אשר: אנחנו לא שופכים עוד כלום, אני מבקש רק דבר אחד, תבחן את הנקודה הזאת שמהותה אומרת שיש פה אירוע אחד, לא שני אירועים

יעקב אשר:  יכול להיות אירוע משנה קטן מאוד, נקודתי מאוד, ספציפי של להודיע רק, שלא תפתיע את העירייה כשאתה מגיע עם עגורן יום אחד ואף אחד לא יודע

יעקב אשר:  זה הכול

יעקב אשר:  לקחת את כל המעטפת התקנונית והחוקית שהכנסתם לתוך העניין הזה שנקרא התחלת עבודה ולהכניס אותו ביחד עם ההיתר, כולל ההגשות, כולל הסגירה של הדברים האלה וכולל החתימה פעם אחת

יאשי סער: אבל זה היה בזמנו ולא סתם תיקון 101 ותקנות הרישוי 2016 שינו את המצב

תומר רוזנר: לא, בשינוי לא הייתה הכוונה הזאת בכלל

תומר רוזנר:  אני אומר כמי שהיה שותף להליכי החקיקה, הנימוק שניתן הוא שהאישור לתחילת עבודות, ולכן גם ניתנו חמישה ימים, מדובר בדבר טכני כדי לא להפתיע את הרשות המקומית, שהיא תדע מתי מתחילים, זה הכול

יאשי סער: זה מדויק, זה הנושא של חמישה ימים בין הפנייה לקבלת האישור למתן האישור, אבל בין ההיתר לבין הפנייה לקבלת האישור יש מספר דברים שבכוונה הועברו לאחרי מתן ההיתר על מנת לא לעכב את היתר הבנייה

תומר רוזנר: אין בעיה, אבל זה לא צריך להיות תנאי לתחילת עבודות

תומר רוזנר:  זה צריך להיות תנאי בהיתר, סבבה - - -      

יאשי סער: זה תנאי בהיתר, כן

תומר רוזנר: לא, זה תנאי לתחילת עבודות, זאת הבעיה

יאשי סער: זה תנאי בהיתר והתקנות אכן כותבות שהתנאי בהיתר יכול להיות אישור תחילת עבודות

תומר רוזנר: זאת הבעיה, ולכן יש פה שני היתרים למעשה

יאשי סער: זה נכון

תומר צליח: לא אכפת לנו שיש שני היתרים, אבל תנו לנו לעבוד עליהם במקביל

יאשי סער: אנחנו נבחן את הנושא של צמצום ודיוק הנושא של אישור תחילת עבודות, אבל בלי לבטל את ההליך שנקרא תנאים בהיתר שאלה תנאים שצריכים - - -     

יעקב אשר: לא, תנאים בהיתר אל תוותר, אבל את ההליך שיש פה טקס חדש של תחילת עבודות זה משהו - - -     

יאשי סער: זה אני מסכים לגמרי עם נציג בוני הארץ, זה הפך להיות אירוע בלתי נסבל

יעקב אשר: אז אני מבקש מכבודו לנסות בחוכמתו היתרה לקבור את האירוע הזה, זאת אומרת למצוא מה צריך לעשות, אם זה בחקיקה, אם זה בתקנות, לא יודע מה, ולהביא את המלצותיו אלינו ולראות איפה אנחנו משלבים את זה בתוך כל הדברים שנעשה

תומר צליח: נושא אחרון, אדוני, היטלי השבחה

תומר צליח:  היטלי השבחה היום גם כן אנחנו יכולים, למעשה העיריות מעבירות את זה לחישוב באמת אחרי שסיימנו הכול הכול מכל וכול, אין שום סיבה לזה

תומר צליח:  אנחנו אחרי שסיימנו את כל המטלות להיתר, בוודאי כאשר יש הקלות, אז היטל השבחה להקלות - - -      

יעקב אשר: על מה אתה מדבר בעצם? שיתחיל קודם?      

תומר צליח: אחרי שיש החלטת ועדה ויש גם תכנון מעודכן לאחר החלטת ועדה יכולה הוועדה להעביר את זה לשמאי שיישום את היטל ההשבחה, אין צורך לחכות לרגע האחרון ואז למעשה שוב פעם - - -     

תומר רוזנר: אני לא יודע על כולן, אבל הוא צודק במה שהוא אומר, רבות מהרשויות המקומיות לא מתחילות בחישוב היטל השבחה עד שאתה לא מודיע להם שיש לך – אפילו יש כאלה שהרחיקו לכת ואומרות: תראה לי שיש לך גיבוי פיננסי ואז אני אתן לך חשבון

יעקב אשר: אתה מדבר לפני היתר בנייה שכבר ייתנו לך את זה?      

תומר צליח: אני אומר במקביל, כחלק מהתהליך

יעקב אשר: אבל איזה סיבה יש לרשות המקומית לדחות את זה?      

תומר צליח: אני לא יודע

תומר רוזנר: היא לא ממהרת לשום מקום

יעקב אשר: היטל השבחה היא לא ממהרת לשום מקום?      

תומר רוזנר: לא, היא מתחילה לחשב כשאתה מראה לה שאתה כבר מוכן

תומר צליח: שסיימת הכול מכל וכול

תומר רוזנר: ככה זה בהרבה רשויות, אני לא יודע אם כולן

יעקב אשר: אני לא יודע, הייתי ברשות, כל פוטנציאל להיטל השבחה היינו צדים אותו במסדרונות

יעקב אשר:  הפקידים היו צדים אותו

תומר רוזנר: מה שאני יודע, תקן אותי אם אני טועה, דווקא השלב הזה הוא יחסית די מהיר

תומר רוזנר:  אחרי שאתה מודיע שאתה מוכן וזה לוקח להם לא הרבה להביא את החשבון של היטלי ההשבחה

תומר צליח: לא, הם מוציאים את זה לשמאי חיצוני, עד שזה יוצא לשמאי החיצוני והוא מוציא שומה וזה חוזר, סדר גודל של 45-40 יום בממוצע לקבל שומה

יעקב אשר: אתה אומר לעשות את זה במקביל

תומר צליח: איך שום סיבה שזה לא יקרה במקביל

יעקב אשר: יש בזה היגיון

תומר צליח: בסוף כשאתה מסתכל על מספר חודשים שלוקח לקבל היתר בנייה, כל דבר שאנחנו יכולים לעשות במקביל ולא בטור יכול לחסוך המון המון זמן

תומר צליח:  ואם אנחנו מדברים בין היטלי השבחה, שזה סדר גודל של חודשיים אחרי שסיימת את כל התנאים להיתר הבנייה ואחר כך אתה מתחיל עוד חצי שנה לעבוד על אישור תחילת עבודות, הנה לך שמונה חודשים שניתן היה לעשות במקביל ולא בטור

יעקב אשר: וסתם, אף אחד לא מרוויח מזה כלום

יעקב אשר:       ענבל וייס, מנכ"לית אפריקה ישראל ומהנדסת עיריית בית שמש לשעבר

ענבל וייס: אני סמנכ"לית תכנון באפריקה-ישראל, אני לא בטוחה שהמנכ"ל שלי ישמח לדעת שהדיחו אותו מהתפקיד ומינו אותי

יעקב אשר: ניסינו

ענבל וייס: אני רק אתייחס לכמה דברים

ענבל וייס:  קודם כל היזם שדיבר קודם, יש הרבה דברים שיזם יכול לעשות במקביל ומיד לאחר החלטת הוועדה גם להליך של צו תחילת עבודה

ענבל וייס:  למשל כל סוגיית עודפי עפר, כל סוגיית פסולת הבנייה, כל סוגיית הזמנת הגידור שלו

ענבל וייס:  הדברים האלה יכולים להיעשות במקביל

ענבל וייס:  יש דברים שעד שאין היתר בנייה ועד שאין החלטת ועדה אתה לא יכול לעשות את הפעולה הבאה

ענבל וייס:  זה נכון שיש הרבה דברים שצריך לעשות במקביל, אבל יש גם דברים שעושים בטור כי ככה זה ההיגיון התכנוני

ענבל וייס:  על מה אנחנו נקבע היטל השבחה אם אנחנו לא יודעים מה השטחים שאושרו בוועדה? איך הוא יעשה את התמרור שלו ואת הסדרי התאורה למגרש כשהוא בכלל לא יודע איך נראה הבניין ואיך נראה המגרש

ענבל וייס:      ואני אגיד עוד דבר, הלוגיקה של לפצל את אישור תחילת עבודות מהליך ההיתר נולד גם כי יזמים אמרו אין היתר בנייה, אין היתר בנייה, יש כל כך הרבה דברים, אז חילקו, כדי שיהיה כמה שיותר מהר היתר בנייה ואז הם יוכלו להתקדם גם במקביל לאישור תחילת עבודות

ענבל וייס:  הרבה פעמים הם ביקשו ממני, כמהנדסת עיר, תעבירי לנו לאישור תחילת עבודות כדי שכבר יהיה לי היתר, מול הבנק, מול התושבים, מול הרוכשים שלו וכו'

ענבל וייס:  אי אפשר כל הזמן בלוגיקה הזאת להגיד תוציאו מהר מהר ואז להתחיל להוציא כל מיני רכיבים החוצה כדי שאפשר יהיה מהר מהר ואז להגיד אבל למה זה בנפרד? בואו נאחד

ענבל וייס:  איחוד משמעותו שהיזם צריך להביא הרבה יותר אישורים בבת אחת לקבלת אותה תוצאה

ענבל וייס:  לפיצול יש גם יתרונות ואני לא הייתי קופצת לזה

ענבל וייס:       הסיפור של כיבוי אש, גם אמרתי את זה בפעם הקודמת שהשתתפתי בוועדה הנכבד

ענבל וייס:  כבר היום כיבוי אש יושב על כתפיו של מהנדס העיר, זה חובת היוועצות

ענבל וייס:  טכנית מהנדס העיר יכול לוותר או לא לקבל את חוות הדעת, יעברו 15 יום והוא יכול לאשר את ההיתר

ענבל וייס:  אין מהנדס בר דעת שיעשה כזה דבר

ענבל וייס:  ככל שרוצים שמהנדסי הערים לא ישימו את עצמם בסד האחריות המטורף הזה, בסוף הם לא מהנדסי כיבוי אש, הם לא מבינים בדבר הזה

יעקב אשר: ולכן מה מציעה גברתי?      

ענבל וייס: יועץ ביניים שייקח עליו את האחריות הזאת

ענבל וייס:  לא יהיה שום מהנדס עיר שייקח עליו את האחריות הזאת, ובצדק

ענבל וייס:  צריך לקחת את זה בחשבון

ענבל וייס:  מהנדסי ערים הם אדריכלים או מהנדסים, הם מסתכלים על הקונסטרוקציה, על התאורה, על התכנון, רכיבים של אנשי מקצוע שעכשיו כולם תלויים בלוחות הזמנים שלהם וברגע שהם מתעכבים במקום להגיד להם נו נו נו זורקים הכול על מהנדס העיר, זה לא סביר

ענבל וייס:  מהנדס העיר הוא לא החסם, לשים יועץ ביניים, זה מה שצריך

יעקב אשר: תודה רבה

יעקב אשר:  אני לא אעשה סיכום עכשיו, אנחנו עוד נשתמע בעניין הזה, אנחנו נרכז לעצמנו את הפעילויות, בסוף זה יתחבר לפעילות אחת

יעקב אשר:  תודה רבה לכם על הישיבה הזאת

יעקב אשר:  הסיכום שסיכמת לגבי הישיבה הראשונית

תומר רוזנר: כן, רק תגיד להם מתי אתה רוצה את התשובות

יעקב אשר: כן, אבל הם לא נמצאים פה, זו הבעיה

תומר רוזנר: תגיד לפרוטוקול, אנחנו נעביר להם

יעקב אשר: האמת היא, זו בעיה שלהם

תומר רוזנר: תוך שבועיים

יעקב אשר: תוך שבועיים, הולך? אתה תיקח את האחריות

יעקב אשר:  אז תוך שבועיים אנחנו נרצה כל מה שדיברנו עליו, עם הבהירות של כל שלב ושלב ומה הסיכומים, שייכנסו לפרוטוקול של ההחלטה של הוועדה ויכריעו באופן ניכר את הצבעתם של חברי הוועדה בעניין הזה

יעקב אשר:       תודה רבה, הישיבה נעולה